id
int64 0
1.5k
| title
large_stringlengths 2
103
| description
large_stringlengths 0
2.28k
⌀ | authors
large listlengths 1
28
| proofreaders
large listlengths 1
5
⌀ | date
large_stringdate 2001-01-01 00:00:00
2025-09-09 00:00:00
| date-precision
large_stringclasses 4
values | tags
large listlengths 1
20
⌀ | original
dict | license
large_stringclasses 34
values | sources
large listlengths 1
23
⌀ | archives
large listlengths 1
4
⌀ | preprocessing
large_stringclasses 93
values | accessibility-notes
large_stringclasses 3
values | notes
large_stringclasses 77
values | text
large_stringlengths 0
955k
|
|---|---|---|---|---|---|---|---|---|---|---|---|---|---|---|---|
0
|
lawa monsuta
| null |
[
"jan Juli"
] | null |
2001-01-01
|
none
| null | null |
CC-BY-SA 4.0
|
[
"https://github.com/lipukule/site/blob/main/content/post/2023-04-14-lawa-monsuta.md",
"https://lipukule.org/post/2023/04/10/lawa-monsuta/"
] | null | null | null | null |
o sona a: moli en pilin ike li lon toki musi ni
jan Kete (Goethe) li sitelen e lipu mama · mi toki pona e ona · wile la toki musi ni li pona tawa sina a
kalama musi kin li lon · sina alasa e nimi "Der Erlkönig" lon ilo Jutu la sina ken kute e ona
seme li tawa wawa kepeken soweli lon tenpo pimeja ni lon kon wawa?
mama lon poka jan lili ona a;
ona li jo pona e jan lili,
ona li awen e ona, li seli e ona.
jan lili o, sina len e sinpin sina tan seme? -
sina ken ala ken lukin e lawa monsuta, mama o?
e lawa monsuta e len lawa ona e len monsi? -
jan lili o, ni li kon walo taso. -
"jan lili pona o tawa lon poka mi!
musi pi pona mute a li ken lon ni;
kasi kule mute li lon poka telo,
mama mi li jo e len suno pona a." -
mama mi o, mama mi o, sina ken ala ken kute,
e toki wile pona pi lawa monsuta?
o pini a, o pini e kalama, jan lili o;
kon li tawa e lipu kasi lili. -
"jan lili pona o, sina wile ala wile tawa mi?
jan lili mi li awen tawa sina;
jan lili mi li lawa e tawa musi lon tenpo pimeja
li awen li tawa li musi tawa sina." -
mama mi o, mama mi o, sina ken ala ken lukin
e jan lili pi lawa monsuta lon pimeja? -
jan lili mi o, jan lili mi o, mi lukin pona a
kasi majuna li pimeja walo a. -
"mi olin e sina, sijelo sina li pona tawa mi;
sina wile ala la mi utala a." -
mama mi o, mama mi o, ona li luka e mi!
lawa monsuta li pakala e mi! -
mama li pilin ike; ona li tawa wawa a,
luka ona la jan lili li kalama pi wawa ala,
ona li kama tawa tomo lon wawa weka ona;
luka ona la jan lili li moli.
|
1
|
jan en soweli
| null |
[
"Michael F."
] | null |
2001-01-01
|
none
|
[
"original work",
"poetry"
] | null |
CC BY-NC 3.0
|
[
"http://failbluedot.com/toki_pona/jan_en_soweli"
] |
[
"https://web.archive.org/web/20140305064458/http://failbluedot.com/toki_pona/jan_en_soweli"
] | null | null | null |
jan en soweli
jan mute li pilin e ni:
jan en soweli li ante
ni li lon ala lon?
soweli en jan
li moku li lape
li open li moli
li pilin li pona
li musi li utala
li olin li pakala
li unpa li kalama
li awen li tawa
ni li lon:
soweli li jo e sona lili;
jan li jo e sona mute.
taso, ni kin li lon:
ante pi soweli en jan li lili
sama ona li mute.
|
2
|
Dixie
| null |
[
"jan Pije"
] | null |
2001-01-01
|
none
|
[
"translation",
"song",
"lyrics",
"united states",
"confederacy"
] |
{
"title": "Dixie",
"authors": [
"unknown"
]
}
|
CC0 1.0
|
[
"http://tokipona.net/tp/janpije/dixie.php"
] |
[
"https://web.archive.org/web/20151003033703/http://tokipona.net/tp/janpije/dixie.php"
] | null | null | null |
mi wile lon ma pi kasi len.
jan ona li sona e tenpo pini.
o lukin tawa!, o lukin tawa!, o lukin tawa ma Tesi.
tenpo suno Tesi lete la mi kama lon.
o lukin tawa!, o lukin tawa!, o lukin tawa ma Tesi.
mi wile lon ma Tesi. pona! pona!
lon ma Tesi la mi utala. mi lon li moli lon ma Tesi.
weka, weka, weka lon ma Tesi. weka, weka, weka lon ma Tesi.
|
3
|
kasi nasa en telo nasa
| null |
[
"Michael F."
] | null |
2001-01-01
|
none
|
[
"original work",
"poetry"
] | null |
CC BY-NC 3.0
|
[
"http://failbluedot.com/toki_pona/kasi_nasa_telo_nasa"
] |
[
"https://web.archive.org/web/20140305061010/http://failbluedot.com/toki_pona/kasi_nasa_telo_nasa"
] | null | null | null |
kasi nasa en telo nasa
telo nasa li moli e mute
kasi nasa li moli e lili
sina ken jo e telo nasa
li ken ala jo e kasi nasa
tan ni
|
4
|
jan lawa
| null |
[
"Michael F."
] | null |
2001-01-01
|
none
|
[
"original work",
"poetry"
] | null |
CC BY-NC 3.0
|
[
"http://failbluedot.com/toki_pona/jan_lawa"
] |
[
"https://web.archive.org/web/20140305061518/http://failbluedot.com/toki_pona/jan_lawa"
] | null | null | null |
jan lawa
mi pona ala e sina
o pana e mani tawa mi!
mi jo e kiwen pona mute
o pana e mani tawa mi!
mi jo ala e sona mute
o pali e toki mi!
tenpo ali la mi pali e ike
o pali e toki mi!
mi pana e sina tawa utala
o olin e mi!
mi moku e pan pi ma sina
o olin e mi!
|
5
|
akesi Jaba
| null |
[
"Michael F."
] | null |
2001-01-01
|
none
|
[
"translation",
"poetry"
] |
{
"title": "Jabberwocky",
"authors": [
"Lewis Carroll"
]
}
|
CC BY-NC 3.0
|
[
"http://failbluedot.com/toki_pona/jabberwocky"
] |
[
"https://web.archive.org/web/20140305060542/http://failbluedot.com/toki_pona/jabberwocky"
] | null | null | null |
Jabberwocky (akesi Jaba)
a! tenpo Brilig la soweli jaki
li musi li moku li lape li lon.
soweli sewi li lili li suwi
li sike li tawa lon tawa kon.
“jan lili, o kute, o pilin ike
tan waso Jubjub, tan akesi Banda
o pilin ike tan akesi Jaba!
uta en luka pi ona li moli.”
ona li pana e ilo utala.
tenpo suli la jan lili li tawa.
ona li awen li pilin li pona
lon anpa pi kasi palisa Tumtum.
a! tenpo ni la akesi li kama!
ona li tan ma kasi pimeja.
ona li jo oko tu sama seli
ona li kalama kalama mute!
wan tu! wan tu! ilo utala
li wawa, li kalama, li pakala
ona li moli e akesi ni
li tawa musi lon poka lawa
“sina moli e akesi Jaba,
anu seme? o kama, o kama!
jan pona mi! mi pilin pona!”
ona li toki musi tan ni.
a! tenpo Brilig la soweli jaki
li musi li moku li lape li lon.
soweli sewi li lili li suwi
li sike li tawa lon tawa kon.
|
6
|
jan sewi li lon tan seme?
| null |
[
"Michael F."
] | null |
2001-01-01
|
none
|
[
"translation",
"prose",
"philosophy"
] |
{
"title": "Hundreds of Proofs of God’s Existence",
"authors": [
"Atheists of Silicon Valley"
]
}
|
CC BY-NC 3.0
|
[
"http://failbluedot.com/toki_pona/jan_sewi"
] |
[
"https://web.archive.org/web/20140305062352/http://failbluedot.com/toki_pona/jan_sewi"
] | null | null | null |
jan sewi li lon tan seme?
toki musi ni li tan .
TOKI TAN PONA LUKIN
lili/kili/kasi/suno ni li pona lukin anu seme?
jan sewi taso li ken pali e ona
jan sewi li lon tan ni
TOKI TAN IJO SEWI
sijelo pi mama mi li pakala
jan pi pona sijelo li pali e ike mute tawa ona
ona li toki e ni tawa jan sewi: “o pona e mi!”
ona li pona
jan sewi li lon tan ni
TOKI TAN PILIN IKE MUTE
jan sewi li lon ala la mi ken moli
ni li lon la mi pilin ike mute
jan sewi li lon tan ni
TOKI TAN WAWA
sina lukin ala lukin e ilo moli mi?
jan sewi li lon tan ni
TOKI TAN NANPA
jan mute mute mute li pilin e ni: jan sewi li lon.
ali li ken ala pilin e lon ala!
jan sewi li lon tan ni
TOKI TAN WAWA PI ILO MUSI
jan Eliku Kulaputon li jan sewi.
jan sewi li lon tan ni
TOKI PI NANPA WAN TAN LUKIN ALA
jan pilin e ni: jan sewi li lon ala.
ona li ken ala lukin.
jan sewi li lon tan ni
TOKI PI NANPA TU TAN LUKIN ALA
jan sewi li olin
olin li ken ala lukin
jan Sipi Wanta li ken ala lukin
jan Sipi Wanta li jan sewi
jan sewi li lon tan ni
TOKI TAN SONA ALA
sona jan li ike
jan li ken ala pakala e toki ali tan ni
mi toki e ni: jan sewi li lon
jan sewi li lon tan ni
TOKI TAN PAKALA PI ALI ALA
tomo tawa kon li pakala. jan mute mute li moli.
jan lili wan li moli ala. ona li seli mute taso.
jan sewi li lon tan ni
TOKI TAN ALI ANTE
ali li ante la ali li ante
ni li ike mute.
jan sewi li lon tan ni
TOKI TAN NASIN ANTE
jan mute mute li pilin e ni: nasin Kisuti li lon ala.
ni li pona tawa jan sewi lili ike.
jan sewi li lon tan ni
TOKI TAN MOLI
jan ijo li pilin e ni: jan sewi li lon ala. ona li moli
tenpo ni la ona li sona e ni: ona li nasa!
jan sewi li lon tan ni
TOKI TAN OLIN
jan sewi li olin e sina
sina pilin e ni: ona li lon ala. sina jan ike li jan pi pakala olin!
jan sewi li lon tan ni
TOKI TAN NASIN PI JAN ION KALAPIN
jan sewi li lon la ni li lon: tenpo ali la mi ken lukin e pakala sina.
ni li pona li musi tawa mi
jan sewi li lon tan ni
TOKI TAN ILO MOKU
ilo moku li toki wawa ala e jan pali pi ilo moku!
jan sewi li lon tan ni
TOKI TAN NASA
jan pi nasa ala li ken ala pali e nasin Kisuti
nasin Kisuti li lon tan ni
jan sewi li lon tan ni
TOKI TAN MANI PI JAN SEWI
ma pi nasin Kisuti li jo e mani mute
jan sewi li lon tan ni
TOKI TAN TENPO SULI
tenpo suli la kulupu Katoli li lon
jan sewi li lon tan ni
TOKI TAN MUTE
mi jo e toki mute. ona li toki e ni: jan sewi li lon tan seme?
mi pilin e ni: toki wan li lon tan ona!
jan sewi li lon tan ni
TOKI TAN OLIN
tenpo wan la sina olin ala olin?
[olin]
a! olin li ala tan jan sewi la ona li tan seme?
jan sewi li lon tan ni
|
7
|
Haikus
| null |
[
"Michael F."
] | null |
2001-01-01
|
none
|
[
"original work",
"poetry"
] | null |
CC BY-NC 3.0
|
[
"http://failbluedot.com/toki_pona/haikus"
] |
[
"https://web.archive.org/web/20140305064514/http://failbluedot.com/toki_pona/haikus"
] | null | null | null |
Haikus
MOLI
moli li awen
li linja lon supa ni
ala li toki
MA KILI
mi wile tawa
e ma pi kili suwi
e ma laso wan
AKESI
akesi linja
li moku e luka mi
ni li pakala!
PAN
pan li supa lon
jan mani en jan lili
li moku e pan
LAPE
tenpo ali la
mi wile lape pona
mi wawa ala
MA TOMO
kalama suli
li lon ma tomo ali
pona, o pini!
TELO
telo li anpa
mi wile ala pali
lon lete suli
SUWI
suwi pimeja
li pona tawa pilin
pi jan tan seme?
PIPI
pipi li toki
“o moku ala e mi!”:
ona li loje
PONA LON
pona sijelo
li telo li tawa kin
lon ma kasi mi
ILO
tenpo ijo la
ilo pi pali pona
li ijo moli
ANTE
ma ante li lon
taso ona ali li
kalama musi
ali li ike
weka pi suno loje
li pona lukin
|
8
|
tenpo pi seli lili
| null |
[
"unknown author"
] | null |
2001-01-01
|
none
|
[
"poetry",
"original"
] | null | null |
[
"https://sitelen.weebly.com/examples-of-toki-pona.html"
] |
[
"https://web.archive.org/web/20160221130902/https://sitelen.weebly.com/examples-of-toki-pona.html"
] | null | null | null |
tenpo lete li pini.
tenpo pi seli lili
li lon ni, li lon ni.
o lukin e kasi kule!
o kute e kalama waso!
o pilin e kon!
pona ale li lon
insa pi tenpo ni.
|
9
|
Pickle lovers & Dino
| null |
[
"UnusualEgg"
] | null |
2001-01-01
|
none
| null | null | null |
[
"https://ctrl-c.club/~unusualegg/tp_stories.html"
] |
[
"https://web.archive.org/web/20230603221502/https://ctrl-c.club/~unusualegg/tp_stories.html"
] |
changed UCSUR characters to Latin script
| null |
toki Inli li lon
|
kili palisa laso tu li lon
kili li wile pona tan ni: kili li olin e kili
ale li pona. taso akesi pi suli mute laso li monsuta a li mu monsuta!
akesi li moku e kili tu
pini
There's two pickles
The pickles are happy because they love each other
all is good. But, there's a scary green dino (named Pickle The Dinosaur) and it ROARSSS!
It eats the two pickles
The end.
|
10
|
The Shahadah
| null |
[
"jan Pije"
] | null |
2001-01-01
|
none
|
[
"translation",
"religion",
"islam",
"Retro-Translation Back to English"
] |
{
"title": "الشَّهَادَةُ",
"authors": null
}
|
CC0 1.0
|
[
"http://tokipona.net/tp/janpije/shahadah.php"
] |
[
"https://web.archive.org/web/20151003153536/http://tokipona.net/tp/janpije/shahadah.php"
] | null | null | null |
jan Ila li jan sewi wan. jan sewi ante li lon ala. jan Mukama li jan toki pi jan sewi Ila.
|
11
|
tenpo lili
| null |
[
"Michael F."
] | null |
2001-01-01
|
none
|
[
"original work",
"poetry"
] | null |
CC BY-NC 3.0
|
[
"http://failbluedot.com/toki_pona/tenpo_lili"
] |
[
"https://web.archive.org/web/20140305064529/http://failbluedot.com/toki_pona/tenpo_lili"
] | null | null | null |
tenpo lili
tenpo lili la ali li jo e moku
tenpo lili la pakala sijelo li weka
tenpo lili la moli li weka kin
tenpo lili la jan li wile ala pali tawa lon, li ken pali taso tawa pona pilin
tenpo lili la moku li kama ala tan ike pilin pi soweli ante
tenpo lili la jan ken olin e mije e meli lon ma ali
tenpo lili la jan li toki e ijo la ala li pakala e ona
tenpo lili la kulupu pi kule ante li unpa li wan la toki ike kule li weka
tenpo lili la sona ali li mute la nasin sewi li lili
tenpo lili la jan ali li jo e mani li ken pilin e ante mani li ken lon
ken la toki mi ni li toki pi musi ike.
ken la mi toki lon e ni.
|
12
|
toki!
| null |
[
"jan Nikita"
] | null |
2001-01-01
|
none
|
[
"original"
] | null |
CC0 1.0
|
[
"http://tokipona.net/tp/janpije/nasinpona-intr"
] |
[
"https://web.archive.org/web/20151003033718/http://tokipona.net/tp/janpije/nasinpona-intro.php"
] | null | null | null |
toki!
nimi mi li Nikita. ni li lipu mi pi toki pona. sina ken sona e toki ni la sina sona e toki pona. sina ken ala la o tawa lipu ni. ona li tomo pi toki pona!
jan mute li toki e ni: toki pona li lili ike. ni li lon ala! toki pona li lili. taso ona li lili pona. jan li ken toki kepeken toki pona. jan li ken pali e toki musi kepeken ona.
mi pali e toki musi mute. sina ken lukin e ona lon lipu ni.
lipu lawa
|
13
|
jan Awi Pote en kiwen pi jan sona
| null |
[
"jan Sepeku"
] | null |
2001-01-01
|
none
|
[
"translation",
"story",
"book"
] |
{
"title": "Harry Potter and the Philosopher's Stone",
"authors": [
"J.K. Rowling"
]
}
| null |
[
"https://sites.google.com/view/jan-ali-pote/jan-lili-pi-moli-ala"
] | null | null | null | null |
jan Awi Pote en kiwen pi jan sona
jan lili pi moli ala
jan mije Tali en jan meli Tali li lon tomo Pawe Ta Fo li pilin e ni: ona li nasa ala, ni li pona mute tawa ona. sina wile lukin e jan nasa la sina lukin ala e ona tan ni: ona li wile ala nasa.
mije Tali li lawa pi esun Kunin. esun ona li pali e ilo. ona li jan suli mute. lawa ona li lon poka sijelo ona. ona li jo e linja mute suli lon sewi uta ona. meli Tali li lili. linja lawa ona li jelo. ona li wile lukin e jan ale lon poka tomo ona li wile sona e ijo ona. jan Tali li jo e jan lili. jan lili li nimi Tasi li pona mute tawa ona.
jan Tali li jo e wile ona ale, taso ona li wile e ni: jan ala li sona tan jan Pote. ni li ike mute tawa ona.
meli Pote li e jan sama pi meli Tali, taso tenpo pini mute mute la ona li lukin ala e ante. jan Tali toki e ni: ona li jo ala e jan sama. tan ni: jan sama ona, en mije ona, li sama ala jan Tali. pilin ni li ike tawa jan Tali: jan Pote li kama tomo ona la jan ale li toki. ona li sona e ni: jan Pote li jo kin e jan lili, taso tenpo ala la ona li lukin e jan lili. jan Tali li wile ala e ni: jan lili ona li lukin e jan lili Pote.
tenpo suno pi telo lon sewi la mije en meli Tali li pini lape. ona li sona ala e ni: ijo nasa mute li kama lon ma ona. mije Tali li toki pi kalama musi li kama len tan ni: ona li tawa pali. meli Tali li toki musi li lon jan lili Tasi lon supa sewi.
jan ala li lukin e waso suli lon lupa.
mije Tali li kama jo e poki lipu ona li uta e meli Tali li wile uta e jan lili Tasi, taso ona li ken ala tan ni: jan lili Tasi li kalama li pakala e pan ona tawa sinpin tomo. "jan ike", mije Tali li toki. ona li tawa lon tomo tawa ona li tawa tan tomo ona.
tenpo ni la ona li kama sona e ijo nasa pi nanpa wan: soweli li lukin e sitelen pi ma tomo. tenpo lili la mije Tali li sona ala e lukin ona, taso ona li lukin sin. soweli li lon poka tomo ona, taso ona li lukin e sitelen ala. ona li pilin e seme? ona li ken ala lon. mije Tali li lukin tawa soweli. soweli li lukin tawa ona. ona li tawa nasin li lukin sin tawa soweli: soweli li lukin e nimi nasin Pawe Ta ("ni li ken ala, soweli li ken ala lukin e nimi e sitelen"). mije Tali li tawa e lawa ona li pini pilin tan soweli. ona li tawa ma tomo li pilin taso tan ni: ona li esun e ilo ona mute.
taso li pini pilin tan ilo tan ni: jan mute li len nasa. jan pi len nasa li ike mute tawa jan mike Tali. a, jan lili en len ona! ken la ni li nasin len sin. ona li lukin e jan nasa ante. jan li toki mute. ni li ike tawa mije Tali: jan li lili ala li jo e len nasa pi laso jelo! ike! taso ona li kama pilin e ni: ken la jan ni li pali e ijo mani. tomo tawa li tawa; mije Tali li kama tawa esun Kunin li pilin sin tan ilo.
mije Tali li lukin ala tawa lupa lon tomo sewi. ona li lukin la ona li ken ala pilin tan ilo ona. ona li lukin ala e walo pi tenpo pimeja lon kon. jan ante li lukin e ona. tenpo pini la jan mute li lukin ala e walo pi tenpo pimeja. taso mije Tali li jo e tenpo pi nasa ala. ona li toki kalama mute tawa jan mute. ona li toki kepeken e ilo toki li toki kalama mute sin. ona li wile moku la ona li tawa esun pan lon nasin ante.
ona li pini pilin e jan pi len nasa, taso ona li tawa lon poka kulupu lon poka esun pan. ona li lukin ike tawa jan. ona li sona ala e tan, taso jan li ike tawa ona. kulupu li toki mute li jo ala e poki mani. ona li esun e moku suwi li tawa pali ona li kute e nimi lili:
—jan Pote la mi kute e...
—jan lili ona, jan Awi...
mije Tali li kama lete. pilin ike li kama tawa ona. ona li tawa jan toki li wile toki tawa ona, taso li pali e ijo ala.
Ona li tawa mute tawa tomo esun ona. ona li toki kalama mute tawa jan pali ona, li kama jo e ilo toki, li pali e nanpa pi tomo ona taso ona li ante e lawa ona. ona li weka e ilo toki li awen pilin. ala, ona li pali nasa. nimi Pote li nimi wan ala. ken la jan mute li nimi Pote li jo e jan lili pi nimi Awi. ken la jan lili pi jan Pote li nimi Awi ala. tenpo ala la ona li lukin e jan lili. jan lili li ken nimi Api, anu Awo. ona li wile ala pakala e meli Tali: ona li kute tan jan sama ona la ona li ike mute. mije Tali li pilin e ni: ona jo e jan sama sama ni la...! taso jan pi len nasa...
ona li ken awen pilin tan ilo ona. tenpo pi pini pali la ona tawa nasin li kama lon poki jan.
—mi pilin ike —ona li toki: jan li anpa lili tawa supa nasin. mije Tali li lukin e len nasa pi jan. ona li lukin pilin pona. ona li toki e ni: —o pilin ike ala, jan pona o! tenpo suno ni la mi mute li wile pilin pona, tan ni: sina-sona-e-jan-seme li tawa a! jan Make sama sina li wile pilin pona kin!
jan li sike e sijelo ona li tawa.
mije Tali li awen. jan li sike e sijelo ona li nimi Make, taso ona li sona ala e nimi ni. ona li tawa mute tawa tomo tawa ona, li tawa tomo ona, li wile e ni: ale ni li pilin ona li lon ala (tenpo pini ala la ona li pilin e ni).
ona li kama lon nasin tomo ona la ona li lukin (ni li pona ala e ona) e soweli. soweli li supa lon sinpin pi kasi tomo. ona sona e ni: soweli li sama, li jo e linjia sama lon oko.
—o tawa! —mije Tali li toki kalama. soweli li tawa ala li lukin ike taso tawa ona. mije Tali li toki tawa ona e ni: soweli la ni li nasa ala nasa? ona li wile pona e ona li tawa lon insa tomo ona. ona li wile toki ala e ijo tawa meli ona.
meli Tali li jo e tenpo suno pona. tenpo moku la ona li toki e ni: jan pi tomo poka li jo e ike kepeken jan lili ona, jan Tasi li kama sona e nimi sin (mi o pali ala!). mije Tali li wile lukin pona. jan lili Tasi li kama lape la ona li tawa lukin e sona sin lon sitelen tawa.
—pini la, jan pi lukin waso li toki e ni: tenpo suno ni la waso pi tenpo pimeja li nasa lon ma ale. waso ni li alasa lon tenpo pimeja taso, jan li ken ala lukin e ona lon tenpo suno, tenpo suno ni la jan mute mute li lukin e ona. jan sona li ken ala sona e ni: waso li ante e lape ona tan seme. —jan toki li pali e sinpin musi. —nasa mute. tenpo ni la, jan MaKupin li toki e sona pi seli en lete. waso mute li kama kin tan sewi anu seme, jan MaKupin o?
—toki, jan Te o —jan sona li toki —mi sona ala e ona, taso tenpo suno ni la waso li ala e ijo nasa taso. jan lukin pi ma tomo Ken en Josa en Tanti li toki tawa mi tan ni: telo li kama ala tan sewi, taso mun tawa mute li kama tan sewi! ken la jan li musi lon tenpo pimeja seli, taso ni li tenpo kama mute, jan o! taso mi sona e ni: tenpo pimeja ni la telo li kama tan sewi.
mije Tali li kama awen lon supa ona. mun tawa li lon ma Juke? waso pi tenpo pimeja li tawa lon anpa suno? tenpo suno li la ona li kute tan jan Pote, kin...
meli Tali li kama tawa tomo li jo e poki pi telo wawa tu. ijo li ike. ona li wile toki tawa meli ona.
—a... jan Petuna o, olin mi o, tenpo pini lili la sina sona ala sona e ijo ni: jan sama sina li seme?
toki ni li ike mute tawa jan Petuna. ona wile ala jo e jan sama.
—mi sona ala —ona li toki—. sina toki e ni tan seme?
—mi kute e ijo nasa mute lon sin pi sitelen tawa —mije Tali li toki—. waso pi tenpo pimeja... mun tawa... jan pi len nasa mute li lon ma tomo.
—a? — meli Tali li awen e toki ona.
—a, mi pilin... ken la... ni li ijo pi... kulupu ona.
meli Tali li moku e telo wawa ona; uta ona li lukin ike. mije Tali li pilin e ni: ona ken ala ken toki tawa ona tan nimi Pote? ala, ona ken ala. ante la ona li toki e ni:
—jan lili ona la... ona li sike e suno sama jan lili Tasi mi, anu seme?
—mi pilin e ni—meli Tali li toki.
—nimi ona li seme? jan Owa, anu seme?
—jan Awi. sina wile sona e pilin mi la, ni li nimi jaki en ike.
—jan Awi—mije Tali li toki li pilin ike mute—. nimi jaki, nimi ike.
ona li toki ala e ijo sin ala tan ni, li tawa tomo lape. meli Tali li tawa tomo telo la mije Tali tawa lupa tomo li lukin e kasi tomo lon nasin. soweli li awen lon nasin li lukin tawa nasin Pawe Ta.
ona li pilin e ijo pi lon ala anu seme? anu ni ale li ijo pi jan Pote? ni li lon la... jan li kama sona e ni: ona li sama pi jan... ona pilin e ni: ni li ike mute tawa ona.
jan Tali li tawa lape. meli Tali li kama lape lon tenpo lili, taso mije Tali li ken ala lape, li pilin tan ijo ale ni. tenpo pi kama lape la ona li pilin e pilin pona ni: ijo ni li tan jan Pote la jan ala li kama tawa ona. jan Pote li sona pona e ni: ona en jan Petuna li pilin ike tan ona en kulupu ona... nasin ala la jan li kama tawa ona (ona li open e uta li kama lape)... ni li ala tan ona...
ona li sona ala e ni: ni li lon ala!
mije Tali li awen lape ike, taso soweli lon sinpin pi kasi tomo li lape ala. ona li awen sama kiwen, li awen lukin tawa nasin Pawe Ta. kalama pi tomo tawa, waso pi tenpo pimeja tu la ona li awen. lon la, soweli li tawa ala lon tenpo pimeja ale.
jan li kama tan nasin. kama ona li kalama ala, jan li ken kama tan insa ma. soweli li tawa e linja monsi ona li lukin tawa jan.
tenpo ala la jan li lukin e jan sama ona lon nasin Pawe Ta. ona li suli, li sike e suno mute mute, li jo e linja sinpin walo en suli. ona li jo e len pi laso loje, e len noka nasa. oko laso ona li suno li lon monsi mun kiwen tu. nena sinpin ona li suli li pakala, jan li pakala e nena ona. jan ni li nimi Apu Tanpeto.
kama pi jan Apu Tanpeto en nimi ona en len noka ona kin li ike tawa jan nasin ale, taso ona li lukin sama jan pi sona ala. ona li lukin e ijo lon len ona, taso ona li kama sona e ni: jan li lukin tawa ona. ona li lukin tawa soweli. soweli li lukin tawa ona. soweli la ona li musi. ona li toki.
—mi sona e ni la ni li pona.
ona li jo e ijo lon len ona. ijo lukin sama ilo seli. ona li open li sewi li pali e ijo. suno nasin li weka. ona li pali kin e ijo: suno nasi ante li weka kin. tenpo mute la ona li pali e ijo pi weka suno, nasin li kama pimeja. jan li ken lukin taso e suno tu: oko soweli li lukin e ona. jan li lukin tawa nasin la jan ken ala lukin e ijo. jan Petuna, kepeken oko suno ona, li ken ala kin. jan Tanpeto li awen e ijo pi weka suno lon len ona li tawa lon poka soweli. ona li lukin ala tawa soweli, taso toki tawa ona.
—lukin tawa sina li pona mute tawa mi, jan sona MaKonaka o.
ona li lukin tawa soweli, taso soweli li lon ala. jan meli li lon. ona li jo e sinpin pi musi ala, e sike tu sama linja oko soweli, e len pi laso jelo. linja lawa ona li pimeja li sike lon monsi pi lawa ona. ona li lukin pona ala.
—sina sona tan seme e ni: soweli li mi? - ona li toki.
—jan sona pi olin mi o, tenpo ala la mi lukin e soweli kiwen sama sina.
—sina awen lon poka sinpin kiwen tan suno kama la sina kiwen kin —jan sona MaKonaka li toki.
—tan suno kama? sina tawa musi ala anu seme? nasin tawa ni la mi lukin kulupu musi mute.
jan sona MaKonaka li pana e kon li pilin ike.
—jan ale li musi, a —ona li toki—. mi pilin e ni: ona li awen sona taso ala. jan Make li kama sona! mi lukin e sin. —ona li lukin tawa insa tomo Tali—. mi kute. kulupu pi waso, mun tawa... ona li nasa mute ala. ona li ken kama sona e ijo. mun tawa li kama tan sewi lon ma tomo Ken... mi pilin e ni: ni li pali pi jan Tetalu Tike. ona li jo e lawa ala.
—ni li ike ala tawa mi —jan Tanpeto li toki kepeken kalama suwi—. tenpo pi sike suno mute la mi ken ala musi...
—mi sona e ni —jan sona MaKonaka li toki—. taso jan wile ala kama nasa tan ni. jan ale li kama nasa, li tawa nasin lon anpa suno, li len ala e len Make, li toki...
ona li lukin mute tawa jan Tanpeto, li awen e toki tan ona. taso jan Tanpeto li toki ala. jan sona MaKonaka li awen toki.
sina-sona-jan-seme li weka a. jan Make li sona tan mi mute la ni li nasa. a... ona li weka lon, anu seme, jan Tanpeto o?
—mi pilin e ni: ona li weka —jan Tanpeto li toki—. ni li pona mute tawa mi mute. sina wile ala wile e suwi pi kili jelo?
—suwi seme?
—suwi pi kili jelo. ni li suwi Make li pona mute tawa mi.
—ala, ala —jan sona MaKonaka li toki, li pilin e ni: tenpo ni li ike tawa suwi—. mi wile toki tawa sina, sina-sona-jan-seme li weka la...
—jan sona pi olin mi o, mi pilin e ni: sina jan sona, li ken toki e nimi ona, anu seme? sina-sona-jan-seme la ni li nasa. tenpo mute la mi wile e ni: jan ale li toki e nimi ona: jan Wotemo. —jan sona MaKonaka li monsi, taso jan Tanpeto li selo e suwi pi kili jelo li lukin sona ala—. mi mute li awen toki "sina-sona-jan-seme" la ale li kama nasa. tenpo ale mi pilin e ni: mi mute li ken toki e nimi Wotemo.
—mi sona e ni: sina ken toki e nimi —jan sona MaKonaka li toki li pilin pona tan jan Tanpeto—. taso sina li sama jan ala. jan ale li sona e ni: sina-sona-j... a, jan Wotemo li pilin pakala tan sina.
—toki sina li pona tawa mi —jan Tanpeto li toki—. wawa pi jan Wotemo la, mi jo ala.
—ni la sina... pona mute. sina wile ala... kepeken... e wawa ni.
—ale li pimeja la, ni li pona. tenpo pini la jan Ponpi li toki tawa mi e ni: len kute mi li pona tawa ona. tan tenpo ni la sinpin mi li loje ala, taso sinpin mi li loje.
jan sona MaKonaka li lukin tawa ona, li toki.
—waso pi tenpo pimeja li ijo lili, toki pi jan mute li ijo suli. sina sona ala sona e toki pi jan ali: ona li weka tan nasin seme? seme li awen e ona?
ni li lon: jan sona MaKonaka li wile toki tan ijo. ona li awen lon sinpin lete tan ni. ona li lukin mute tawa jan Tanpeto. toki pi jan ali la ona li wile ala pilin, li wile pilin e toki pi jan Tanpeto. taso jan Tanpeto li wile e suwi ante li toki ala.
—jan ale li toki e ni: —ona li toki— tenpo pimeja pini la jan Wotemo li tawa ma Koti. ona li wile lukin e jan Pote. jan ale li toki... li toki e ni: jan Lili en jan Sen Pote... li moli.
jan Tanpeto li tawa e lawa ona. jan sona MaKonaka li open e uta ona.
—jan Lili en jan Sen... ni li ken ala lon. a, jan Apu o...
jan Tanpeto li kama li sike e sijelo ona kepeken e luka.
—mi sona e ni... mi sona e ni... —ona li toki, pilin ike.
toki pi jan sona MaKonaka li weka.
—ni li ale ala. jan li toki e ni: ona li wile moli e jan lili pi jan Pote, jan Awi. taso ona li ken ala. ona li ken ala moli e jan lili. jan ala li sona tan seme, li sona kepeken nasin seme, taso jan ale li toki e ni: ona li ken ala moli e ona, wawa pi jan Wotemo li pakala... ona li weka tan ni.
jan Tanpeto li tawa e lawa ona.
—ni... li lon? —jan sona MaKonaka li toki—. ona li moli e jan mute mute... li ken ala moli e jan lili? ni li nasa. ijo ala li ken awen e ona, taso jan lili... jan Awi li moli ala tan seme?
—mi mute li sona ala e ni —jan Tanpeto li toki—. ken la mi mute li ken ala sona e ni.
jan sona MaKonaka li tawa e len lon oko ona, lon monsi e sike tu ona. jan Tanpeto li pana e kon li lukin e ilo tenpo. ni li ilo tenpo nasa. ni li jo e palisa mute e nanpa ala; mun lili mute li tawa e sike. taso jan Tanpeto li sona sitelen e ni; ona li toki:
—jan Aki li lon ala, mi wile e ni: ona li kama. ona li toki tawa sina e ni: mi lon ni, anu seme?
—ona li toki. —jan sona MaKonaka li toki—. mi wile sona e ni: sina wile kama lon ni tan seme?
—mi wile pana e jan Awi tawa jan Tali. ona li jan sama ona taso.
—sina wile ala wile...? sina wile ala pana e ona tawa jan pi tomo ni! —jan sona li toki mute, luka ona tawa tomo—. jan Tanpeto... sina ken ala. tenpo suno ale la mi lukin tawa ona. ona li sama ala mi mute. jan lili ona la... mi lukin e ona pakala e mama ona. jan Awi Pote li ken ala lon tomo ni!
—ni li tomo pona tawa ona —jan Tanpeto li toki—. ona li suli la jan Tali li ken toki tawa ona e ni. mi sitelen tawa ona.
—sina sitelen anu seme? —jan MaKonaka li toki—. jan Tanpeto o, sina pilin e ni: jan ni li ken sona e ni? jan Awi la, jan ni li ken ala sona! tenpo kama la jan ale li sona e jan Awi! jan ale li nimi e tenpo suno ni "tenpo suno pi jan Awi Pote"! jan wile sitelen e lipu mute tan jan Awi... jan lili ale li sona e nimi ona.
—lon —jan Tanpeto li toki—. ni li ike tawa jan lili. jan ale li sona e ona tan ni: ijo li sona ala! sina sona ala sona e ni: ona li suli ala la tomo ni li pona tawa ona?
jan sona MaKonaka li open e uta, li ante e lawa sina, li toki e ni
—mi sona. taso... jan lili li kama lon ni kepeken nasin seme, jan Tanpeto o? —ona li lukin tawa len pi jan sona ante, li pilin e ni: jan Awi li lon insa ona.
—ona li kama kepeken jan Aki.
—sina pana e jan lili tawa jan Aki la... sina pilin e ni: ni li pona anu seme?
—ale mi la, mi pana tawa jan Aki—jan Tanpeto li toki.
—mi sona e ni: pilin pi jan Aki li pona —wile ala la jan sona MaKonaka li toki —taso ona li nasa. ona li... kalama ni li seme?
kalama suli li lon. kalama li tawa suli, jan tu li lukin tawa nasin, li wile lukin e suno. kalama li suli mute la tomo tawa suli pi sike tu li anpa tan sewi li kama tawa nasin, lon sinpin jan tu.
tomo tawa li suli, taso jan lawa pi ona li suli mute. ona li suli sama jan tu. linja lawa ona li pimeja li suli li pakala, linja mute li lon sinpin ona kin. luka ona li suli mute, en noka ona li suli kin. ona li jo e ijo len kepeken luka ona.
—jan Aki o —jan Tanpeto li toki—. sina lon, pini. sina jo e tomo tawa ni lon seme?
—jan li pana e ona tawa mi, jan sona Tanpeto o —jan suli li toki li anpa tan tomo tawa—. jan Siwos Pa li pana e ona tawa mi. mi jo e ona, jan o.
—ale li pona?
—ale li pona. tomo li pakala, taso mi weka e jan lili, jan Make li lukin ala e ona. mi lon ma tomo Pito la ona li kama lape.
jan Tanpeto en jan sona MaKonaka li lukin e ijo len. insa la jan lili li lape. anpa linja lawa pimeja la ona li lukin e pakala sama sitelen wawa.
—ona li...? —jan sona MaKonaka li toki.
—tenpo ale la —jan Tanpeto li toki— ona li jo e pakala ni.
—sina ken ala ken pona e pakala, jan Tanpeto o?
—mi wile ala pona e ona. pakala li ken kepeken pona. mi jo e pakala lon noka mi: ni li sitelen pi ma tomo Lantan. jan Aki o pana e jan lili tawa tomo. mi wile pini.
jan Tanpeto li lukin tawa tomo Tali.
—mi... ken ala ken toki e ni tawa ona: tawa pona? —jan Aki li toki.
ona li pilin e sinpin pi jan Awi kepeken e uta ona. jan Aki li mu, li pilin ike.
— a! — jan sona MaKonaka li toki—. jan Make li lape!
—mi... ike —jan Aki li toki li pilin e len lon sinpin ona—. taso ni li ike kin... jan Lili en jan Sen, li moli... jan lili Awi li awen lon jan Make...
—ijo ale li ike, taso jan Aki o kalama ala, ona li sona e ni: mi mute li lon ni —jan sona MaKonaka li toki. ona li sike e luka pi jan Aki kepeken e luka ona. jan Tanpeto li tawa lupa pi tomo Tali. ona li pana e jan Awi lon lupa. lon poka ona la ona li pana e sitelen. ona li kama lon jan ante tu. tenpo mute la ona li lukin e jan lili. jan Aki li pilin ike mute. jan sona MaKonaka li pilin ike kin. oko pi jan Tanpeto li jo ala e suno ona.
—ni li pini —jan Tanpeto li toki—. mi mute li ken ala pali e ijo ala lon ni. mi mute li wile tawa musi lon poka jan ale.
—a — jan Aki li toki—. mi wile pana e tomo tawa tawa jan Siwos. tenpo pimeja pona, jan sona MaKonaka o, jan sona Tanpeto o.
jan Aki li weka e telo tan oko ona kepeken e len luka ona, li tawa lon tomo tawa li tawa lon kon. ona li weka lon tenpo pimeja.
—o tawa pona, jan MaKonaka o —jan Tanpeto li toki li tawa e lawa ona. jan sona MaKonaka li toki ala li weka e telo pi nena sinpin ona.
jan Tanpeto li tawa kin. ona li awen lon nasin, li sewi e ilo pi weka suno. ona li pali e ona, suno nasin ale li kama sin. nasin Pawe Ta li pimeja ala. ona li lukin e soweli tawa nasin ante e ijo len lon lupa tomo.
—awen pona, jan Awi —jan Tanpeto li toki lili. ona li sike li weka.
kon tawa e kasi pi nasin Pawe Ta. sewi li pimeja, kalama ala li lon. lon ni la jan ala pilin e ni: ijo nasa li lon. jan Awi li awen lape lon len. luka lili ona li awen e sitelen. ona li sona ala e ni: jan ale li sona e ona; tenpo lili kama la meli Tali li lukin e ona li toki kalama; tenpo mute kama li jan Tasi li pakala e ona... jan mute li kulupu, lon ma ale, li toki e ni: "jan Awi Pote o... jan lili pi moli ala!".
|
14
|
tenpo suno kama
| null |
[
"jan Nikita"
] | null |
2001-01-01
|
none
|
[
"translation",
"taoism"
] |
{
"title": null,
"authors": [
"unknown"
]
}
|
CC0 1.0
|
[
"http://tokipona.net/tp/janpije/nasinpona-moli.php"
] |
[
"https://web.archive.org/web/20180212103612/http://tokipona.net/tp/janpije/nasinpona-moli.php"
] | null | null | null |
tenpo suno kama
utala li lon. jan ike mute li jo e jan utala. jan utala li ken ala lape, li pilin ike tan ni: tenpo suno kama la jan ike li pakala li moli e ona. tenpo ni la ona li sona e toki pi jan sona:
tenpo kama li lon ala. tenpo ni taso li lon.
ona li pilin pona, li ken lape.
lipu lawa
|
15
|
toki pi jan Koele
| null |
[
"Michael F."
] | null |
2001-01-01
|
none
|
[
"translation",
"prose"
] |
{
"title": "Ecclesiastes",
"authors": [
"authors of the Bible"
]
}
|
CC BY-NC 3.0
|
[
"http://failbluedot.com/toki_pona/ecclesiastes"
] |
[
"https://web.archive.org/web/20140305061214/http://failbluedot.com/toki_pona/ecclesiastes"
] | null | null | null |
toki pi jan Koele
toki pi jan Koele. ona li lili pi jan Tapi. ona li jan lawa lon ma tomo Elusalen:
jan Koele li toki: ala mute!
ali li ala mute!
ken la jan li jo e ijo mute.
taso, ona li seme tawa ona?!
kulupu jan li kama li tawa.
tenpo ali la ma li awen.
suno li kama li weka
li tawa tu e ma pi open ona.
kon li tawa nasin wan en nasin tu.
ona li sike.
telo linja ali li tawa telo suli.
taso ona li pini ala.
tenpo ijo la telo linja tawa
e ma pi open ona.
ijo ni li pana e wawa tan jan.
jan ala li ken toki e ali.
oko li awen ala li lukin;
lute li awen ala li kute.
ijo li lon; tenpo weka la ona li lon kin.
ijo sin li ala lon anpa suno!
tenpo ijo la jan li toki:
“o lukin! mi lukin e ijo sin!”
tenpo weka la ona li lon kin.
jan li sona weka e ona.
tenpo kama la jan li sona weka e tenpo ni.
mi jan Koele li jan lawa pi ma Isaeli.
mi kama sona e ali lon anpa suno.
ni li ijo ike!
mi lukin e ali li sona e ni:
ali li ala mute,
li sama e tawa kon.
ijo sike li ken ala linja
ijo sike li ken ala pona.
mi toki e ni:
“jan ali li jo ala e mani;
mi jo e mani mute.
jan ali li jo ala e sona;
mi jo e suna mute.”
sona li pona tawa mi.
taso, nasa li pona kin tawa mi!
mi sona kama e ni:
sona li sama kin e tawa kon.
sona li suli la pilin ike li suli.
mi toki e ni: “mi musi mute!”
taso, ona li ala mute.
mi toki e ni tan musi: “ona li nasa! ona li pona tan seme?”
mi moku e telo nasa ali tan ni: mi sona kama e nasa.
mi sona kama kin e sona.
mi wile sona e ni: nasin seme li pona tawa jan?
mi kama jo e mute li pali e tomo e ma kili.
mi pali e tomo telo mute.
mi esun e mije pali e meli pali
e soweli ali.
jan ante pi ma tomo Elusalen li jo e lili!
mi jo e ali!
mi awen e kiwen jelo
e pona pi jan lawa ante.
mi jo e jan pi kalama musi
e ijo ante mute mute.
mi lukin e ijo la mi jo e ona.
mi pilin e jo mi li sona e ni:
ona li ala mute! ona li lili!
jan lawa pi tenpo kama li jan seme?
mi pilin e sona:
suno li pona; pimeja li ike.
sona li pona; nasa li ike.
taso, jan sona en jan nasa li kama e nasin wan.
pini pi jan nasa li pini mi kin!
mi kama jo e sona tawa seme?
ali li sona weka e jan sona sama jan nasa.
jan sona li moli sama jan nasa.
lon li ike tawa mi tan ni.
mi pilin ike tan mani mi.
mi pana e ona tawa lili mi;
ken la lili mi li jan nasa!
ali pali mi lon anpa suno li ike tawa mi.
tenpo ijo la jan li pali e mute
li pana e ona tawa jan lili ike.
ni li ike.
jan li pali tawa seme?
tenpo suno la ona li pali,
tenpo pimeja la ona li ken ala awen!
ala li suli ante ni:
o moku, o musi.
taso, musi li tan jan sewi suli.
jan sewi li pana e musi tawa jan ijo
li weka e musi tan jan ante.
ni li ala mute kin li sama e tawa kon.
tenpo li lon tawa pali ali.
tenpo pi open lon en tenpo moli;
tenpo kasi en tenpo pi pana kasi;
tenpo pakala en tenpo pona;
tenpo pi telo oko en tenpo musi;
tenpo pi pilin ike en tenpo pi tawa musi;
tenpo pi pana kiwen en tenpo pi jo kiwen;
tenpo pi jo ijo en tenpo pi weka ijo;
tenpo toki en tenpo pi toki ala;
tenpo olin en tenpo pi seli ike;
tenpo utala en tenpo awen.
…mi sona e ni:
pona li lon poka ike;
ike li lon poka pona.
jan sewi li nasin wawa e ike e pona kin.
jan li sama e soweli. soweli en jan li jo kon li moli li sama.
tu li tawa ma.
jan li toki e ni tan seme?
“kon soweli li anpa e ma,
kon jan li sewi e sewi”
o moku, o musi. tenpo kama la seme li lon?
…(9:11)
mi lukin kin e ni lon anpa suno:
jan tawa li nanpa wan ala lon nasin tawa.
jan wawa li nanpa wan ala lon utala.
jan sona li nanpa wan ala lon jo pan.
jan sona li nanpa wan ala lon mani.
… (12:1)
o pilin pona tawa tenpo pi lili sina tan ni!
tenpo lili la sina toki e ni:
“ala li pona tawa mi”.
tenpo lili la suno en mun li pimeja
la jan utala li weka e wawa
la meli lupa li pimeja
la lupa tomo li pini
la kalama pi ilo jan li lili
la kalama waso li weka
la kalama musi li moli.
tenpo ni la jan li tawa tomo pimeja.
jan pi telo oko li lon poka ona.
tenpo lili la linja li pakala
la poki pi kiwen jelo li pakala
la poki telo li pini.
sijelo li tawa ma
sama open ona.
kon li tawa jan sewi.
ona li pana e ona.
jan Koele li toki: ali li ala mute!
toki sin: jan Koele li jan sona
li toki sona e jan ali
li sitelen e toki pona.
toki pi jan sona li sama e kiwen jelo.
jan sewi li pana e ona.
toki kin: lili mi, o sona!
pali lipu li pali pi pini ala.
sona mute li wawa ala tawa sijelo.
tenpo pini la ni li lon:
o suli e jan sewi, o tawa nasin ona.
ni li ali jan.
jan sewi li nasin wawa e ali
e pona e ike.
|
16
|
moku
| null |
[
"jan Nikita"
] | null |
2001-01-01
|
none
|
[
"translation",
"taoism"
] |
{
"title": null,
"authors": [
"unknown"
]
}
|
CC0 1.0
|
[
"http://tokipona.net/tp/janpije/nasinpona-moku.php"
] |
[
"https://web.archive.org/web/20180212102858/http://tokipona.net/tp/janpije/nasinpona-moku.php"
] | null | null | null |
moku en lape
jan lili li toki e ni tawa jan sona: "sona pona li seme?"
jan sona li toki: "sina wile moku la o moku. sina wile lape la o lape."
lipu lawa
|
17
|
toki en sona
| null |
[
"jan Nikita"
] | null |
2001-01-01
|
none
|
[
"translation",
"taoism"
] |
{
"title": null,
"authors": [
"unknown"
]
}
|
CC0 1.0
|
[
"http://tokipona.net/tp/janpije/nasinpona-kasi.php"
] |
[
"https://web.archive.org/web/20180212103951/http://tokipona.net/tp/janpije/nasinpona-kasi.php"
] | null | null | null |
toki en sona
jan sona li toki e ni tawa jan lili mute:
jan li sona la jan li toki ala. jan li toki la jan li sona ala.
jan lili li toki e ni: "mi sona ala e toki sina".
jan sona li toki e ni: "sina sona ala sona e kon pi kasi loje?"
jan ale li sona.
jan sona li toki e ni: "ona li seme? o toki."
jan ala li toki.
lipu lawa
|
18
|
Aliens…
| null |
[
"UnusualEgg"
] | null |
2001-01-01
|
none
| null | null | null |
[
"https://ctrl-c.club/~unusualegg/tp_stories.html"
] |
[
"https://web.archive.org/web/20230603221502/https://ctrl-c.club/~unusualegg/tp_stories.html"
] |
changed UCSUR characters to Latin script
| null |
toki Inli li lon
|
jan Liki li tawa mun
jan li lukin e jan mun nasa
ona li jo e jan ma?!
jan Liki li tawa ilo pakala seli li pakala e ilo li moli
jan mun li lukin e suno pakala la jan pi jo pi jan mun li tawa tomo tawa
li tawa weka li tawa ma pona.
Ricky goes to the moon
they see aliens
they have hostages
Ricky steps on a landmine and it explodes and they die
The aliens see this and whilst they're distracted, the hostages escape to Ricky's ship
they fly back home
|
19
|
monsi pi jan Hanki
| null |
[
"Michael F."
] | null |
2001-01-01
|
none
|
[
"translation",
"prose"
] |
{
"title": "Kissing Hank’s Ass",
"authors": [
"James Huber"
]
}
|
CC BY-NC 3.0
|
[
"http://failbluedot.com/toki_pona/kha"
] |
[
"https://web.archive.org/web/20140305061302/http://failbluedot.com/toki_pona/kha"
] | null | null | null |
Kissing Hank’s Ass
toki musi ni li tan lipu pona ni.
tenpo pi suno kama la jan tu li kama e tomo mi. ona mute li pona lukin li jo e len pona.
mije li toki: “toki! nimi mi li jan Jon. nimi meli li jan Meli.”
jan Meli: “toki! sina ken pilin e monsi pi jan Hanki kepeken uta sina.”
mi: “sina toki e seme? jan Hanki li seme? mi wile pali e ni tawa seme?”
jan Jon: “sina pali e ni la ona li pana e mani suli tawa sina. sina pali ala la ona li pakala e sina.”
mi: “a? ni li pali nasa tan kulupu pi jan ike anu seme?”
jan Jon: “jan Hanki li pona li jo e mani mute. ona li jo e ma tomo ni. ona li wile pali e ijo la ona li pali e ijo. ona li wile pali e ni: ona li pana e mani suli tawa sina. taso, sina pilin ala e monsi ona la ona li ken ala.”
mi: “ni li nasa. seme…”
jan Meli: “o toki ike ala e pana pi jan Hanki! sina wile ala wile e mani suli? pilin monsi li lili!”
mi: “ken la ni li pona. taso…”
jan Jon: “mi mute tawa pilin e monsi ona. o kama!”
mi: “tenpo mute ala mute la sina pali e ni?”
jan Meli: “mute. tenpo ali.”
mi: “jan Hanki li pana ala pana e mani tawa sina?”
jan Jon: “a! pana ala. sina weka ala e ma tomo la sina jo ala e mani.”
mi: “sina weka ala e ma tomo tan seme?”
jan Meli: “sina ken ala weka! jan Hanki li toki e ni: o weka la sina weka. tenpo ante la sina weka la ona li pakala e sina.”
mi: “ken la jan ante li pilin e monsi ona li weka e ma tomo li jo e mani. sina sona ala sona e jan ni?”
jan Jon: “tenpo ali la mama mi li pilin e monsi ona. tenpo weka lili la ona li weka. mi pilin e ni: ona li jo e mani.”
mi: “sina toki ala toki e ona?”
jan Jon: “toki ala! jan Hanki li pali e ni: mi ken ala toki.”
mi: “tenpo ala la sina li toki e jan pi jo mani ni. sina pilin e ni tan seme: jan Hanki li pana e mani?”
jan Meli: “tenpo ijo la ona li pana e lili. ken la sina li lukin e lipu mani lon ma li kama jo e pali pona.”
mi: “ni li tan jan Hanki anu seme?”
jan Jon: “jan Hanki li suli.”
mi: “mi pilin e ni: ni li nasa li ike li ala.”
jan Jon: “taso ni li mani suli! sina pilin ala e monsi ona la ona li pakala kin e sina.”
mi: “ken la mi ken toki e jan Hanki li ken sona e ni tan ona.”
jan Meli: “jan ala li lukin e ona li toki e ona.”
mi: “sina pilin e monsi ona kepeken nasin seme?”
jan Jon: “tenpo ijo la mi tawa e uta mi li pilin e sitelen pi monsi ona. tenpo ante la mi pilin e monsi pi jan Kali. jan Kali li pana e ona tawa jan Hanki.”
mi: “jan Kali li seme?”
jan Meli: “ona li jan pona. ona li pana e sona pi pilin monsi tawa mi mute. mi wile taso pana e mani lili tawa ona.”
mi: “sina pilin ala pilin e ni: ni li lon tan ni: jan Kali li toki e ni.”
jan Jon: “ala, ala! jan Kali li jo e lipu tan jan Hanki. o lukin:”
jan Jon li pana e lipu tawa mi. sewi ona li jo e toki ni: “tan supa pi jan Kali.” ona li toki:
o pilin e monsi pi jan Hanki kepeken uta sina. sina weka e ma tomo la jan Hanki li pana e mani suli tawa sina.
o moku mute ala e telo nasa.
o pakala e jan ante ali.
o moku e moku pona.
jan Hanki li pali e lipu ni.
mun li moku laso jelo.
toki ali pi jan Hanki li lon.
sina pana e telo jaki e ko jaki. o telo e luka sina!
o moku ala e telo nasa.
o moku ala e soweli kepeken moku suwi! o moku ona kepeken pan taso!
o pilin e monsi pi jan Hanki. sina pilin ala la ona li pakala e sina.
mi: “lipu li lukin e ni: ona li tan jan Kali.”
jan Meli: “jan Hanki li jo ala e lipu.”
mi: “mi pilin e ni: lipu li nasin sitelen pi jan Kali.”
jan Jon: “lon. jan Hanki li toki; jan Kali li sitelen.”
mi: “sina toki ala toki e ni: jan ala li lukin e jan Hanki?”
jan Meli: “toki. tenpo wan la ona li toki e jan ijo.”
mi: “sina toki e ni: ona li pona. jan pona ala li pakala e jan tan ni: ona li jan ante.”
jan Meli: “jan Hanki li wile e ni. toki ali pi jan Hanki li lon.”
mi: “sina pilin e ni tan seme?”
jan Meli: “lipu toki e ni: toki ali pi jan Hanki li lon. ni li pona tawa mi!”
mi: “ken la jan Kali taso li pali e ali.”
jan Jon: “ala! lipu li toki: jan Hanki li pali e lipu ni. lipu li toki kin e ni: o moku e moku pona; sina pana e telo jaki e ko jaki. o telo e luka sina!. jan ali sona e ni: ni li lon. lipu ali li lon tan ni!”
mi: “taso, lipu li toki: o moku ala e telo nasa. ni li ante nasin pi nanpa tu. lipu li toki kin: mun li moku laso jelo. jan ali li sona: ni li ala!”
jan Jon: “lipu li jo ala e ante. toki tu pi telo nasa li suno taso e toki wan pi telo nasa! tenpo ala la sina lon mun. sina ken ala toki sona e mun.”
mi: “jan sona li sona e ni: mun li kiwen.”
jan Meli: “ona li sona ala e ni: ken la kiwen li tan ma, ken la ona li tan sewi. ken la ona li moku laso jelo tan ni.”
mi: “mi jan sona ala. taso mi pilin e ni: jan sona li sona e ni: mun li tan ma ala. toki tu: jan li sona ala e ali. taso, toki pi moku laso jelo li lon ala tan ni!”
jan Jon: “a! sina toki lon. jan sona li ken toki e lon ala. taso, mi sona e ni: tenpo ali la jan Hanki li toki e lon!”
mi: “a?”
jan Meli: “a! lipu li toki: jan Hanki li pali e lipu ni.”
mi: “sina toki e ni: lipu li toki la jan Hanki li lon. jan Hanki li pali e lipu la ona li lon. lipu li toki la jan Hanki li pana e ona. ni li nasin sona sike. ni li sama e toki ni: jan Hanki li lon tan ni: ona li lon.”
jan Jon: “a, pona. tenpo ni la sina sona! ni li pona: sina pilin e nasin sona pi jan Hanki.”
mi: “a…ni li lili. toki pi moku soweli li seme?”
jan Meli li loje. jan Jon li toki: “o moku e soweli kepeken pan. o moku ala kepeken moku suwi. ni li nasin pi jan Hanki. nasin ante ali li ike.”
mi: “mi jo ala e pan la mi pali e seme?”
jan Jon: “sina jo ala e pan la sina ken ala moku e soweli. soweli taso li ike.”
mi: “mi ken ala kepeken e moku suwi e moku jelo pi suwi ala anu seme?!”
jan Meli li loje mute. jan Jon li kalama: “pakala! o toki ala e ni! moku ali ni li ike!”
mi: “kasi en soweli li ike anu seme?”
jan Meli li pilin e kute ona kepeken luka. “mi kute ala e toki sina! mu mu mu mu mu!”
jan Jon: “ni li jaki mute. jan ike taso li moku e ni.”
mi: “tenpo ali la mi moku e ni!!”
jan Meli li anpa. jan Jon li pana e sijelo ona: “mi sona e ni la mi kama ala e tomo sina. tenpo lili la jan Hanki li pakala e sina la mi musi e sina lon nena suli mani. mi pilin e monsi pi jan Hanki tan sina. sina li jan pi moku soweli taso!”
jan Jon li pana e jan Meli tawa tomo tawa ona. ona li weka.
|
20
|
tawa
| null |
[
"jan Nikita"
] | null |
2001-01-01
|
none
|
[
"translation",
"taoism"
] |
{
"title": "非風非幡 (無門關)",
"authors": [
"無門慧開"
]
}
|
CC0 1.0
|
[
"http://tokipona.net/tp/janpije/nasinpona-len.php"
] |
[
"https://web.archive.org/web/20180212103357/http://tokipona.net/tp/janpije/nasinpona-len.php"
] | null | null | null |
tawa
jan tu li lukin e len lipu. jan wan li toki e ni: "len lipu li tawa". jan ante li toki e ni: "ala. kon li tawa!". jan sona li lukin e ona, li toki e ni: "len lipu li tawa ala; kon li tawa ala; lawa sina li tawa!"
lipu lawa
|
21
|
Quickies
| null |
[
"jan Pije"
] | null |
2001-01-01
|
none
|
[
"original",
"translation",
"derivative",
"humorous"
] |
{
"title": null,
"authors": [
"Samuel Stoddard",
"David J. Parker",
"jan Pije"
]
}
|
CC0 1.0
|
[
"http://tokipona.net/tp/janpije/quickies.php"
] |
[
"https://web.archive.org/web/20151003153551/http://tokipona.net/tp/janpije/quickies.php",
"https://wikisource.org/wiki/Quickies"
] | null | null | null |
Quickies
1984
kulupu lawa: mi pona.
jan Winston: sina ike.
[kulupu lawa li pakala e jan Winston.]
jan Winston: sina pona!
Beowulf
[jan Beowulf li moli e akesi mute.]
jan: pona!
Catcher in the Rye
jan Poltan: tomo sona li wile ala e mi. mi ike pilin. mi wile tawa ma tomo.
[ona li pali e ijo lon ma tomo, li tawa tomo ona.]
jan Poltan: jan Pipi o, mi tawa ma ante.
jan Pipi: o tawa ala!
jan Poltan: a, mi tawa ala, tan sina.
A Christmas Carol
jan Scrooge: ike.
jan Jacob Marley: jan Scrooge o, kon pi jan moli li kama li toki e ni: sina ike.
kon pi jan moli: sina ike.
jan Scrooge: pona. o jo e mani mi.
United States Declaration of Independence
ma Mewika: jan George li ike. ona li lawa ala e ma ni.
Frankenstein
[jan Frankenstein li pali e jan pi ike lukin.]
jan pi ike lukin: jan li olin ala e mi. jan Frankenstein o, mi wile e meli pi ike lukin.
jan Frankenstein: mi wile ala pali e meli pi unpa lukin.
[jan ali li moli.]>
Great Expectations
jan Pip: mi jo ala e meli e mani.
[ijo mute li kama.]
jan Pip: mi jo ala e meli e mani.
Hamlet
kon pi jan moli: jan Claudius li moli e mi.
jan Hamlet: mi pilin ike.
[jan ali li moli.]
Julius Caesar
jan Cassius: jan Brutus o, sina wile ala wile moli e jan Caesar?
jan Brutus: mi wile tan ni: ma tomo Loma li pona.
[jan mute li moli e jan Caesar.]
[jan ali li moli.]
Jurassic Park
jan Hammond: mi pali e akesi suli. o lukin e ona.
jan: a! pakala! a! akesi suli li moku e mi!
Lord of the Rings
Fellowship of the Ring
jan Frodo: mi wile pakala e sike ike ni.
The Two Towers
[jan li utala.]
The Return of the King
jan Frodo: mi weka e sike ike ni.
jan Gollum: a!
Mein Kampf
jan Hitler: jan Tosi li pona. mi mute o moli e jan ante ali.
The Odyssey
jan Otesiju: a pakala! mi lon weka tan ma mi!
[tenpo sike mute la ona li tawa lon telo.]
jan Otesiju: a pakala! jan ike li lon tomo mi li wile e meli mi e ma mi!
[jan Otesiju li moli e jan mute.]
Of Mice and Men
jan George: jan Lenny o nasa ala. mi mute li ken jo e tomo.
jan Lenny: a. mi wile pilin e ni. ona li pona pilin.
[jan Lenny li moli e ijo tan pilin.]
[jan George li moli e jan Lenny.]
The Old Man and the Sea
[jan suli li kama jo e kala suli. kala li suli mute li ken ala awen lon tomo tawa.]
[kala ike li moku e kala suli.]
[jan suli li tawa tomo ona li lape.]
The Red Badge of Courage
jan utala lili: mi wile utala pona. taso mi pilin ike.
[lawa ona li pakala.]
jan utala lili: mi lukin sama jan utala pona. taso mi pilin ike.
[ona li utala pona.]
jan utala lili: mi jan utala pona.
The Rise and Fall of the Roman Empire
lawa Loma li sewi li anpa.
The Scarlet Letter
jan pi ma tomo: sina unpa ike. sina ike.
jan Hester: mi pona.
jan Dimmesdale: mi unpa. a.
A Separate Peace
[jan Phineas li nasa li pona.]
[jan Gene li anpa e jan Phineas tan kasi suli.]
jan Phineas: a! mi pakala!
[jan Phineas li moli.]
Siddhartha
[ali li pona.]
Thus Spoke Zarathustra
[jan Zarathustra li wile pana e sona tawa jan.]
[ni li lili tawa jan.]
jan Zarathustra: jan li nasa.
Travels with Charley
[jan Steinbeck en soweli Charley li tawa.]
Wuthering Heights
jan Kasi: mi olin e jan Piki! taso mi en jan Eka li wan!
jan Piki: ike a!
[tenpo suli li kama.]
jan Kasi: mi ike pilin li wile e jan Piki!
jan Piki: mi kama!
[jan Kasi li moli tan nasa. tenpo suli li kama.]
jan Piki: mi moku ala li kama moli! mi en jan Kasi li kama wan!
[jan Piki en jan Kasi li jan kon li wan]
|
23
|
sona pona
| null |
[
"jan Nikita"
] | null |
2001-01-01
|
none
|
[
"translation",
"taoism"
] |
{
"title": null,
"authors": [
"unknown"
]
}
|
CC0 1.0
|
[
"http://tokipona.net/tp/janpije/nasinpona-lipu.php"
] |
[
"https://web.archive.org/web/20180212103841/http://tokipona.net/tp/janpije/nasinpona-lipu.php"
] | null | null | null |
sona pona
tenpo wan li jo e jan sona. ona li kama jo e sona pona la ona li seli e lipu toki ona ale.
lipu lawa
|
24
|
lape mi
| null |
[
"Michael F."
] | null |
2001-01-01
|
none
|
[
"original work",
"prose"
] | null |
CC BY-NC 3.0
|
[
"http://failbluedot.com/toki_pona/lape_mi"
] |
[
"https://web.archive.org/web/20140305062349/http://failbluedot.com/toki_pona/lape_mi"
] | null | null | null |
lape mi
tenpo wan la mi lape e ni:
mi lon tomo pimeja. mi lukin ala e ijo. mi tawa e monsi pi jan ike mi. mi sona e ni: mi wile moli e ona. taso, mi wile e ni tan seme? mi sona ala. mi jo e ilo moli wawa. jan ike mi li jo kin e ilo moli wawa. tenpo sinpin pi moli mi la mi wile moli e ona. tenpo sinpin pi moli ona la ona li wile moli e mi.
mi tawa e lupa e nasin tomo e lupa suli. mi kute e kalama ala. tenpo ali la mi pilin e ni: ni li ona! ona li lon monsi mi!
a! ona li lon! mi sike li seli e ilo moli wawa mi. taso ona li pali e seme. ona li anpa li pakala. mi li anpa li pakala kin.
suno lili li lon. mi lukin e ni. pakala! ona li jan lili! jan lili li jan ike mi! mi moli e jan lili! mi pilin ike ike mute mute.
mi sona e ni: ona li moli; mi moli ala. ona li toki: “jan pi sona mute li moli e jan tu pi suna mute. ni li ijo pi sona lili.”
mi tawa e lawa mi lon sewi en anpa. tenpo pi moli ona la mi telo oko.
|
25
|
toki musi en nasin pona
| null |
[
"jan Nikita"
] | null |
2001-01-01
|
none
|
[
"translation",
"taoism"
] |
{
"title": null,
"authors": [
"unknown"
]
}
|
CC0 1.0
|
[
"http://tokipona.net/tp/janpije/nasinpona-nasin.php"
] |
[
"https://web.archive.org/web/20170731111941/http://tokipona.net/tp/janpije/nasinpona-nasin.php"
] | null | null | null |
toki musi pi nasin pona
ni li toki musi mi pi nasin pona (Daoism). tenpo pini la ona li kepeken e toki Inli. mi pana e toki pona tawa ona.
moku en lape
tawa
tenpo suno kama
sona pona
toki en sona
sina pini lukin e toki ni la sina ken tawa lipu open.
|
26
|
kalama musi suli
| null |
[
"Michael F."
] | null |
2001-01-01
|
none
|
[
"translation",
"poetry"
] |
{
"title": "Song of Songs",
"authors": null
}
|
CC BY-NC 3.0
|
[
"http://failbluedot.com/toki_pona/song_of_songs"
] |
[
"https://web.archive.org/web/20140305064517/http://failbluedot.com/toki_pona/song_of_songs"
] | null | null | null |
kalama musi suli
1
kalama musi suli pi jan Solomon.
a! o pilin e uta mi kepeken uta sina!
telo nasa li lili; olin sina li mute.
nimi sina li sama e kon pona.
meli mute li olin e sina tan ni.
o pana e mi! mi wile e tawa!
jan lawa, o pana e mi mute tawa tomo suli.
mi mute li musi li pona lon olin
li moku e ona sama telo nasa.
ali li olin e olin mi sama telo nasa sin!
meli pi ma Elusalen:
mi pimeja; taso mi pona lukin
sama tomo pi ma Keta
sama tomo suli pi jan Solomon.
o lukin mute ala e mi tan ni: mi pimeja.
tenpo suli la suno li lukin e mi,
jan lili pi mama li toki utala e mi,
mi wile pali e ma kili ona,
mi pali ala e ma kili mi!
olin mi, o toki:
sina pana e kasi tawa soweli meli lon seme?
sina awen e soweli lon seme?
o pali ala e ni:
mi tawa kulupu soweli pi mije ante.
ken la sina sona ala e ni:
sina kama e mi kepeken nasin seme?
o tawa soweli meli!
o pana e kasi tawa soweli sina.
mi pilin e ni: sina sama e soweli tawa
lon kulupu utala pi jan lawa suli.
poka sinpin li pona li jo e kiwen pona.
anpa sinpin sina li jelo pona.
jan lawa li awen lon supa
ko pona mi li jo e kon pona.
olin mi li sama e ona
li awen lon nena meli mi.
olin mi li sama e kili walo
tan ma Enkepi.
a! sina pona lukin!
oko sina li sama waso walo.
supa pi mi mute li kasi pona.
kasi palisa li lon anpa tomo.
2
mi kasi loje pi ma Salon
li kasi laso pi ma lupa.
olin mi li lon meli mute sama ni:
kasi laso li lon kasi utala!
olin mi li lon mije mute sama ni:
kasi kili li lon ma kasi.
mi awen lon kasi li pona.
kili pi olin mi li suwi.
ona li pana mi e tomo moku.
olin ona e lon sewi mi.
“o pana e moku suwi e telo suwi tawa mi.
mi pilin wawa ala tan olin.”
luka ona li lon anpa lawa mi.
luka tu li pilin e sinpin mi.
meli pi ma tomo Elusalen,
o lon ala e olin mi tan lape!
a! olin mi! li kama
li tawa sewi pi ma sewi.
ona li sama e soweli tawa.
li awen lon sinpin kiwen
li lukin e lupa pi tomo mi.
ona li toki tawa mi:
“o lon! o kama! o weka!
tenpo pi lete li weka.
tenpo pi anpa telo li weka kin.
tenpo ni la ma li jo e kili.
tenpo pi pan li kama.
kalama musi pi waso li lon.
kili laso jelo li lon kasi palisa.
ona li kon pona e mi.
o kama! o weka tan ni!
mi ken ala lukin e sina
tan sinpin kiwen.
waso mi, o pana e sinpin sina.
o kalama!
kalama sina li suwi.
sinpin sina li pona lukin.”
o jo e soweli loje.
ona li pakala e ma kili.
tenpo ni la ma kili li kasi.
mi jo e olin mi.
olin mi li jo kin e mi.
tenpo pi suno weka la
ona li lukin e kasi laso.
pimeja li weka tan ona.
sina sama e soweli tawa.
o tawa ma nena pi kasi pona!
3
tenpo pimeja la
mi lon supa. mi lukin e olin mi
li lukin ala e ona.
mi wile kama li wile tawa ma tomo
e nasin e ma jan.
mi tawa li lukin ala e ona.
mi toki e jan utala:
“sina lukin ala lukin e olin mi?”
tenpo pi weka mi la mi lukin e ona.
mi pilin e ona li wile ala weka e ona.
mi pana e ona tawa tomo mama.
meli pi ma tomo Elusalen,
o lon ala e olin mi tan lape!
seme li kama tan ma pi telo ala
sama kon seli?
ni li jan pi jan Solomon
li jan utala pi ma Isaelu.
ali li jo mute e ken utala.
ali li len e ilo utala
tan pimeja.
jan lawa Solomon li pali e tomo
kepeken kasi pi ma Lebanon.
ona li pali e ona kepeken kiwen pona.
meli pi ma tomo Elusalen li pali e insa kepeken olin.
meli pi ma Sion, o kama!
o lukin e jan lawa Solomon.
ona li len e len lawa suli tan ni:
ona li wan e olin ona li pona.
4
sina pona lukin.
oko sina li sama e waso walo.
linja sina li sama e soweli.
ona li anpa e nena Gilatu.
nena uta sina li sama e soweli walo pimeja.
ona li weka e telo li pali e soweli lili.
(soweli lili ni li moli ala.)
uta sina li sama e linja len loje
linja oko sina li sama e kili open.
anpa sinpin sina li sama e tomo palisa pi jan Dapitu.
ona li jo e ilo utala mute.
nena meli sina li sama e soweli lili tu.
ona li musi lon kasi laso.
kon li tawa lili.
pimeja li weka.
mi tawa ma nena pi kasi pona.
sijelo ali sina li pona.
sina jo ala e nena ike.
o kama e monsi mi!
mi mute li anpa e nena Amana
li tawa tan tomo pi soweli wawa.
sina kama jo e olin mi
kepeken lukin wan pi oko sina
kepeken sike wan pi len sina.
olin sina li suwi anu seme?!
ona li suli; ali li lili.
suwi li anpa lon uta sina.
ko suwi en telo mama
li lon anpa pi linja uta sina.
kon pi len sina li sama e kon pi ma Lebanon.
ma kili mi li pini.
tawa telo pi ma kasi li pini.
luka en noka sina
li ma pi kili pona
li kasi pi kon pona.
sina li tawa telo
li lupa pi telo sin
li telo linja pi ma Lebanon.
tawa kon, o lon!
o kama e ma kili mi.
kon pona li tawa kin.
olin mi li ken kama
li pona li moku e kili.
5
mi kama e ma kili mi.
mi pana e kili
li moku e ko suwi
e telo nasa e telo mama.
jan olin ali, o moku! o moku e olin mute!
mi lape. taso, pilin mi li tawa.
a! olin mi li kama!
o open e lupa!
lawa mi li jo e telo.
mi weka e len mi;
mi wile len e ona anu seme?
mi telo e noka mi;
mi wile jaki e ona anu seme?
olin mi li pilin e lupa.
mi pilin mute tan ona.
mi kama li wile open e lupa.
taso, ona li weka.
mi pilin wawa ala tan ni.
mi kama e jan utala pi ma tomo
ona li pakala e mi
li jo e len pona mi.
meli pi ma tomo Elusalen,
ken la sina lukin e olin mi.
o toki e ni tawa ona:
mi wawa ala tan olin.
olin ali li lili.
olin sina li suli tan seme?
olin mi li walo li suli lon ali.
lawa ona li kiwen jelo.
linja ona li sike lili
li pimeja sama waso pimeja.
oko ona li sama e waso walo pi ma telo.
sinpin ona li sama e poki pi kasi pona.
uta ona li sama e kasi laso.
luka ona li palisa pi kiwen jelo
li jo e kiwen pona mute.
sinpin anpa ona li kiwen walo.
noka ona li palisa pi kiwen suli.
ona li suli sama e ma Lebanon
e kasi palisa suli.
uta ona li suwi.
ali ona li pona mute.
meli pi ma tomo Elusalen;
ni li olin mi!
6
meli pi pona lukin,
olin sina li tawa seme?
mi mute wile kama lukin e ona.
ona li tawa ma kili
e ma pi kasi pona.
ona li lukin e kasi
li pana e kasi laso.
ona li jo e mi;
mi jo kin e ona,
ona li pana e kasi laso.
a! sina pona lukin sama ma Tirusa
sama ma tomo Elusalen.
jan mute li lon
ona li suli mute tawa mi.
o lukin ala e mi!
linja sina li sama e soweli.
ona li anpa e nena Gilatu.
nena uta sina li sama e soweli walo pimeja.
ona li weka e telo li pali e soweli lili.
(soweli lili ni li moli ala).
linja sina li sama e kili.
meli suli li mute;
meli lili li mute mute;
olin mi li taso li wan.
ona li wan tan mama
li pona tawa mama.
meli lili li lukin e ona li toki: a!
meli suli li toki e sama.
ona li seme?
ona li seli sama tenpo pi kama suno
li pona lukin sama mun
li suli sama jan sewi mute.
mi tawa ma kili.
mi wile lukin e ni:
kili li kasi anu seme?
tenpo lili la mi lukin
e soweli utala pi ma pona mi.
7
o sike! meli pi ma Sulen, o sike!
mi mute li wile lukin e sinpin sina.
noka sina li pona mute lon len noka.
palisa noka li sama e kiwen pona.
jan sona li pali e kiwen ni.
lupa sinpin sina li sama e poki telo jelo.
ona li jo e telo nasa pona.
sinpin anpa sina li sama e pan.
ona li jo e kasi laso.
nena meli li sama e soweli tu.
anpa sinpin li sama e tomo linja pi kiwen walo.
oko li sama e telo pi ma Hesubon.
nena sinpin li sama e tomo pi ma Lebanon.
tomo ni li sinpin e ma tomo Tamasuku.
lawa sina li sama e linja loje pi soweli.
linja sina li sama e laso loje;
jan lawa kin li pini tan ona.
sina li pona mute!
nena tu li sama e kili pi telo nasa.
mi toki e ni:
“mi wile tawa kasi palisa
li wile pilin e luka kasi sina!”
kon uta li sama e kili loje.
uta li sama e telo nasa pona.
telo nasa, o kama e olin mi!
olin mi li jo e mi
li wile kin e mi.
olin mi, o kama!
mi mute li tawa ma suli
li awen lon ma tomo lili.
tenpo pi suno kama la
mi mute li tawa ma kasi
li lukin e ona.
mi unpa e sina lon ma ni.
kili li kon pona
li lon luka mi.
mi pana e ona tawa sina.
8
sina sama e lili mama mi la
mi ken lukin e sina lon ma tomo
li ken pilin e uta kepeken uta mi!
jan ala li toki ike tan ni.
mi ken pana e sina tawa tomo mama
li ken pana e telo kili mi tawa sina.
luka wan ona li lon anpa lawa mi.
luka tu li pilin e sijelo mi.
meli pi ma tomo Elusalen,
o lon ala e olin mi tan lape!
ona li seme?
ona li kama tan ma pi telo ala
li pilin e luka pi jan olin ona.
mi lon e sina lon anpa pi kasi palisa.
mama li open e sina lon ni.
mi wile e ni:
mi sama e sitelen pi luka ona.
olin li wawa sama moli
li wile moku sama ma pi seli suli.
ilo utala olin li seli.
telo mute li ken ala moli e ona.
jan ante li pana e mani ali tan olin ona la
jan li musi ike e ona.
mi mute li jo e lili mama.
nena ona li open ala.
mi ken pali e seme tawa ona?
sina li sinpin la
mi pali e tomo utala kepeken ona.
mi sinpin.
nena mi li sama kin e tomo utala.
mi pona tawa olin mi tan ni.
jan Solomon li jo e ma kili.
ona li wile pana e jan utala tawa ona.
jan ali li esun e kili wan tan ma ni kepeken mani mute.
mi jo kin e ma kili!
jan Solomon, sina ken jo e mani ali
e jan utala pi nanpa mute!
olin mi li lon ma kili mi.
olin mi, o kama!
mi mute li tawa
e ma nena pi kasi pona
sama soweli pona!
|
27
|
Dino & Dragon
| null |
[
"UnusualEgg"
] | null |
2001-01-01
|
none
| null | null | null |
[
"https://ctrl-c.club/~unusualegg/tp_stories.html"
] |
[
"https://web.archive.org/web/20230603221502/https://ctrl-c.club/~unusualegg/tp_stories.html"
] |
changed UCSUR characters to Latin script
| null |
toki Inli li lon
|
akesi suli ma li lon
akesi li wile tawa lon sewi taso ona li waso ala
li akesi ma
ona li lukin tawa taso ona li ken ala
ona li lukin e waso akesi suli
akesi li toki e ni:
"akesi waso o, sina ken ala ken tawa e mi?
mi wile tawa lon sewi"
akesi waso li toki e ni
"mi ken a! o kama"
akesi waso li kama jo e akesi ma
akesi waso en akesi ma li tawa lon sewi la akesi ma li pilin pona mute!
pini
There's a big (land) dinosaur
It wants to be high in the sky, BUT it can't fly :(
It's a land dino…
It tries to fly but is unable
It then sees A DRAGON!!!
The dino speaks this:
"flying dragon, Can you take me to soar?
I wanna be in the skies"
The dragon says this:
"I CAN! Come along"
The flying dragon picks up the ground dino
The dragon and dino soar through the skies and the dino is very satisfied!
The end
|
28
|
sike tu
| null |
[
"Paul Goguen"
] | null |
2001-01-01
|
none
|
[
"original",
"lyrics",
"electronic music"
] | null |
All Rights Reserved
|
[
"https://tokipona.net/tp/janpije/music.php",
"https://www.youtube.com/watch?v=mkNvlqEM8rk"
] |
[
"https://web.archive.org/web/20170914235923/http://tokipona.net/tp/janpije/music/siketu.mp3",
"https://web.archive.org/web/20151003153542/https://tokipona.net/tp/janpije/music.php"
] | null | null | null |
sike tu li pona.
sike tu li pona.
sike tu li pona.
sike tu li pona.
li pona tawa mi, li pona tawa ma.
li pona tawa mi, li pona tawa ma.
sike tu li pona.
sike tu li pona.
sike tu li pona.
sike tu li pona.
sike tu li pona.
sike tu li pona.
sike tu li pona.
sike tu li pona.
|
29
|
nasin tawa pi jan Nuton
| null |
[
"Michael F."
] | null |
2001-01-01
|
none
|
[
"translation",
"prose"
] |
{
"title": "Newton's Laws of Motion",
"authors": [
"Isaac Newton"
]
}
|
CC BY-NC 3.0
|
[
"http://anadder.com/toki_pona/nasin_tawa",
"http://failbluedot.com/toki_pona/nasin_tawa"
] |
[
"https://web.archive.org/web/20140305061738/http://failbluedot.com/toki_pona/nasin_tawa",
"https://htmlpreview.github.io/?https://raw.githubusercontent.com/jan-Lope/Toki_Pona_lessons_English/gh-pages/toki-pona-lessons_en/index.html#SECTION00366000000000000000",
"https://web.archive.org/web/20080719153453/http://anadder.com/toki_pona/nasin_tawa"
] | null | null | null |
nasin tawa pi jan Nuton
nasin pi nanpa wan:
ijo awen li awen.
ijo tawa li tawa.
ijo awen li tawa tan wawa.
ijo tawa li awen tan wawa.
nasin pi nanpa tu:
wawa pi ijo lili li lili.
wawa pi ijo suli li suli.
ijo li tawa lili la wawa ona li lili.
ijo li tawa suli la wawa ona li suli.
nasin pi nanpa tu wan:
ijo wan li wawa e ijo tu la ijo tu li wawa e ijo wan.
wawa tu li sama.
|
30
|
ma mi li pimeja
| null |
[
"jan Pije"
] | null |
2001-01-01
|
none
|
[
"original",
"poetry"
] | null |
CC0 1.0
|
[
"http://tokipona.net/tp/janpije/mamilipimeja.php"
] |
[
"https://web.archive.org/web/20151003153528/http://tokipona.net/tp/janpije/mamilipimeja.php"
] | null | null | null |
ma mi li pimeja.
kalama ala li lon.
mi lape. mi sona.
|
31
|
toki tan toki pi jan Bokakio
| null |
[
"Michael F."
] | null |
2001-01-01
|
none
|
[
"translation",
"prose"
] |
{
"title": "Selections from Ecclesiastes",
"authors": [
"Giovanni Boccaccio"
]
}
|
CC BY-NC 3.0
|
[
"http://failbluedot.com/toki_pona/decameron"
] |
[
"https://web.archive.org/web/20140305064450/http://failbluedot.com/toki_pona/decameron"
] | null | null | null |
toki tan toki pi jan Bokakio
tenpo pi nanpa luka tu tu. toki pi nanpa tu
ma Lonpaki li jo e tomo meli pi nasin sewi. tomo ni li suli mute li sewi mute. meli wan pi tomo ni li suli li pona lukin mute li nimi Isabela. tenpo wan la ona li lukin e mije wan li olin e ona. mije li lukin e pona ona li olin sama e ona. tenpo suli la ona mute li pilin ike tan ni: olin ona li pali ala. tenpo lili la mije li kama sona e nasin. ona li tawa meli kepeken nasin pimeja. tenpo mute li ona mute li unpa.
tenpo pimeja wan la meli ante li lukin e weka pi mije ni. meli Isabela en mije li sona ala. tenpo wan la meli ante li wile toki e meli suli pi tomo meli. tenpo tu la ona li wile e ni: meli suli li lukin e unpa.
meli Isabela li unpa e mije. meli ante mute li sona li tu e kulupu tu. kulupu wan li lukin e tomo pi meli Isabela. kulupu tu li toki e meli suli: “o kama! meli Isabela li jo e mije lon tomo ona!”
taso, tenpo pimeja ni la meli suli li unpa kin e mije ante pi nasin sewi! mije ni li tawa ona kepeken poki. meli suli li wile ala e ni: kulupu li kama e tomo ona li lukin e mije ona. ona li kama li len lon pimeja. ona li pilin e ni: ona li len e len pi meli sewi. taso, ona li pana e len pi noka mije li len e lawa ona! ona li weka li toki e ni tawa kulupu: “meli ike ni li lon seme?”
kulupu li wile e ike tawa meli Isabela li lukin ala e len pi meli suli tan ni. ona li kama e tomo pi meli Isabela li pakala e lupa li lukin e unpa ona. jan olin li lukin li ken ala tawa tan pilin ike. kulupu li jo e meli Isabela li pana e ona tawa tomo lili. mije li awen. mije li len li wile lukin e ni: seme li lon? mije li pilin e ni: “kulupu li pali e ike tawa meli la mi pakala e ona li pana e meli li weka!”
meli suli li kama lon tomo lili. kulupu pi meli suwi li lukin e meli Isabela taso. meli suli li toki ike tawa ona: “pali sina li pakala e nimi pona pi tomo meli ni!” jan ante li toki pakala e ona.
meli Isabela li sona ala e ni: ona li ken toki e seme? ona li toki ala — “ken la kulupu li pilin ike tan ni”. meli suli li toki kin. meli Isabela li lukin e len lawa ona li toki: “meli suli, o pona e len lawa sina!”
meli suli li sona ala e ni: jan Isabela li toki e seme? “sina soweli ike! sina toki e len lawa seme? sina li musi ala musi? sina pilin e ni: pali sina li ijo musi?”
meli Isabela li toki tu: “meli suli. pona, o pona e len lawa sina!”
kulupu pi meli sewi li lukin e meli suli. ona li pilin e len lawa ona li sona e ni: ona li pali kin e ike.
ona li toki e ni: “tenpo ijo la meli li ken ala pakala e pilin olin e pilin unpa”.
ona li toki kin: “ali li ken unpa lon pimeja sona la ali li ken unpa”.
meli suli li weka e mije ona. meli Isabela li weka e mije ona. meli ante ijo li pilin ike tan ni: ona li wile e mije li jo ala e mije!
|
32
|
toki pona
| null |
[
"tobiah"
] | null |
2002-10-04
|
day
|
[
"original",
"lyrics",
"bitpop",
"electronic music",
"electronica",
"retrowave",
"synth"
] | null |
CC BY-SA 3.0
|
[
"https://web.archive.org/web/20041209121406/http://tokipona.nytka.org/music/tokipona.zip",
"https://tobiah.bandcamp.com/track/toki-pona",
"https://www.youtube.com/watch?v=2jRtYBaZGgQ"
] | null | null | null | null |
toki pona li toki pona.
toki pona li toki pona.
toki pona li toki pona.
toki pona li toki pona.
sina jan pona mute.
sina jan pona mute.
sina jan pona mute.
toki pona li toki pona.
toki pona li toki pona.
toki pona li toki pona.
toki pona li toki pona.
toki pona li toki pona.
sina jan pona mute.
sina jan pona mute.
sina jan pona mute.
sina jan pona mute.
sina jan pona mute.
sina jan pona mute.
sina jan pona mute.
|
33
|
kili lili
| null |
[
"jan Pije"
] | null |
2002-10-10
|
day
|
[
"original",
"poetry"
] | null |
CC0 1.0
|
[
"http://tokipona.net/tp/janpije/kililili.php",
"http://forums.tokipona.org/viewtopic.php?t=71#p177"
] |
[
"https://web.archive.org/web/20151001204355/http://tokipona.net/tp/janpije/kililili.php",
"https://wikisource.org/wiki/Kili_lili"
] | null | null | null |
mi jo e kili.
ona li pona li lili.
mi moku lili e kili lili.
|
34
|
wan taso
|
Even angst-ridden, mediocre teenage poetry can be expressed in Toki Pona. As a universal language of simplicity, Toki Pona must lend itself to every genre, good and bad.
|
[
"jan Sonja"
] | null |
2003-04-23
|
day
|
[
"original",
"poetry",
"angst"
] | null |
All Rights Reserved
|
[
"http://www.tokipona.org/lit-angst.php"
] |
[
"https://archive.is/b9Sjt",
"http://web.archive.bibalex.org/web/20030423115357/http://www.tokipona.org/lit-angst.php",
"https://archive.is/o/b9Sjt/web.archive.bibalex.org/web/20030423115357/http://www.tokipona.org/kalama/wantaso.mp3"
] | null | null | null |
wan taso
ijo li moku e mi.
mi wile pakala.
pimeja li tawa insa kon mi.
jan ala li ken sona e pilin ike mi.
toki musi o, sina jan pona mi wan taso.
telo pimeja ni li telo loje mi, li ale mi.
tenpo ale la pimeja li lon.
|
35
|
pilin ike
|
Even angst-ridden, mediocre teenage poetry can be expressed in Toki Pona. As a universal language of simplicity, Toki Pona must lend itself to every genre, good and bad.
|
[
"jan Sonja"
] | null |
2003-04-23
|
day
|
[
"original",
"poetry",
"angst"
] | null |
All Rights Reserved
|
[
"http://www.tokipona.org/lit-angst.php"
] |
[
"https://archive.is/b9Sjt",
"http://web.archive.bibalex.org/web/20030423115357/http://www.tokipona.org/lit-angst.php",
"https://archive.is/o/b9Sjt/web.archive.bibalex.org/web/20030423115357/http://www.tokipona.org/kalama/pilinike.mp3"
] | null | null | null |
pilin ike
mi lon pimeja.
waso ike li tawa sike lon lawa mi.
pipi jaki li moku lili e noka mi.
mi wile e pini.
|
36
|
ma tomo Pape
| null |
[
"jan Pije"
] | null |
2005-07-15
|
day
| null |
{
"title": "Tower of Babel",
"authors": null
}
|
CC BY-SA 3.0
|
[
"https://en.wikipedia.org/w/index.php?title=Toki_Pona&oldid=18194572",
"https://olukin.blogspot.com/2011/04/ma-tomo-pape.html"
] | null | null | null | null |
jan ali li kepeken e toki sama.
jan li kama tan nasin pi kama suno li kama tawa ma Sinale li awen lon ni.
jan li toki e ni: "o kama! mi mute o pali e kiwen. o seli e ona."
jan mute li toki e ni: "o kama! mi mute o pali e tomo mute e tomo palisa suli. sewi pi tomo palisa li lon sewi kon. nimi pi mi mute o kama suli! mi wile ala e ni: mi mute li lon ma ante mute."
jan sewi Jawe li kama anpa li lukin e ma tomo e tomo palisa.
jan sewi Jawe li toki e ni: "jan li lon ma wan li kepeken e toki sama li pali e tomo palisa. tenpo ni la ona li ken pali e ijo ike mute.
"mi wile tawa anpa li wile pakala e toki pi jan mute ni. mi wile e ni: jan li sona ala e toki pi jan ante."
jan sewi Jawe li kama e ni: jan li lon ma mute li ken ala pali e tomo.
nimi pi ma tomo ni li Pape tan ni: jan sewi Jawe li pakala e toki pi jan ali. jan sewi Jawe li tawa e jan tawa ma mute tan ma tomo Pape.
|
37
|
ma tomo Pape
| null |
[
"Damian Yerrick"
] | null |
2005-07-15
|
day
| null |
{
"title": "Tower of Babel",
"authors": [
"unknown"
]
}
|
CC BY-SA 3.0
|
[
"https://en.wikipedia.org/w/index.php?title=Toki_Pona&oldid=1198391"
] | null | null | null | null |
ma ale li jo e toki wan en sama.
jan ale li kama tan nasin pi kama suno, li kama lon ma Sinale, li awen lon ni.
jan li toki e ni: "o kama! mi mute o pali e leko kiwen, o seli e iki."
jan mute li toki e ni: "o kama! mi mute o pali e tomo mute e tomo palisa suli. lawa pi tomo palisa li lon sewi kon. o nimi pi mi mute li kama suli! mi wile ala e ni: mi mute li kan ala. mi mute li lon ma ale."
jan sewi Jawe li kama anpa, li lukin e ma tomo e tomo palisa pi jan lili mute.
jan sewi Jawe li toki e ni: "jan ni li jo e ma wan, li jo e toki sama, li pali e tomo palisa. tenpo ni la iki mute li ken pali mute ike. o mi tawa anpa, mi pakala e toki pi jan mute ni. o jan li sona ala e toki pi jan ante."
jan sewi Jawe li pali e ni: jan ale li kan ala jan, li lon ma mute, li ken ala pali e tomo.
nimi pi ma tomo ni li Pape tan ni: jan sewi Jawe li pakala e toki pi jan ale. tan ma tomo Pape la jan sewi Jawe li tawa e jan tawa ma mute.
|
38
|
mama pi mi mute
| null |
[
"Damian Yerrick"
] | null |
2005-07-15
|
day
| null |
{
"title": "Lord's Prayer",
"authors": [
"unknown"
]
}
|
CC BY-SA 3.0
|
[
"https://en.wikipedia.org/w/index.php?title=Toki_Pona&oldid=1198391"
] | null | null | null | null |
mama pi mi mute o,
sina lon sewi kon.
nimi sina o sewi en pona.
ma sina o kama.
jan o pali e wile sina en lon sewi kon en lon ma.
sina o pana lon tenpo suno ni e moku tawa mi.
o weka e pali ike mi, sama la mi weka e pali ike pi jan ante.
o pana ala e wile ike tawa mi.
o awen e mi weka tan ike.
ni li nasin.
|
39
|
wan taso
|
dark teenage poetry
|
[
"Ackadi"
] | null |
2005-12-15
|
day
| null | null |
CC BY-SA 3.0
|
[
"https://en.wikipedia.org/w/index.php?title=Toki_Pona&oldid=31099251"
] | null | null | null | null |
ijo li moku e mi.
mi wile pakala.
pimeja li tawa insa kon mi.
jan ala li ken sona e pilin ike mi.
toki musi o, sina jan pona mi wan taso.
telo pimeja ni li telo loje mi, li ale mi.
tenpo ale la pimeja li lon.
|
40
|
kalama nasa wawa
| null |
[
"Pichismo"
] | null |
2007-06-26
|
day
|
[
"original",
"music",
"noise",
"band",
"punk",
"lolitacore",
"russia",
"esperanto"
] | null | null |
[
"https://www.youtube.com/watch?v=Kniyiqdrw9g"
] | null | null | null | null | |
41
|
kalama nasa wawa
| null |
[
"Pichismo"
] | null |
2007-06-28
|
day
|
[
"original",
"music",
"noise",
"band",
"punk",
"russia"
] | null | null |
[
"https://www.youtube.com/watch?v=Kniyiqdrw9g"
] | null | null | null | null | |
42
|
suno li lon
| null |
[
"Aaron Chapman",
"Charlene Daley"
] | null |
2008-01-01
|
year
|
[
"music"
] |
{
"title": null,
"authors": null
}
| null |
[
"https://www.youtube.com/watch?v=QlV2RM5AO-8"
] | null |
transcribed manually
| null | null |
tenpo suno ni la mi pali ala
mi wile tawa poka telo
lon ni la mi musi a
mi pilin pona tan ni
suno li lon
pona a
o musi lon poka telo
(suno li lon!)
pona a
o musi lon poka telo
tenpo suno ni la mi pali ala
mi wile tawa poka telo [tenpo suno ni la mi pali ala]
lon ni la mi musi a [mi wile tawa poka telo]
mi pilin pona tan ni [lon ni la mi musi a]
[mi pilin pona]
suno li lon
pona a
o musi lon poka telo
(suno li lon!)
pona a
o musi lon poka telo
suno li lon
pona a
o musi lon poka telo
(suno li lon!)
pona a
o musi lon poka telo
(suno!)
o musi lon poka telo [o musi lon poka telo] (musi!)
suno li lon
pona a
o musi lon poka telo
(suno li lon!)
pona a
o musi lon poka telo
suno li lon
pona a
o musi lon poka telo
(suno li lon!)
pona a
o musi lon poka telo
|
43
|
lipu lawa pi esun kama
| null |
[
"jan Josan",
"jan Mato"
] | null |
2009-01-01
|
year
|
[
"original",
"artwork"
] | null |
All Rights Reserved
|
[
"https://jonathangabel.com/2012/lipu-lawa-pi-esun-kama/"
] | null | null | null | null |
lipu lawa pi esun kama
jan Mato li jan pi wile jo. jan josan li jan pali. jan pi wile jo en jan pali li wile e esun.
nanpa wan la, jan pi wile jo en jan pali li sitelen e lipu lawa pi esun kama.
nanpa tu la, lipu lawa pi esun kama li pona tawa ona tu la, jan pali li pali e sitelen. sitelen ni li kepeken e toki sama toki pi lipu lawa pi esun kama. jan pali li pali e sitelen tu. sitelen tu li sama.
nanpa tu wan la, jan pali li pana e sitelen tu tawa jan pi wile jo.
nanpa tu tu la, jan pi wile jo li pana e linja nimi ona lon sitelen nanpa wan en sitelen nanpa tu. jan pi wile jo li awen jo e sitelen nanpa wan. jan pi wile jo li pana e sitelen nanpa tu tawa jan pali, li pana e mani Mewika pi nanpa ale tawa jan pali.
nanpa luka la, jan kama jo li jo e sitelen nanpa wan. jan pali li jo e sitelen nanpa tu li jo e mani. ale li pona.
namako:
jan pi wile jo li pana e lipu toki kepeken nimi nanpa mute mute mute (mute anu weka) kepeken toki pona la, jan pali li sitelen e sitelen namako kepeken toki ni.
jan pi wile jo: jan Mato
jan pali: jan Josan
|
44
|
kulupu mama Jine
|
When trying to determine just what it is that makes humanity unique, the topic of language never fails to come up. It is the bond that holds societies together, the skill that allows us to share ideas; it is even the code on which our technologies run. When looking to understand the past, language is the remainder that brings the most reward, for nothing can bring the past back to life as vividly as language.
|
[
"jan Jonan"
] | null |
2009-01-01
|
year
|
[
"translation",
"artwork"
] |
{
"title": "Interview With Heene Family",
"authors": [
"Wolf Blitzer",
"Richard Heene",
"Bradford Heene",
"Mayumi Heene"
]
}
|
All Rights Reserved
|
[
"https://jonathangabel.com/artworks/t47/t47_09_001/",
"https://jonathangabel.com/artworks/t47/t47_09_002/",
"https://jonathangabel.com/artworks/t47/t47_09_003/",
"https://jonathangabel.com/artworks/t47/t47_09_004/",
"https://jonathangabel.com/artworks/t47/t47_09_005/",
"https://jonathangabel.com/artworks/t47/t47_09_006/",
"https://jonathangabel.com/artworks/t47/t47_09_007/",
"https://jonathangabel.com/artworks/t47/t47_09_008/"
] | null | null | null | null |
jan Muwawa: tenpo pimeja ni la, toki e weka pi sike con. jan lili li ken lon insa, li ken tawa moli ona tan insa tomo tawa. jan lawa li lukin tawa sewi en tawa anpa li wile lukin e jan lili Palakon. jan mute lon ma Mewika li lukin e ni kin. Tenpo ilo sike tu wan la, pali ike li pini pona. kulupu mama ona ale li lon. jan lukin pi ma Mewika en ma ale o kama pona. mi jan Muwawa, jan Lawi Lawa li weka.
mi tawa ma tomo utala Kolinsa, ma Kolowato, tawa kulupu mama pi pilin pona. sina lukin e kulupu mama pi pona lukin. ona li lon. jan Wiko en jan Majumi Jine li lon. jan lili tu wan pi ona li lon. jan lili Palakon li tenpo sike luka wan li poka mama mije sina. jan Patota li tenpo sike luka luka, jan Kiju li tenpo sike luka tu wan. pona tawa sina ale.
mi mute ale li pilin pona tan ni: jan Palakon li pona. tenpo suno ni la mi mute lon ma li pilin ike, li pilin ona li lon sike kon. tenpo lili la, sike kon li tawa ike, li lon sewi pi ma Kolowato. pona la, ona li lon weka lon insa poka insa tomo sina. jan Wiko, o toki pona tawa mi mute e ni: seme li kama tawa jan Palakon? tenpo suno ni la, ale li kama pakala kin tan seme?
jan Wiko Jine: pona a, mi mute li pali e pali sona. mi wile pali tan ni: tenpo suno pi mi en meli mi li kama. jan lili li pali kin. mi mute li pali e sike kon. ona li lukin sama tomo tawa pi ma sike ante. mi mute li wan e supa. jan lili li kule e ona. pali sona mi li tawa ilo sin pi kulupu mama mi. mi wile pali e tomo tawa sewi sin.
jan Patopa: pona. jan Palaki li kama tawa mi. mi jo e ale ni lon ilo lukin awen. jan Palaki li kama tawa mi li toki e ni… “mi tawa ike tawa insa sike kon.” mi lukin e ni: ona li tawa insa. taso mi lukin ala e ni: sina tawa e—tawa e suli…
jan Majumi: mi mute li sona ale e ni: sike kon, tomo tawa, li tawa sewi mute tan seme? ona li wile awen lon sewi lili. mi mute li pilin a a! jan Wiko en mi li toki utala e ni: mi awen ala awen pona e sike kon? mi mute li lon toki li sona weka e tomo tawa. tenpo ni la jan Patosa li toki e “jan Palakon li lon insa, jan Palakon li lon insa”. mi mute li ken kute ala. taso mi kama sona e seme? tenpo ni la mi mute li kama sona e seme li lon.
jan Wiko: jan Palakon o, ona li seme: mi mute li toki e nimi sina. tempo la sina kute ala kute? jan Palakon: kute. jan Wiko: kute? jan Majumi: kute ala? jan Wiko: sina kama ala tan seme? jan Palakon: sina toki e ni: a a, mi mute li pali e ni tawa jan wile lukin.
jan Wiko: pona a, mi wile pini e ni. mi ken lukin e tawa sina. tenpo pini la, sina seme e jan lawa. jan toki li lon sinpin la, mi mute li wile ala e pali lukin ni. tenpo pini la mi pilin sewi pona en anpa ike. tenpo ni la mi pilin ike tan ni: sina toki e ante li lon. pona a? mi pilin ike mute tan ni: ona lon sinpin li toki e pini. tenpo esun la mi ken pali ala e jan wile lukin. tan ni la mi mute li toki e ni: pona, mi pali. mi pilin ike tan ni: sina toki e ni. sina sona ala sona?
|
45
|
Bejonse - mi mije la
|
if the quality of this cover sucks its because i made it at a whim in like 3 hours because i wanted an excuse to download mmd
|
[
"arpee9216"
] | null |
2009-03-25
|
day
|
[
"music"
] |
{
"title": "If I Were a Boy",
"authors": [
"Beyoncé"
]
}
| null |
[
"https://www.youtube.com/watch?v=exzQO8BA0a4"
] | null | null | null | null |
mi mije la
mi pali e ni:
mi len e len jaki
kin mi tawa e selo
mi mije la
mi pali e ni:
mi moku e moku nasa
kin mi unpa e meli unpa
(ken la ni li pona)
mi mije la
mi pilin ike ala
sina pana e telo oko
taso mi pilin ike ala
tan sina pilin ike
mi kute e sina
mi sona e pilin
mi sona e sina
taso ale li ike
mi mije la
ilo toki li open ala
mi toki e ni:
ilo toki li ike
taso mi toki e meli suwi
mi pali e lawa
tan ni: mi sona e ni:
sina olin e mi
mi mije la
mi pilin ike ala
sina pana e telo oko
taso mi pilin ike ala
tan sina pilin ike
mi kute e sina
mi sona e pilin
mi sona e sina
taso ale li ike
o sina kama ala e mi
o sina toki ala e ni:
sina olin ala e mi
mute la mi olin e sina
sina sona ala e ni
mi mije la
mi pilin ike ala
sina pana e telo oko
taso mi pilin ike ala
tan sina pilin ike
mi kute e sina
mi sona e pilin
mi sona e sina
taso ale li ike
taso sina mije
sina sona ala e ni
(sona ala e ni)
sina pilin ike ala
mi pana e telo oko
taso sina pilin ike ala
mi pilin ike
sina pali e ike
sina sona ala e
pilin. sina sona e ni:
mi olin e sina
|
46
|
soweli pi nena kiwen
| null |
[
"jan Mika"
] | null |
2009-07-01
|
day
| null | null |
CC BY-NC-SA 3.0
|
[
"https://soweli.blogspot.com/2009/07/soweli-pi-nena-kiwen.html"
] | null | null | null | null |
soweli pi nena kiwen li lon ma Apika en ma Asija. ona li jo e palisa kiwen luka suli e palisa monsi suli. selo ona li sama selo akesi. nena selo kiwen mute li lon selo ali ona. ni li nasa.
soweli ni li jo e ijo walo uta ala. ona moku kepeken nasin ni: tenpo pimeja la ona li kama sona pi lon pi tomo pipi kepeken pilin nena pona ona. soweli li pali e lupa lon tomo pipi kepeken palisa kiwen luka suli. palisa ni li suli mute. tan ni la soweli ni li wile tawa la ona li sike e luka ona. lupa lon tomo pipi li lon la soweli li moku e pipi kepeken palisa uta ona. palisa uta ni li linja. taso ona li suli sama noka jan li jo e telo uta ko. tan ni la soweli ni ken li moku e pipi mute kepeken nasin ni.
jan li moku kepeken ijo walo uta ala la insa ona li pilin ike. insa pi soweli pi nena kiwen li pilin ike ala tan ni: ona li jo e kiwen mute lon insa ona sama waso. taso pipi li wawa li wile ala tawa insa soweli. tan ni la palisa uta pi soweli ni li tan uta ala. ona li tan insa ona. a! ona li pana e pipi tawa insa ona la pipi li ken ala weka.
soweli pi nena kiwen li lon kulupu soweli ala. kulupu awen ona li mama en soweli lili. tenpo wan pi tenpo sike la meli li kama tawa mije tan ni: ona li wile unpa e ona. taso lon wan li pona tawa soweli ni tan ni: jan li lape la jan ike anu soweli ike li ken moku e ona. taso soweli pi nena kiwen li ken sike e sijelo ona. nena selo kiwen ona li ken pakala e soweli ike. soweli pi nena kiwen li pilin e ni: "sina wile moku e mi la nena kiwen mi li pakala e sina. sina pakala e mi la mi pini e lape li pakala wawa e sina kepeken palisa kiwen mi. sina wile ala wile moku e mi?"
jan Mika
|
47
|
toki nasa "jan lawa Oliki" pi jan Pusikin
| null |
[
"soweli Elepanto"
] | null |
2009-11-12
|
day
| null |
{
"title": "Песнь о вещем Олеге",
"authors": [
"Александр Сергеевич Пушкин"
]
}
| null |
[
"http://forums.tokipona.org/viewtopic.php?p=5677#p5677"
] | null | null | null | null |
jan lawa ma Oliki li kama utala li tawa kepenken soweli tawa Sewalo.
ona li lukin e jan pi sona mute li toki:
"jan sona o, toki e ni tawa mi:
tenpo kama la mi pilin pona ala pona? mi moli tan seme?"
jan sona li toki e ni:
"jan lawa o! sina suli li wawa.
sina pakala e jan ike sina ali. sina lawa e ma e telo.
jan ala li ken anpa e sina. taso sina moli tan soweli Sewalo sina ni.
soweli ni li pona tawa jan lawa Oliki. jan Oliki li musi ala.
taso ona li toki e ni tawa jan utala mute ona:
"jan mi o, pana e soweli tawa ante tawa mi!
mi wile ala kepeken soweli ni. taso mi wile e ni: ona li pilin pona!"
tenpo mute mute li kama.
jan Oliki en jan utala mute ona li moku li toki.
jan Oliki li toki: "soweli Sewalo mi li pilin pona ala pona?"
taso ona li kama sona e ni: tenpo monsi mute la soweli ni li moli...
jan lawa li pilin nasa li toki: "pakala! jan sona ni li ike li nasa! mi wile lukin e soweli moli!"
jan Oliki li tawa li lukin e soweli moli.
ona li kama tawa soweli moli ni.
a! akesi ike li lon soweli moli!
ona li moku e jan lawa.
jan lawa li moli nasin ni kin!
|
48
|
soweli pi poki sinpin
| null |
[
"jan Ote"
] | null |
2010-09-01
|
day
| null | null |
CC BY-NC-SA 3.0
|
[
"https://soweli.blogspot.com/2010/09/soweli-pi-poki-sinpin.html"
] | null | null | null | null |
soweli pi poki sinpin li lon ma Oselija. ona li lon ma supa. ona li anpa e sinpin ona li kama jo e kasi kepeken uta. ona li sewi e sinpin ona li moku e kasi. kasi li pona tawa ona. taso jan li kama jo e soweli ni la ona li ken moku e kili.
luka ona li suli ala. taso noka ona li suli li wawa. ona li wile tawa mute la ona li kepeken e noka taso. monsi linja ona li suli li wawa. soweli pi poki sinpin li ken anpa lon monsi linja ona li utala kepeken noka wawa. jan li wile utala e ona la ona li ken utala e jan.
meli pi soweli ni li jo e poki lon sinpin ona. ni li nasa. soweli sin li kama lon tan mama la ona li lili sama pipi suli. ona li pilin e kon pi telo mama tan insa poki. tan ni la soweli lili li tawa poki. ona li moku lon insa poki li lape lon insa poki. mama li tawa lon ma la soweli lili li awen lon insa poki. soweli lili li tawa ala tan insa poki.
soweli lili li kama suli. tenpo mun tu li pini la soweli li tawa e lawa ona tan poki mama. ona li kama jo e kasi li moku. tenpo kama la ona li tawa tan poki tawa ma. ike li lon la ona li tawa weka tawa insa poki. soweli ike li ken ala kama jo e ona. ni li pona. soweli lili li pilin e ni: "mama mi li suli li wawa. ona li tomo mi".
jan Ote
|
49
|
pipi pi moli luka
| null |
[
"jan Mika"
] | null |
2010-09-01
|
day
| null | null |
CC BY-NC-SA 3.0
|
[
"https://soweli.blogspot.com/2010/09/pipi-pi-moli-luka.html"
] | null | null | null | null |
pipi pi moli luka li suli li wawa. ona li lon ma mute li lon ma seli li lon ma pi seli ala. jan mute li pilin ike tawa ona. taso ona li nasa pona.
pipi pi moli luka li jo e noka tu tu. tan ni la ona li anpa ala li ken tawa pi wawa mute. ona li jo e luka tu sama jan. taso luka ona li linja li jo ala e palisa luka li jo e kulupu linja utala. tan ni la ni li lon: pipi ni li luka e pipi ante la pipi ante ni li ken ala weka. pipi pi luka moli li jo e lipu pipi tu kin. jan mute li sona ala e ni: pipi ni li ken tawa kon pi pona mute.
pipi pi moli luka li lukin sama ni: ona li toki tawa jan sewi. tan ni la jan mute li nimi e ona kepeken nimi "pipi pi nasin sewi". taso ona li toki ala tawa jan sewi. ona li lukin sama ni tan ni: luka ona li poka sinpin ona la ona li ken tawa pi wawa mute e luka ona.
pipi ni li nasa kin. jan mute li toki e ni: pipi ni li wile e ni: pipi ni meli taso li lon tan ni: tenpo mute la pipi ni meli li moku e mije ona. taso jan mute ala li sona e ni: moku li lon la pipi meli li moku ala e mije ona. tenpo unpa li pini ala la pipi meli li moku ala e mije ona. mije li pona unpa la meli li moku ala e mije ni. tan ni la ni kin li lon: pipi ni li wile e ni: mije ike li lon ala. mi mute li ken toki e ni: mije li pona la meli li pilin e ni: "mi wile moku. tenpo unpa li pini. taso mije ni li pona mute. mi wile ala moku e mije pona tan ni: tenpo unpa sin li open la ni li ken lon: mije ni li kama tawa mi kin!".
jan Mika
|
50
|
kala akesi kiwen
| null |
[
"jan Ote"
] | null |
2010-09-01
|
day
| null | null |
CC BY-NC-SA 3.0
|
[
"https://soweli.blogspot.com/2010/09/kala-akesi-kiwen.html"
] | null | null | null | null |
kala akesi kiwen pi nimi Limulu li lon telo suli. tan ni la jan pi toki pona li nimi e ona kepeken nimi "kala". taso ona li sama akesi li sama pipi suli. ona li suli sama luka jan.
selo monsi ona li kiwen li sike. ona li jo e oko tu lon poka ona, e oko tu lon sinpin ona, e oko mute lon monsi ona. oko ni ali li jo e wan lukin mute mute. tan ni la kala akesi ni li lukin pona mute. ona li lon anpa pi telo suli la ona li lukin pona e ali. ona li lukin pona lon pimeja.
kala akesi kiwen li jo e noka mute. ona li kama jo e kala lili kepeken noka sinpin tu li moku e ona. ona li tawa kepeken noka ante. ona li ken tawa lon telo li ken tawa lon ma. ona li jo kin e palisa monsi. ona li anpa lon monsi ona la ona li ken ala tawa kepeken noka. tenpo ni la ona li ken tawa sike e ona, tan monsi tawa noka ona, kepeken palisa ni. ni li pona tawa ona.
kala meli li wile kama mama la ona li pana e sike mama. taso kala ante mute li lon telo suli li wile moku e sike mama. tan ni la kala akesi li kama tawa selo pi telo suli. ona li tawa ma li pana e sike mama lon ma. tenpo li kama. kala lili li open e sike li tawa telo suli. kala lili sin li lili sama wan pi ko pi kiwen lili.
telo loje li lon insa pi sijelo jan. soweli ali en waso ali li jo e telo loje lon insa ona. kala akesi kiwen li jo kin e telo lon insa pi sijelo ona. taso telo ni li laso. ona li nasa mute tan ni kin:
ijo lili lili ike li lon. jan li ken ala lukin e ona kepeken oko taso. jan li ken lukin e ona kepeken taso ilo oko. ijo lili ni li ken tawa lon insa pi telo loje jan. ona li ken tawa lon insa pi telo loje soweli. ni li lon la jan anu soweli li pilin seli ike. ken la ona li kama moli. taso pona la telo laso pi kala akesi kiwen li moli e ijo lili ni. jan li kama jo e telo pi kala ni li ken pana e pona tawa jan mute. tan ni la kulupu lawa pi ma Mewika li toki e wile ni: "jan o moli ala e kala ni!". ni li pona.
jan Ote
|
51
|
kala suwi
| null |
[
"soweli toki"
] | null |
2010-09-01
|
day
| null | null |
CC BY-NC-SA 3.0
|
[
"https://soweli.blogspot.com/2010/09/kala-suwi.html"
] | null | null | null | null |
kala suwi li lon telo wan taso. telo ni li telo Sosimiko. ona li lon ma Mesiko. tenpo pini la kala suwi li lon telo tu. taso telo pi nanpa tu li kama ma. ni li ike. telo li kama ma la kala suwi li moli. telo li kama jaki la kala ni li moli. seli pi telo pi kala ni li awen. ona li ante lili la kala li moli.
jan li lukin e kala suwi li pilin sama ni: kala ni li pilin pona. ni li lon tan ni: uta ona li sama uta jan pi pilin pona. palisa monsi ona li jo e lipu. taso kala suwi li kala akesi kin. ona li jo e luka akesi e lipu lon poka lawa ona. ona li kama jo e kon kepeken lipu ni. ona li jo e linja soweli ala e selo kala ala. selo ona li sama selo pi akesi pi tawa sewi wawa.
kala ante anu akesi anu soweli li ken pona lili e sijelo ona. taso sijelo pi kala suwi li ante. noka ona li kama weka la noka sin li kama lon. ni li nasa pona.
kala suwi li tawa telo li moku e pipi e kala ante lili. ken la ona li moku e kala sama lili.
kala li lili la ona li walo loje anu pimeja walo li suwi. taso ona li kama suli la ona li kama pi suwi ala. taso o pilin pona! tenpo ali la kala lili ni li ken awen lili! ona li ken unpa li kama mute kin. ni li nasa mute. kala lili li pilin e ni: "mi ken kama suli. taso ali li wile e ni tan seme? mi ante ala!".
|
52
|
waso pi noka laso
| null |
[
"jan Ote"
] | null |
2010-09-01
|
day
| null | null |
CC BY-NC-SA 3.0
|
[
"https://soweli.blogspot.com/2010/09/waso-pi-noka-waso.html"
] | null | null | null | null |
waso pi noka laso li lon kulupu ma Kalapako li lon ma Mewika. jan pi toki Elopa mute li nimi e ona kepeken nimi "waso nasa" anu "waso pi sona ala". nimi ni li kama tan ni: tenpo pini suli la jan Epanja li tawa ma ni li lukin e waso ni. jan li wile alasa e ona li wile moku e ona. nasa la waso li tawa weka ala tan jan. tan ni la jan ni li pilin e ni: waso ni li nasa. taso waso ni li sona ala e jan li ken ala pilin e ni: jan li ken moli e ona.
waso pi noka laso li lon poka telo suli. ona li moku e kala. ona li alasa kepeken nasin ni: ona li tawa kon li sewi. tan ni la kala li ken ala lukin e ona. waso li lukin e kala la ona li wan e luka lon poka ona li anpa wawa tawa telo li kama jo e kala.
oko pi waso ni li nasa pona. oko pi waso meli li pimeja. taso oko pi waso mije li jelo. sike lili pi oko ona li pimeja. waso ni li nasa tan ni kin: noka ona li laso. waso ante ali li jo e noka pi kule ante.
noka laso li suli tawa waso ni tan ni: mije li wile unpa la ona li tawa musi. ona li sewi e noka tan ni: meli li ken lukin pona e noka. noka laso li pona lukin tawa meli. noka li laso mute la mije li pona mute. meli li pilin e ni: "a! noka pi laso mute! mije ni li wawa mije kin! ona li alasa pona. tenpo kama la ona li mama pona tawa waso lili mi".
jan Ote
|
53
|
waso soweli
| null |
[
"jan Mika"
] | null |
2010-09-01
|
day
| null | null |
CC BY-NC-SA 3.0
|
[
"https://soweli.blogspot.com/2010/09/waso-soweli.html"
] | null | null | null | null |
waso soweli li lon ma mute. ona li lukin ante waso ali. ona li lukin sama soweli lili pi ijo walo uta suli. taso ona li waso tan ni: ona li tawa kon kepeken luka waso. luka waso ni li ante luka pi waso ante. ona li jo e palisa luka e lipu poka ona. palisa luka wan taso li poka lipu ala. luka pi waso soweli en palisa luka ona li linja mute tan ni: waso ni li wile tawa kon pona.
tenpo pimeja la waso soweli li lape ala li kama jo e moku. waso ni li jo e nena kute suli. tan ni la ona li kute pi pona mute mute. jan li lukin e ijo la waso soweli li kute e ijo ni. ni li lon tan ni: waso ni li mu pi kalama ala li kute e kalama sin pi mu ona. jan sona pi mute lili li toki e ni: waso ni li ken kute e kule. ni li nasa mute. taso waso soweli li pilin e ni: kute pona li nasa ala. tenpo pimeja la jan en soweli li ken ala lukin pona. taso waso soweli li ken kute pona lon pimeja tan ni: kute li kepeken e kalama li kepeken e suno ala.
jan mute li toki e ni: waso soweli ali li moku e telo loje jan. ni li lon ala. waso ni pi mute lili li moku e telo loje. waso ni ante li moku e pipi e kili. jan li kama sona e ni la ona li pilin pona tawa waso ni li toki e ni: waso soweli li pona li moku e pipi ike. ni li lon kin. ona li ken ala moku e pipi tu taso: pipi kule en pipi pi moli luka. pipi kule li kute pona e mu pi waso soweli li weka wawa. pipi pi moli luka li lukin e waso soweli la ona li tawa anpa wawa. waso soweli ken tawa anpa pi wawa lili taso. pipi tu ni li pona. waso li ken ala moku e pipi pona la ona li moku e pipi ike. pipi ike ni li moku e moku jan li mu ike tawa jan.
waso ni li mama pona li pona tawa kulupu mama ona li pona tawa kulupu pona ona. ona li pilin e ni: "tenpo ni la mi jo e moku mute. taso ni li ken lon: tenpo kama la mi jo e moku ala. mi pana e moku tawa waso ante la ni li lon: mi jo e moku ala la waso ante li pana e moku tawa mi". ni li pona mute. jan ali li pali sama ni la lon li pona mute.
jan Mika
|
54
|
soweli pi uta waso
| null |
[
"jan Mika"
] | null |
2010-09-01
|
day
| null | null |
CC BY-NC-SA 3.0
|
[
"https://soweli.blogspot.com/2010/09/soweli-pi-uta-waso.html"
] | null | null | null | null |
soweli pi uta waso li lon ma Oselija. sijelo ona li jo e linja mute sama sijelo soweli. uta ona li sama uta waso. lipu monsi ona li sama lili lipu monsi kala. ni li nasa.
ona li pali e lupa lon poka pi telo tawa. ni li tomo ona. soweli pi uta waso li tawa wawa lon ma li tawa wawa lon telo. tenpo suli la ona li tawa lon sewi pi ko pi anpa telo li kama jo e kala. ona li moku e kala lili e kala pipi e kala akesi.
ona li kama mama la ona li pana e sike mama. soweli lili li kama tan sike mama ni. soweli pi uta waso li pana e sike mama sama waso anu akesi. taso ona li soweli tan ni: ona li pana e telo mama. taso ona li jo ala e nena mama. a! ni li nasa kin. ona li pana e telo mama tan sinpin ona.
jan li wile pana e ike tawa soweli pi uta waso la soweli ni li pilin e ni: "o pana e ike ala tawa mi! sina pana e ike la mi utala e sina kepeken palisa pi telo ike!". ni li lon kin. soweli ni li jo e palisa pi telo ike lon noka ona. ona li utala e jan la jan ni li pilin ike mute mute. tenpo ni la ala li ken pana e pona tawa jan ni. tan ni la o pana e ike ala tawa soweli pi uta waso.
jan Mika
|
55
|
sike wan
| null |
[
"jan Pije"
] | null |
2011-02-11
|
day
| null | null | null |
[
"https://olukin.blogspot.com/2011/03/sike-wan.html"
] | null | null | null | null |
sike wan, tan Xander
jan Eta sewi li jo e sike mute.
jan Kasa li jo e sike mute li lon tomo kiwen.
jan Ana li jo e sike mute li moli.
jan lawa pimeja li jo e sike wan
li lon ma Moto pimeja.
sike wan li lawa e ali. sike wan li lukin e ma ali.
sike wan li kama jo e ali li wan e ali kepeken ike
lon ma Moto pimeja.
jan Pije
|
56
|
kala
| null |
[
"jan Kanso"
] | null |
2011-02-18
|
day
| null | null | null |
[
"https://olukin.blogspot.com/2011/03/kala.html"
] | null | null | null | null |
kala suli en kala lili, tan jan Mika
kala suli li wile moku e kala lili mute. kala lili li tawa wawa tan kala suli. taso kala suli li kama jo e kala lili ali li moku e ona. ni li nasin mani.
kala lili mute li wan li utala e kala suli. kala suli li tawa wawa tan kala lili mute. kala lili ali li ken jo e lon pi utala ala. ni li nasin kulupu.
nasin mani li ike!
jan Kanso (François Schwicker)
|
57
|
soweli en kili
| null |
[
"jan Ote"
] | null |
2011-02-25
|
day
| null | null | null |
[
"https://olukin.blogspot.com/2011/03/soweli-en-kili.html"
] | null | null | null | null |
soweli en kili, tan A.Rackham
soweli loje pimeja li lukin e kili lili mute.
kili li pimeja li pona lukin.
soweli li wile moku e ona.
taso kili li lon palisa sewi.
tan ni la soweli li tawa sewi wawa.
tenpo mute la ona li tawa sewi wawa.
taso ona li ken ala kama jo e kili.
ona li tawa weka li toki e ni:
"kili ni li suwi ala. ona li ike moku".
jan Ote
|
58
|
jan Kikamesi. jan Enkitu li kama
| null |
[
"jan Ote"
] | null |
2011-03-04
|
day
| null | null | null |
[
"https://olukin.blogspot.com/2011/04/jan-kikamesi-jan-enkitu-li-kama.html"
] | null | null | null | null |
jan lawa pi ma tomo Uluku
ma tomo Uluku li lon. sinpin pi ma tomo Uluku li sewi li suli. sinpin ni li kiwen. tomo Enana li tomo pi jan sewi meli Inana. sinpin pi tomo Enana li kiwen. sinpin ni li walo sama suno. o tawa tomo pi jan sewi Inana! o lukin! jan ante li pali ala e tomo sama. jan lawa ante li pali ala e tomo sama. jan seme li kama pali e ijo ali ni? jan Kikamesi li jan lawa pi ma tomo Uluku. ona li kama pali e tomo sewi ni e sinpin ni. ona li suli. jan Kikamesi li utala sama soweli wawa. ona li pakala e sinpin kiwen. ona li lawa e kulupu pi jan utala ona. ona li jan lawa. jan seme li ken sama e ona? jan seme ken toki e ni: "mi jan lawa"?
meli sewi Ninsun en jan lawa Lukapanta li mama ona. jan Kikamesi li suli li pona lukin. ona li wawa li sama jan sewi. jan ala li wile utala e ona.
jan pi ma tomo Uluku li pilin ike tawa jan Kikamesi. jan li tawa tomo pi jan sewi li toki e ni: "jan sewi o! jan Kikamesi li suli li sona. nimi ona li suli li wawa. jan Kikamesi li kulupu e mije. ona li lawa e jan ni tawa utala. tan ni la mama mute li pilin ike. jan Kikamesi li jan lawa pona ala pona? jan Kikamesi li kama jo e meli li unpa e ona. tan ni la jan mute li pana e telo oko. jan Kikamesi li jan lawa pona ala pona?".
jan soweli Enkitu
jan sewi li kute e ni. jan sewi An li lawa e jan sewi. ona li toki tawa mama sewi Alulu li toki e ni: "tenpo pini la sina pali e jan. o pali e jan wawa sin. o pali e jan pi sama jan Kikamesi. mi wile e ni: ona li utala e jan Kikamesi. tan ni la jan pi ma tomo Uluku li ken pilin ike ala".
mama sewi Alulu li telo e luka ona. ona li kama jo e ko pi ma telo li pana e ko ni tawa ma supa. tan ni la jan Enkitu li kama lon. jan Enkitu li suli li wawa. sijelo ona li jo e linja mute. ona li moku poka soweli. ona en soweli li moku e kasi anpa. ona en soweli li moku e telo. jan Enkitu li jan soweli. ona li sona ala e ilo e tomo e jan ante.
jan pi utala soweli
jan pi utala soweli li lon ma ni. ona li pali e lupa ma suli. soweli li tawa insa lupa. nasin ni la jan ni li ken kama jo e soweli. jan li pali kin e ilo pi kama jo. ona li kama jo e soweli li moli e ona. taso jan soweli Enkitu li pakala e lupa ni en ilo ni. ona li kama e ni: soweli li ken tawa weka.
jan pi utala soweli li lukin e jan soweli Enkitu wawa li pilin ike li pilin wawa ala. ona li tawa weka li tawa mama ona. jan pi utala soweli li toki e ni: "mama o, jan soweli li kama tan ma nena. ona li suli li wawa. jan ala li wawa sama ona. mi pilin ike. ona li moku e kasi anpa poka soweli. ona li moku e telo poka soweli. tenpo ali la ona li pakala lupa ma mi en ilo mi. mi ken ala kama jo e soweli tan ona".
mama li toki e ni: "jan lili mi o, jan Kikamesi li lon ma tomo Uluku. jan ala li wawa sama ona. o tawa! o kama tawa ma tomo Uluku. o toki pi jan wawa ni tawa jan Kikamesi. jan Kikamesi li pana e jan unpa Sanka tawa sina. tenpo kama la jan Sanka li anpa e jan soweli ni kepeken unpa".
jan pi utala soweli li kama tawa ma tomo Uluku. ona li toki e ni ali tawa jan Kikamesi. jan Kikamesi li toki tawa ona li toki e ni: "jan pi utala soweli o kama jo e meli unpa Sanka pi tomo pi jan sewi. tenpo kama la ona li kepeken e nasin meli tawa jan soweli ni. tenpo lili la soweli pi jan ni li tawa weka tan ona".
meli pi tomo pi jan sewi
jan pi utala soweli en jan Sanka li tawa weka. tenpo suno mute lili pini la ona li kama tawa ma supa. ona li awen. tenpo suno sin la soweli en jan soweli Enkitu li kama. jan soweli Enkitu li moku e telo e kasi anpa poka soweli. telo en kasi anpa li pona tawa ona.
jan Sanka li lukin e jan soweli Enkitu li kama tawa ona. jan Sanka li weka e len. ona li pilin e luka pi jan soweli Enkitu. meli Sanka li unpa e mije Enkitu. mije Enkitu li unpa e meli Sanka. tenpo suno mute la ona li unpa. tenpo pimejo mute la ona li unpa. ona li pini unpa la jan Enkitu li lukin tawa soweli. taso soweli li pilin ike tawa ona. tan ni la ona li tawa weka. jan Enkitu li wile kama tawa soweli. taso jan Enkitu li pilin wawa ala. ona li ken ala tawa wawa.
jan Enkitu li pilin e ni: ona li ken sona. jan Enkitu li pilin e ni: "mi ken sona. mi pilin. mi jan". ona li kama tawa jan Sanka li anpa. ona li lukin e sinpin jan Sanka li kute.
jan Sanka li toki tawa jan Enkitu. ona li toki e ni: "jan Enkitu o! sina sama jan sewi. sina tawa poka soweli tan seme? o kama".
jan Enkitu
jan Sanka li tu e len ona. ona li len e jan Enkitu kepeken len wan. jan Sanka li toki e ni: "o kama poka mi. o kama tawa jan".
ona li tawa tomo pi jan pi lawa soweli. jan mute pi lawa soweli mute li kulupu li lukin e jan Enkitu li toki e ni: "ona li suli sama jan Kikamesi. ona li wawa sama mun lili pi jan sewi An". ona li pana e pan e telo nasa jelo. jan Enkitu li moku ala. ona li lukin wawa taso. tenpo ala la ona li lukin e pan e telo nasa. jan Sanka li toki ni: "jan Enkitu o moku e moku ni. o moku e telo ni. ni li nasin jan". jan Enkitu li moku e pan mute. ona li moku e telo nasa jelo mute. ona li pilin pona mute. ona li telo e sijelo ona. ona li len. jan Enkitu li jan kin. jan lawa soweli li lape la jan Enkitu li lape ala. ona li kama jo e ilo utala li utala e soweli ike. jan lawa soweli li ken lape pona.
lape pi jan Kikamesi
jan Kikamesi li lape li lukin e lukin lape. ona li pini lape li tawa mama meli. jan Kikamesi li toki e ni: "mama o! tenpo pimeja la mi lape li lukin e ni: mi lukin e mun lili mute lon sewi mi. mun pi jan sewi An li anpa lon poka mi. mi wile tawa sewi e ona. taso mi ken ala tawa e ona. jan pi ma tomo Uluku li kulupu li sike e mun ni. mi anpa tawa ona sama ni: mi anpa tawa meli mi. mi tawa e ona tawa sina tawa ni: sina ken sona e ni: mi tu li sama ala sama.
mama pi jan Kikamesi li sona e ali. jan Ninsun li sona e ali. ona li sona e lukin lape ni li toki e ni: "mije lili mi o! lukin lape sina li ni: tenpo kama la jan wawa li kama tawa sina. ona li wawa sama mun lili pi jan sewi An. tenpo kama la ona li pona tawa sina. ona li pana e pona tawa sina li utala e jan ike sina. ona li jan sama sina. sina olin e ona sama meli olin. mije lili o! lukin lape sina li pona li suli".
jan mije olin
jan Enkitu li tawa e oko li lukin e ni: jan mije li tawa. jan Enkitu li toki e ni: "jan Sanka o, mi wile e ni: jan ni li tawa weka. tan seme la ona li tawa?". jan Sanka li toki e ni: "jan ante o, sina tawa tan seme? sina lukin sama jan pi pilin ike. sina pilin ike tan seme?"
jan mije li toki tawa jan Enkitu li toki e toki ni: "tenpo lili kama la mi wan poka meli olin mi. taso jan Kikamesi li jan lawa. a! ona li wile unpa e olin mi. tenpo pimeja wan la jan Kikamesi li unpa e olin mi. nasin pi kulupu pi jan sewi li ni: tenpo pimeja wan la jan lawa li ken unpa e meli pi jan ante".
jan Enkitu li pilin ike wawa tan toki pi jan ni. ona li toki e ni: "mi tawa ma tomo Uluku! jan Kikamesi li unpa ala e meli sina".
jan Enkitu en jan Sonka li kama tawa ma tomo Uluku.
utala
jan Enkitu li tawa lon nasin pi ma tomo Uluku. jan Sanka li tawa lon monsi ona. jan Enkitu li lon supa pi ma tomo. jan mute li kulupu lon poka ona li toki e ni: "jan ni li kama tan ma nena. ona li wawa. ona li suli sama jan Kikamesi". jan Enkitu li kama tawa tomo pi jan olin. ona li awen lon sinpin pi lupa pi tomo ni. ona li awen noka ona lon sinpin pi tomo ni.
jan Kikamesi li kama. taso ona li ken ala kama tawa insa tomo. ona li pilin ike wawa. jan Kikamesi li kama utala e jan Enkitu. jan Enkitu li utala e jan Kikamesi. ona tu li utala. poka pi lupa tomo li tawa! ona li utala wawa. poka pi lupa tomo li pakala! ona li utala sama soweli wawa. sinpin tomo li tawa!
jan sama tu
jan Kikamesi li awen e ike wawa ona li pini utala. jan Enkitu li toki tawa ona li toki e ni: "jan Kikamesi o! jan ala li sama sina. sina wawa sama jan sewi. mama sewi sina li kama e ni: sina wawa. jan sewi Enli li kama e ni: sina jan lawa. jan Kikamesi o, pini pali e ike tawa jan pi ma tomo Uluku. ona li jan ike ala tawa sina. sina jan lawa pi jan ni".
jak Kikamesi li toki e ni: "toki sina li sona li pona. sina suli li wawa. sina taso li ken toki e ni: sina suli sama mi. jan ante ala ken toki e ni. o sina kama jan sama mi!". jan Enkitu li toki tawa jan Kikamesi li toki e ni: "sina jan sama mi kin!". jan Enkitu li pilin e uta pi jan Kikamesi kepeken uta ona. jan Kikamesi li pilin e uta pi jan Enkitu kepeken uta ona. ona tu li kama jan sama kin.
jan Ote
|
59
|
pipi musi en pipi pali
| null |
[
"jan Ote"
] | null |
2011-03-11
|
day
| null | null | null |
[
"https://olukin.blogspot.com/2011/04/pipi-musi-en-pipi-pali.html"
] | null | null | null | null |
pipi musi en pipi pali, tan A.Rackham
pipi musi en pipi pali li lon ma sama.
tenpo seli ali la pipi pali li pali mute li pali e tomo.
ona li pali mute li kama jo e moku.
tenpo sama la pipi musi li musi li kalama musi.
tenpo lete li kama.
pipi musi li jo ala e tomo anu moku.
ona li tawa sinpin tomo pi pipi pali li toki e ni:
"mi wile moku. o pana e moku tawa mi.
mi pilin lete. o open e lupa.
mi wile awen lon tomo sina".
taso pipi pali li toki e ni:
"tenpo seli ali la sina kalama musi.
tenpo ni la o tawa musi!"
jan Ote
|
60
|
toki suli Intenasijonale
| null |
[
"anonymous"
] | null |
2011-03-18
|
day
| null | null | null |
[
"https://olukin.blogspot.com/2011/04/toki-suli-intenasijonale.html"
] | null | null | null | null |
len loje, tan Ssolbergj
o kama! jan pali o kama!
o utala lon nasin sin!
mi pilin sama nena seli
tan ni: jan mani li lon kin.
mi o utala e nasin mani
o sin e jan, o sin e ma.
jan pali kin li kama suli.
ona li jo e pan e ma.
ni li utala pini.
tan ni la jan li lon
ma Intenasijonale.
jan pona sin li lon.
o awen ala tawa pona,
tan sewi anu lawa jan.
o kepeken e wawa sona
e sona pi kulupu jan.
mi o pakala e lawa ike
o kama jo e ijo mi.
mi kepeken e wawa seli
tawa jan lawa ike kin.
ni li utala pini.
tan ni la jan li lon
ma Intenasijonale.
jan pona sin li lon.
jan pali taso li ken pana
e ijo pona tawa ma.
jan mani li ken moku taso
e ijo pona pi jan ma.
tenpo suno wan la nasin mani
li pini pakala e ma.
tan ni la suno li ken pana
e seli pona tawa jan.
ni li utala pini.
tan ni la jan li lon
ma Intenasijonale.
jan pona sin li lon.
jan-ante
|
61
|
jan lawa Oliki
| null |
[
"soweli Elepanto"
] | null |
2011-03-25
|
day
| null |
{
"title": "Песнь о вещем Олеге",
"authors": [
"Александр Сергеевич Пушкин"
]
}
| null |
[
"https://olukin.blogspot.com/2011/04/jan-lawa-oliki.html"
] | null | null | null | null |
jan Oliki en soweli tawa, tan V.M.Vasnetsov
jan lawa ma Oliki li kama tawa utala li tawa kepeken soweli tawa. ona li kama tawa jan pi sona mute li toki e ni: "jan sona o toki e ni tawa mi: tenpo kama la mi pilin pona ala pona? mi kama moli tan seme?"
jan sona li toki e ni: "jan lawa o! sina kama suli li wawa. sina anpa e jan ike sina ali. sina lawa e ma e telo. jan ala li ken anpa e sina. taso sina kama moli tan soweli tawa sina ni".
soweli ni li pona tawa jan lawa Oliki. jan Oliki li pilin pona ala. taso ona li toki e ni tawa jan utala mute ona: "jan mi o pana e soweli ante tawa mi. o weka e soweli ni tan poka mi. mi wile ala tawa kepeken ona. mi wile ala lukin e ni. taso mi wile e ni: ona li pilin pona".
utala li pini. tenpo sike mute pini la jan Oliki en jan utala mute ona li moku li toki. jan Oliki li toki e ni: "soweli tawa mi li pilin pona ala pona?" taso ona li kama sona e ni: tenpo suli pini la soweli ni li moli…
jan lawa li pilin nasa li toki e ni: "soweli mi li moli. taso mi li lon. pakala! jan sona ni li ike li nasa! mi wile lukin e soweli moli!". jan Oliki li tawa li lukin e soweli moli. ona li kama tawa soweli moli ni.
a! akesi linja li lon soweli moli! ona li moku lili e jan lawa li pana e telo moli. jan lawa li moli tan ni kin.
soweli Elepanto
|
62
|
kala ma li lon ala tan seme?
| null |
[
"anonymous"
] | null |
2011-04-01
|
day
| null | null | null |
[
"https://olukin.blogspot.com/2011/04/kala-ma-li-lon-ala-tan-seme.html"
] | null | null | null | null |
kala ma li kalama, tan jan Mika
jan li wile pali.
taso ona ken ala pali tan ni: kala ma mute li kalama.
jan li toki e ni: "kalama o lon ala!".
tan ni la kala ma li lon ala.
jan Mika
|
63
|
meli anu mije?
| null |
[
"jan Mika"
] | null |
2011-04-11
|
day
| null | null | null |
[
"https://olukin.blogspot.com/2011/04/meli-anu-mije.html"
] | null | null | null | null |
"ona li meli anu mije?"
mama en jan lili ona li lon telo suli.
jan lili li tawa mama li toki e ni:
– ike a! mama o! jan lili li pakala e ijo musi mi!
mama li toki e ni:
– ona li meli anu mije?
jan lili li toki e ni:
– mi sona ala tan ni: ona li len ala.
jan Mika
|
64
|
jan Kikamesi. utala pi jan Kuwawa
| null |
[
"jan Ote"
] | null |
2011-04-15
|
day
| null | null | null |
[
"https://olukin.blogspot.com/2011/04/jan-kikamesi-utala-pi-jan-kuwawa.html"
] | null | null | null | null |
jan Kikamesi li jan lawa pi ma tomo Uluku. jan Enkitu li kama tan ma nena. jan Enkitu li jan pona tawa jan Kikamesi. ona li jan sama. ona li wawa mute.
wile wawa
jan Enkitu li toki ala. ona li pilin ike li pana e telo oko. jan Kikamesi li lukin e ona li toki e ni: "jan sama o, sina pilin ike tan seme?". jan Enkitu li open e uta ona li toki e ni: "luka mi li kama wawa ala. wawa mi li kama lili". jan Kikamesi li toki tawa ona li toki e ni: "o tawa! mi tu o tawa nena pi kasi suli. nena ni li weka tan ni. ona li lon tawa nasin pi anpa suno. kasi suli mute li lon ma ni. palisa pi kasi ni li sewi li kiwen. kasi suli sama li lon ala ma mi. taso jan Kuwawa li lon nena pi kasi suli. jan li kama tawa kasi suli ni li wile pakala e ona li wile kama jo e ona la jan Kuwawa li utala e ona li moli e ona. jan Kuwawa li ike li wawa mute. mi wile e ni: jan ike li lon ala ma. o tawa sewi nena! sina en mi li utala e ona, li anpa e ona, li moli e ona!".
wile pi nimi suli
jan Enkitu li toki e ni: "jan sama o, jan sewi li wile e ni: jan Kuwawa li lon ma kasi ni. jan sewi Enli li wile e ni: jan Kuwawa li moli e jan. soweli li tawa lon ma kasi la jan Kuwawa li ken kute e kalama lili weka. jan seme li ken kama tawa ma kasi ni? kalama uta pi jan Kuwawa li sama kalama pi telo suli wawa. uta ona li sama seli. kon pi uta ona li sama moli. sina wile utala e jan ni tan seme? mi tu li wawa sama ala jan ni. mi ken ala anpa e ona".
jan Kikamesi li toki tawa jan Enkitu li toki e ni: "jan pona mi o, jan seme li ken tawa sewi kon sewi? jan sewi taso li moli ala. tenpo suno mute pi jan ma li kama pini. jan li moli. jan li pali e ijo. taso ijo ali ni li sama kon. tenpo ni la sina pilin ike tan ni: sina ken moli. wawa sina li lon seme? pona. mi lawa e sina. tenpo pi tawa mi li kama la sina toki e ni tawa mi: »o tawa, o pilin ike ala!«. jan ike ni li anpa e mi li moli e mi la jan mute li toki e ni: »jan Kikamesi li utala e jan wawa Kuwawa li kama anpa li kama moli». tenpo kama la jan lili mi li toki e ni: »jan Kikamesi li utala e jan wawa Kuwawa«. tenpo mute kama la jan li toki e ni: »jan Kikamesi li utala e jan wawa Kuwawa lon nena pi kasi suli li kama moli lon utala ni«. nimi mi li kama suli".
kulupu pi jan sona
jan Kikamesi en jan Enkitu li tawa supa pi ma tomo. jan lawa Kikamesi li toki e ni: "jan ali o kute! mi wile kama tawa jan wawa Kuwawa li moli e ona. jan li jo ala e mama li jo ala e meli la mi wile e ni: jan ni tawa poka mi". jan mute li kulupu poka ona. jan Kikamesi en jan Enkitu li tawa jan pali pi ilo utala. ona li pali e ilo suli pi kasi suli e ilo palisa utala suli li pana e ilo ni tawa ona.
jan Kikamesi li kama tawa kulupu pi jan sona pi ma tomo Uluku li toki e ni: "mi wile kama tawa jan Kuwawa li utala e ona li moli e ona. nimi mi li kama suli. nimi pi jan tan ma tomo Uluku li kama suli". jan sona li toki tawa jan Kikamesi li toki e ni: "jan lawa o! sina wile utala e jan ike ni tan seme? pilin sina li suli li wawa sama pilin pi jan lili. taso sona sina li suli ala. jan Kuwawa li ike lukin li wawa mute. kalama uta pi jan Kuwawa li sama kalama pi telo suli wawa. uta ona li sama seli. kon pi uta ona li sama moli. sina ken ala anpa e ona. wile sina li pona ala".
jan Kikamesi li toki tawa jan Enkitu li toki e ni: "jan pona mi o! jan ni li toki e nimi Kuwawa taso la ona li pilin ike kin". ona li toki e ni: "jan sona pi ma tomo Uluku o! mi jan lawa. jan Enkitu li tawa poka mi. ona li kama tan ma nena li suli li wawa. mi tu li ken anpa e jan wawa Kuwawa lon nena pi kasi suli".
jan sona li toki tawa jan Kikamesi li toki e ni: "o tawa! jan sewi sina li pana e pona tawa sina!".
jan sewi Utu
jan Kikamesi li tawa tomo pi jan sewi Utu. ona li moli e soweli lili li sewi e luka ona. ona li toki e ni: "jan sewi Utu o! mi wile kama tawa jan Kuwawa li utala e ona. mi wile e ni: nimi mi li kama suli. sina sona li pona. o pana e pona tawa mi! o kama e ni: mi anpa e jan wawa ni li jo e sijelo pona li tawa ma tomo Uluku". taso jan sewi li toki ala.
jan Kikamesi li pana e telo oko. ona li toki e ni: "jan sewi Utu o! mi moli e jan Kuwawa la mi toki mute e pona sina li pali e sitelen sina kiwen". telo oko pi jan Kikamesi li pona tawa jan sewi Utu. ona li toki tawa jan Kikamesi li toki e ni: "jan Kikamesi o pilin pona. mi lawa e kon tawa. mi jo e kon tawa seli. mi jo e kon tawa lete. mi jo e kon tawa telo. mi jo e kon tawa pi ko kiwen lili. mi jo e kon tawa tan ma lete. mi jo e kon tawa tan ma seli. o tawa nena pi kasi suli! o utala e ike". jan sewi Utu li kulupu e kon tawa mute lon insa lupa pi nena kiwen.
jan sewi Nintu
jan Kikamesi li toki tawa jan Enkitu li toki e ni: "jan pona o kama poka mi. o tawa tomo suli pi mama sewi mi". jan Kikamesi li lawa e jan Enkitu tawa tomo pi jan sewi Nintu. ona li kama lon insa tomo li toki e ni: "mama o, mi wile kama tawa jan Kuwawa ike li moli e ona. o toki pona e mi tawa jan sewi Utu!". jan sewi Nintu li telo e sijelo ona li len e len pona lukin. ona li pana e linja sike tawa anpa lawa ona. jan Nintu li tawa tomo sewi pi jan sewi Utu li sewi e luka li toki e ni: "jan sewi Utu o! sina li pilin ike tawa ike ali. jan lili mi li wile anpa e ike. jan Kikamesi li wile anpa e jan wawa Kuwawa. o pana e pona tawa jan lili mi".
jan sewi Nintu li toki tawa jan Enkitu li toki e ni: "sina jan pona pi jan Kikamesi. sina jan sama pi jan lili mi. jan Enkitu o, sina jan lili mi". ona li toki e nimi ni: "jan lili mi o tawa poka jan Kikamesi! o pana e pona tawa ona. o utala e ike ali poka ona". jan sewi Nintu li toki e nimi pona wawa li pana e linja sike pi anpa lawa tawa jan Enkitu.
nasin tawa pi ma pi kasi suli
ona li kama tawa. jan Kikamesi li lawa. ona li jo e ilo suli pi kasi suli e ilo utala palisa suli. jan Enkitu li tawa lon monsi pi jan Kikamesi. ona kin li jo e ilo pi kasi suli e ilo utala palisa. kulupu pi jan mute li tawa lon monsi jan Enkitu li jo e ilo pi kasi suli. ona li tawa nasin tawa pi nena pi kasi suli.
tenpo suno la ona li tawa. ona li tawa weka mute tan ma tomo Uluku. tenpo pimeja li kama la ona li pali e lupa pi telo pona. tenpo suno sin la ona li weka e telo pona lili tawa jan sewi Utu. jan sewi li lukin e ona li pilin pona. tenpo suno sin la ona li tawa nasin pi nena pi kasi suli li tawa weka mute mute tan ma tomo. tenpo pimeja sin la ona li pali e lupa pi telo pona li weka e telo pona lili tawa jan sewi.
lape pi jan Kikamesi
ona li tawa nena suli loje walo. jan Kikamesi li weka e ko pan pona tawa ma li toki e ni: "nena o pana e lape pona tawa mi!". tenpo pimeja li kama. jan Kikamesi en jan Enkitu li anpa. ona tu li pilin e luka pi jan sama li lape. jan Kikamesi li pini wawa e lape ona li toki e ni: "jan Enkitu o, sina toki ala toki tawa mi? sina pilin ala pilin e mi? lape mi li pini tan seme? mi lape li lukin e ni: mi utala e soweli wawa. ona li tawa wawa e noka ona li tawa e ko kiwen. tan ni la kon li pimeja. luka mi li wawa ala. mi ken ala anpa e ona. jan ante li tawa mi li pana e telo tawa mi. ona li pona".
jan Enkitu li toki e ni: "jan pona mi o, lukin lape sina li pona. jan Kuwawa li nasa lukin li wawa lukin. taso ona li sama ala soweli wawa ni. soweli wawa pi lape sina li jan sewi Utu. tenpo utala la ona li pana e pona tawa mi tu. mama sina kin li pana e telo tawa sina. ona li jan lawa Lukapanta".
ma pi kasi suli
tenpo suno li kama. ona li tawa sewi nena li kama tawa poka pi ma pi kasi suli. ona li awen li toki ala. ona lukin taso e kasi suli mute. ona li lukin e ni: kasi suli li sewi mute. nasin pona li lon insa pi ma pi kasi suli. tenpo mute la jan Kuwawa li tawa lon nasin ni. noka ona li pali e nasin ni. seli suno li ken ala kama tawa insa pi ma kasi tan ni: kasi ni li suli mute. pimeja ni li lete li pona.
ona li tawa lon insa pi ma pi kasi suli. jan Kikamesi li lukin li toki e ni: "ni li kasi suli pona". ona li kama jo e ilo li anpa e kasi suli. jan Enkitu li weka e palisa tan kasi suli ni.
wawa sewi
jan Kuwawa li kute e kalama li pilin ike wawa. ona li toki wawa e ni: "jan seme li kama tawa ma mi li pakala e kasi suli mi?". jan Kuwawa li pana e wawa sewi tawa kalama ni. wawa sewi ni li sama kon li sama suno. ona li tawa sama ilo moli linja. jan Kikamesi li kama anpa li lape. jan Enkitu li lape. jan ante tan ma tomo Uluku li lape sama soweli pona lili.
jan Enkitu li pini e lape. kalama ala li lon. ona li pilin e jan Kikamesi kepeken luka ona. jan Kikamesi li tawa ala. jan Enkitu li toki wawa e ni: "jan Kikamesi o! jan sama o! tenpo pi suli seme la sina li lape kin?". jan Enkitu li tawa wawa e ona li toki wawa tawa ona.
jan Kikamesi li open e oko ona li tawa sewi. ona li toki e ni: "ike a! jan ni li jan ma anu jan sewi?". jan Enkitu li toki e ni: "jan Kuwawa li wawa mute. jan pona o tawa ala jan ni! mi mute o tawa weka tan ma ni. o tawa ma tomo Uluku". jan Kikamesi li toki tawa jan Enkitu li toki e ni: "mi wile lukin e jan ni, li utala e ona. o pilin pona. jan tu li ken ala moli. sina en mi li ken anpa e ona".
utala li kama
jan sewi Utu li toki tawa jan Kikamesi li toki e ni: "o awen ala! jan Kuwawa li len e wawa sewi wan taso. ona li jo e wawa sewi mute lon tomo ona. sina awen la ona li ken len e wawa sewi ali. o tawa!".
ona tu li tawa wawa tomo pi jan Kuwawa. jan Kuwawa li tawa ona. jan Kikamesi li toki wawa e ni: "mi jan Kikamesi li jan lawa pi ma tomo Uluku! jan Kuwawa ike o kama moli!". ona li wile utala e jan Kuwawa kepeken ilo utala palisa. jan Enkitu li kama tawa utala kin poka ona. taso ona li ken ala utala e ona. jan Kuwawa li tawa wawa weka tan nasin pi ilo utala. kalama uta ona li sama kalama pi telo suli wawa. uta ona li sama seli. ona li utala la ma li pakala. nena suli li tawa. kon li kama pimeja. jan Kikamesi li pilin ike li pana e telo oko. ona li toki e ni: "a! ona li wawa mute. mi ken anpa ala e ona. jan sewi Utu o! o pana e pona tawa mi!".
kon tawa mute
jan sewi Utu li kute e toki pi jan Kikamesi. ona li weka e kon tawa mute tan insa lupa pi nena kiwen. kon tawa seli li utala e jan Kuwawa. kon tawa lete li utala e ona. kon tawa telo li utala e jan Kuwawa. kon tawa pi ko kiwen lili li utala e ona. kon tawa tan ma lete li utala e jan Kuwawa. kon tawa tan ma seli li utala e ona. kon tawa mute li utala e jan Kuwawa. ona li ken ala tawa. tenpo ni la jan Kikamesi en jan Enkitu li ken tawa ona li ken utala e ona kepeken ilo utala ona.
jan Kuwawa li awen. sinpin pi lawa ona li kama pona lukin. ona li toki e ni: "jan Kikamesi o kute e mi! jan lawa wawa o moli ala e mi! mi sona ala e mama mi. nena suli li mama mi. jan sewi Enli li wile e ni: jan li wile pakala e kasi suli ni la mi utala e ona li moli e ona. o pilin ike ala tawa mi! mi wile e ni: sina jan lawa mi. mi anpa e kasi suli mi li pana e ona mute tawa sina. o moli ala e mi. o weka e mi".
moli pi jan Kuwawa
jan Kikemesi li pini pilin e ike tawa jan Kuwawa. ona li toki tawa jan Enkitu li toki e ni: "jan li kama jo e waso lili la jan li wile weka e ona li wile e ni: ona li tawa mama ona. ni li pona ala pona?". jan Enkitu li toki e ni: "o kute ala e jan Kuwawa. ona li ike. o weka ala e ona. sina weka e ona la ona li pakala e nasin tawa ma tomo Uluku lon ma ni li utala e mi mute". jan Kuwawa li toki e ni: "jan Enkitu o, toki sina li toki ike li toki utala. jan lawa sina li pana e moku tawa sina. tan ni taso la sina tawa lon monsi ona. tan ni la sina wile ala e ni: jan Kikamesi li jan lawa mi kin. jan anpa o! o toki ala!".
jan Enkitu li pilin ike wawa. ona li utala wawa e jan Kuwawa kepeken ilo utala palisa li weka e lawa ona tan sijelo ona. jan Kuwawa li anpa lon ma. kasi suli mute li kalama sama pilin ike.
nimi suli
jan Kikamesi en jan Enkitu li anpa e kasi suli. jan Uluku li pali poka ona. jan Enkitu li toki e ni: "jan sewi Utu li pona mute. mi wile pali e sinpin suli pi lupa pi tomo ona. kasi suli ni li pona mute tawa pali ni". ona mute li anpa e kasi suli mute.
jan sewi Enli li tawa ma pi kasi suli. ona li lukin li toki tawa ona tu li toki e ni: "sina moli e ona tan seme?!". ona li toki ike e ni: "seli li pakala e sinpin sina! seli li moku e moku sina! seli li moku e telo sina!". jan sewi Enli li kama jo e wawa sewi pi jan Kuwawa li tawa weka.
ona li kama jo e kasi suli mute li tawa tan nena pi kasi suli tawa telo tawa Pulatu. ona li wan e kasi suli mute li pali e supa tawa mute. ona li tawa lon supa ni li tawa e ona lon telo tawa kepeken palisa. nasin ni la ona li tawa lon telo. tenpo suno mute lili pini la ona li tawa ma tomo Uluku. jan mute li kulupu li toki e ni: "o lukin! o pilin pona! ona li jan utala pona kin!". nimi ona li suli.
jan Ote
|
65
|
tan jan Eloto. jan pi ma seme li jan nanpa wan?
| null |
[
"jan Ote"
] | null |
2011-04-22
|
day
| null | null | null |
[
"https://olukin.blogspot.com/2011/04/meli-anu-mije.html"
] | null | null | null | null |
jan li pana e jan lili
toki pi tenpo pini tan jan Eloto
tenpo suli pini la jan Akito ali li pilin e ni: tenpo open la jan sewi li pali e jan Akito. jan pi ma ante li lon ala kin. tenpo ni pini la jan sewi li pali e jan ante. tan ni la jan Akito li jan nanpa wan.
taso jan Samesi li kama jan lawa pi ma Akito. ona li wile sona e ni: jan pi ma seme li jan nanpa wan kin? jan li sona e ni tan seme? ona li toki tawa jan sona mute. taso jan ala li sona e ni. tan ni la ona li toki e wile ona ni: "jan lili sin li ken toki ala. o kama jo e jan lili sin tu. o weka e ona tan mama ona. o pana e ona tawa jan pi lawa soweli mute. mi wile e ni: jan ala li toki e nimi lon poka jan lili ni. o anpa e jan lili ni li lon insa pi tomo lili. jan lawa soweli li pana e telo mama soweli tan soweli ona tawa jan lili li tawa weka".
jan Samesi li kama e ni tan ni: jan lili sin li mu li ken ala toki. taso tenpo kama la ona li toki e nimi nanpa wan. jan Samesi li wile kute e nimi ni. ni li kama.
tenpo sike tu li kama. jan lawa soweli li toki ala tawa jan lili tu. ona li pana taso e telo walo tawa ona. tenpo suno wan la ona li open e lupa tomo li tawa lon insa ona. jan lili li tawa wawa tawa ona li tawa e luka ona tawa ona. ona li toki wawa e ni: "Peko!". taso jan lawa soweli li toki ala. tenpo li kama. tenpo mute la ona li tawa jan lili li kute e nimi ni. tan ni la ona li toki ni ali tawa jan lawa ona. jan lawa li toki e ni: "o pana e jan lili ni tawa mi". ni li kama. jan Samesi li kama sona e ni li toki e wile ona: jan pi ma seme li kepeken e nimi "Peko"? ona li kama sona e ni: jan Pikija li nimi e pan kepeken nimi ni. tan ni la jan Akito li sona li toki e ni: jan Pikija li jan nanpa wan. jan Akito li jan nanpa tu.
jan Ote
|
66
|
tan jan Eloto. jan pi ma seme li jan nanpa wan?
| null |
[
"Dave Raftery"
] | null |
2011-04-29
|
day
| null | null | null |
[
"https://olukin.blogspot.com/2011/04/soweli-li-tawa-sewi-tan-lupa-ona.html"
] | null | null | null | null |
soweli li tawa sewi tan lupa, tan elPadawan
tenpo suno pini la soweli li lape lon anpa ma.
tenpo suno sin la soweli li tawa sewi tan lupa ona.
ona li lukin e suno.
ona li lukin e sitelen pimeja ona lon ma.
ona li tawa anpa ma.
soweli li lape sin.
jan mute li pilin ike.
tenpo mun wan sin la tenpo lete li lon.
Dave Raftery
|
67
|
meli pona
| null |
[
"jan Pije"
] | null |
2011-05-06
|
day
| null | null | null |
[
"https://olukin.blogspot.com/2011/05/meli-pona.html"
] | null | null | null | null |
meli li lape, tan A.Watteau
meli pona o a!
sina lape lon poka mi.
linja jelo sina li lon luka mi.
mi pilin e sijelo sina.
mi pilin e seli sina.
mi lukin e oko laso sina.
mi lukin e insa sina.
ike! ike!
suno li kama.
sina wile tawa.
meli mi o, mi olin e sina!
sina pona mute!
meli mi o tawa pona.
o tawa pona.
jan Pije
|
68
|
tan jan Eloto. pipi pali en kiwen suno
| null |
[
"jan Ote"
] | null |
2011-05-13
|
day
| null | null | null |
[
"https://olukin.blogspot.com/2011/05/tan-jan-eloto-pipi-pali-en-kiwen-suno.html"
] | null | null | null | null |
pipi pali suli, tan S.Münster
toki pi tenpo pini, tan jan Eloto
jan Inta ante li poka ma tomo Kapasilo li poka ma Paki. ma ona li tawa lete tan ma pi jan Inta ali ante. ona li jan utala pona. ona li kama jo kiwen jelo suno kepeken nasin ni: ma pi ko pi kiwen lili li poka ma ona. pipi pali li lon ma ni. pipi ni li suli sama soweli pona. (jan lawa pi ma Pesija li awen jo e pipi ni. jan li alasa li kama jo e ona lon ma ni). pipi pali suli li pali e tomo kepeken nasin sama pipi pali ante. ona li pali e lupa lon insa ma. tan ni la ona li sewi e ko kiwen tawa ma. taso kiwen suno lili li lon ko kiwen ni. pipi li pali e tomo la ona li kama e ni: ko pi kiwen suno li lon ma.
jan Inta li kama tawa ma ni tan ni: ona li wile kama jo e kiwen suno. ona li pali e ni: ona li jo e soweli pi monsi nena. soweli ni ken tawa wawa sama soweli tawa li ken jo e kiwen mute lon ona. jan Inta wan li kama jo e soweli mije tu e soweli meli wan. soweli meli li mama pi soweli sin. soweli sin li wile moku e telo mama. taso jan li weka e mama tan soweli lili. jan li tawa kepeken soweli mama. soweli mije li tawa lon ona.
jan Inta li sona e ni: seli li ike tawa pipi pali. suno li kama sewi la seli li kama lon. tenpo pi seli mute la pipi li lon tomo ona. tenpo ni kin la jan li kama lon ma ni. pipi li lon anpa ma li ken lukin ala e ona. jan li kama jo e ko pi kiwen suno li pana e ona tawa insa poki. tenpo ni pini la ona li tawa weka. taso pipi pali li ken pilin e kon jan - jan Pesija li toki e ni - li wile kama jo e jan li tawa wawa tawa ona. ike la pipi pali suli li ken tawa wawa mute. jan li toki e ni: pipi ala ken tawa wawa sama pipi ni. soweli ala ken tawa sama ona. jan ala ken tawa sama ona. jan li ken ala awen e pipi ni la pipi li kama jo li moku e ona.
jan li tawa kepeken soweli pi monsi nena. soweli mama li wile mute kama tawa soweli lili ona. ona li sona e ni: soweli lili li wile moku. tan ni la ona li tawa wawa mute. taso soweli meli li wile ala e ni. ona li tawa sama ala meli. pipi li kama poka jan Inta la jan li weka e meli wan tawa pipi. pipi li awen li moku e ona. ni li lon la jan li tawa wawa. tenpo tu la jan li weka e meli tu tawa pipi. tenpo sin la pipi li awen. jan li ken tawa weka tan pipi kepeken nasin ni.
jan Pesija li toki e ni: tenpo ali ala la jan Inta li kama jo e kiwen suno kepeken nasin ni. tenpo mute lili la ona li pali e lupa ma suli li kama jo e kiwen suno tan ona.
jan Ote
|
69
|
nena seli pi ma Isilan
| null |
[
"jan Kanso",
"Dave Raftery"
] | null |
2011-05-20
|
day
| null | null | null |
[
"https://olukin.blogspot.com/2011/05/nena-seli-pi-ma-isilan.html"
] | null | null | null | null |
nena seli, tan Boaworm
jan Kanso
ma Isilan la nena seli li kama open li pana kiwen lili mute. ona li tawa sewi li jaki e kon. kon jaki li tawa ma Elopa. kon jaki li ken pakala e tomo tawa kon. tan ni la tomo tawa kon li awen lon ma. jan mute li wile kepeken e tomo tawa kon li ken ala. ona li kepeken e poki tawa ona sama supa monsi li awen.
mi pilin e ni: jan ni o kepeken pona e tenpo ona, o kama sona e toki pona.
mu.
|
70
|
jan pi sona oko
| null |
[
"Dave Raftery"
] | null |
2011-05-27
|
day
| null | null | null |
[
"https://olukin.blogspot.com/2011/05/jan-pi-sona-oko.html"
] | null | null | null | null |
oko, tan Luz Rivera
tenpo mun kama la mi wile jo e lipu sin pi ken lawa pi tomo tawa mi.
mi pilin ike tan ni: lukin mi li kama ike.
mi lukin e lipu toki kepeken ilo oko.
tenpo suno ni la mi tawa jan pi sona oko.
jan li kama sona e ni: mi lukin seme.
mi ken lukin pona e ijo weka.
mi ken ala lukin pona e ijo lili.
jan pi sona oko li pana e telo lon oko mi.
insa pi oko mi li suli.
jan li lukin e oko mi.
jan li lukin insa pi lawa mi kepeken ilo suno.
oko mi li lupa lon lawa mi.
jan li toki e ni: oko mi li pona.
mi ken kin lukin e meli pi pona lukin.
|
71
|
toki utala pi pimeja soweli
| null |
[
"jan Ote"
] | null |
2011-06-01
|
day
| null |
{
"title": null,
"authors": [
"unknown"
]
}
| null |
[
"https://olukin.blogspot.com/2011/07/toki-utala-pi-pimeja-soweli.html"
] | null | null | null | null |
pimeja soweli, tan Matteo Castelli
tenpo suli pini la jan li jo e soweli tawa pi nena kute suli. jan ni li wile esun e soweli li tawa esun. jan ante li lukin e soweli li toki e ni:
– sina wile e mani seme tan soweli ni?
– kiwen mani tu tu.
– mute. mi pana ala e ni.
suno li tawa sewi. seli mute li lon. jan li kama tawa jan esun en soweli li anpa lon pimeja soweli. lete lili, a! ni li pona.
– sina pali e seme? ni li soweli mi!
– seme?
– ni li soweli mi kin. o pana e mani tawa mi!
ona li open e toki utala. ona li tawa jan sona. jan sona li toki e ni:
– sina toki utala tan seme?
– jan sona o, jan ni li kepeken e soweli mi. taso ona li wile ala pana e mani tawa mi!
– ni li lon ala lon?
– jan sona o, mi kepeken ala e soweli ona. mi kepeken e pimeja taso.
– pimeja?
– pimeja pi soweli ni.
– pona, mi sona. sina tu o kute! sina kepeken e pimeja soweli la o kama jo e mani sina tu tu... o nanpa e ona kepeken luka. sina ante o kute! jan ni li kepeken e pimeja pi soweli sina. tan ni la sina kama jo e kalama pi mani ona.
jan Ote
|
72
|
sina awen ala awen tawa mi?
| null |
[
"jan Mako"
] | null |
2011-06-01
|
day
| null | null | null |
[
"https://olukin.blogspot.com/2011/07/sina-awen-ala-awen-tawa-mi.html"
] | null | null | null | null |
jan utala li tawa weka
jan olin o
sina wile awen ala awen
sina awen ala awen tan ni:
lawa li wile e ni: mi tawa weka mute
sina awen ala awen
sina awen ala awen
mi tawa tomo la mi wile awen
jan olin ante li kama la
kama la
o toki e ni: mi ken ala.
jan olin ante li kama la
kama la
jan olin o
sina awen ala awen tawa mi
jan olin mi o
jan li toki e ni: mute lili pi mi mute li kama moli
jan olin mi o
mi toki e nimi ni: "mi tawa", la mi pilin ike mute
jan Mako
|
74
|
tawa weka
| null |
[
"jan Ote"
] | null |
2011-06-08
|
day
| null | null | null |
[
"https://olukin.blogspot.com/2011/07/tawa-weka.html"
] | null | null | null | null |
lete li kama, tan Kószó József
lete li kama
kasi suli li weka e lipu
telo li anpa tan sewi
mi pini e lupa tomo
kalama ala
lipu toki li lape
lon supa
tenpo li kama la
jan li tawa weka tan ma
tawa mun lili loje
tenpo lili la
mi tawa mun lili
kepeken ala wawa
jan Ote
|
75
|
ma Alansi
| null |
[
"jan Ote"
] | null |
2011-06-10
|
day
| null | null | null |
[
"https://olukin.blogspot.com/2011/06/ma-alansi.html"
] | null | null | null | null |
utala, tan ma tomo Pylos
tenpo suli pini la jan Palato li lon ma tomo Asina. ona li sitelen e toki ni:
jan Solon li sona mute. ona li toki tawa jan Kita. toki suli ni li nasa mute. jan Kita li mama mama pi jan Kita sin li toki e toki ni tawa ona. ona li toki e ni:
jan Solon li tawa ma Akito. ona li wile sona e ni: tenpo suli pini la seme li kama? jan Elena ante li sona ala e ni. tan ni la jan Solon li toki tawa jan pi sona sewi pi Akito. jan sona li toki e ni:
"jan Solon o! sina Elena li sama jan lili. sina sona ala e tenpo suli pini.
tenpo suli mute pini la ma Asina li suli. jan Asina li pona li sona. lawa ona li pona. pali ona li suli. ona li utala pona.
toki ni li sitelen lon lipu toki pi mi mute: jan wawa mute li utala li kama lawa e ma mute. ona li wile utala e jan Elopa ali e jan Asija ali li anpa e ona. ona li kama tan telo suli Alansi. tenpo ni la tomo tawa telo li ken tawa lon telo suli. ni tan ni: ma Alansi li lon lawa pi open pi telo suli. jan Elena li nimi e open ni kepeken nimi "palisa pi jan Elake". ma Lipija en ma Elopa li suli. taso kulupu pi ma tu ni li suli sama ala ma Alansi. ma Alansi li suli mute. jan li ken tawa tan ma Alansi tawa kulupu pi ma lili mute lon telo. jan li ken tawa tan ma lili ni tawa ma suli. ma suli ni li sike e telo suli. telo ni li telo suli kin. jan li toki e ni: telo suli li lon insa pi open ni. taso ni li lon: telo ni li telo suli ala. telo ni ante li telo suli kin. ma suli ni li ma suli kin.
kulupu jan pi wawa mute li lon ma Alansi. jan lawa Alansi li lawa e ma ni e ma lili mute e ma mute pi ma suli. ona li lawa e ma mute pi ma Lipija. ona li lawa e ma mute pi ma Elopa. kulupu jan wawa ni li wile anpa e jan mute ante li wile lawa wawa e ma mi e ma sina e ma ante lon poka pi telo suli pi mi mute. jan Solon o, tenpo ni la jan Asina li lawa e kulupu jan ni ante tawa jan Alansi. kulupu ni li utala e jan Alansi. utala li kama. jan pi ma ante li ken ala utala mute. tan ni la jan Asina taso li utala e jan Alansi. tenpo ike li kama. taso utala sin li kama la jan Asina li anpa e jan Alansi. kulupu jan ali pi ma pi poka pi telo suli li lawa e ona taso li wile ala lawa e kulupu ante. utala li pini.
tenpo ni la tenpo suno wan ike li kama. tenpo pimeja wan pi ike mute li kama. ma li tawa. telo li tawa. jan utala Asina ali li tawa anpa ma. sama la ma Alansi li tawa anpa telo. ona li lon ala. tenpo ni pini la telo suli ni li pona ala tawa tomo tawa telo. ma Alansi li pakala la ko ike li lon telo ni."
ni li toki pi ma Alansi. jan Kita li kute e toki ni tan jan Solon. nanpa taso pi nimi ona li suli.
jan Ote
|
76
|
o pana wawa e kiwen
| null |
[
"jan Ote"
] | null |
2011-06-15
|
day
| null |
{
"title": "John",
"authors": [
"authors of the Bible"
]
}
| null |
[
"https://olukin.blogspot.com/2011/07/o-pana-wawa-e-kiwen.html"
] | null | null | null | null |
sitelen lon ma, tan Bible Historiale, 1372
kulupu lipu Pipija. lipu pi jan Jowane
(tenpo ni la) jan sona pi lawa sewi en jan Palisi li tawa e meli unpa tawa jan Jesu li toki e ni: "sina li pana e sona. mi lukin e ni: meli ni li unpa e mije. taso mije ni li mije ona ala. ni li ike. jan Mose li pana e lawa tawa mi li lawa e ni: 'o moli e meli sama ni kepeken kiwen'. sina toki e seme?". ona li toki sama ni tan ni: jan Jesu li toki utala tawa lawa pi jan Mose la jan ken tawa jan lawa li toki e ni: jan Jesu li toki e ike tawa lawa.
taso jan Jesu li anpa li sitelen e ijo lon ma kepeken palisa luka. jan mute ni li awen toki e toki ni tawa ona la ona li sewi li toki e ni tawa ona: "ken la jan ni pi sina mute li lon: tenpo ala la ona li pali e ike. jan ni o pana wawa e kiwen pi nanpa wan tawa ona!". tenpo sin la ona li anpa li sitelen e ijo lon ma. jan mute li kute e ni li kama pilin e sona pi toki ni. jan suli wan li tawa weka. jan ante li tawa weka. jan ali li tawa weka. jan Jesu en meli unpa taso li lon.
jan Jesu li sewi li lukin e ona li toki e ni: "meli o, jan ni li lon seme? ni li lon ala lon: jan ala li lawa e ike tawa sina?". meli li toki: "jan lawa mi o, jan ala". jan Jesu li toki e ni tawa ona: "mi kin li lawa ala e ike tawa sina. o tawa, o pali sin ala e ike."
jan Ote
|
77
|
soweli li pona
| null |
[
"jan Ote"
] | null |
2011-06-17
|
day
| null | null | null |
[
"https://olukin.blogspot.com/2011/06/soweli-li-pona.html"
] | null | null | null | null |
akesi Kekon
jan lili mi li lon ma tomo ante. ona li toki e ni:
"mi wile e mani. tan ni la mi wile e ni: jan ante li awen poka mi lon tomo mi li pana e mani tawa mi.
meli en mije li wile awen lon tomo mi. ona li toki e ni:
– taso mi jo e soweli pona tu.
– pona. soweli pona li pona tawa mi.
– taso mi jo e akesi Kekon...
– pona.
– taso mi jo e akesi linja... tu...
– a!"
jan Ote
|
78
|
akesi poki en soweli pi nena kute suli
| null |
[
"jan Mato"
] | null |
2011-06-24
|
day
| null | null | null |
[
"https://olukin.blogspot.com/2011/06/akesi-poki-en-soweli-pi-nena-kute-suli.html"
] | null | null | null | null |
akesi poki li pini e utala, tan R.Heighway
akesi poki li tawa pi wawa ala.
taso soweli pi nena kute suli li tawa wawa.
akesi en soweli li utala toki.
"mi tawa wawa!"
"ni li lon ala! sina toki sama jan lawa li kon taso."
"a! mi en sina li utala sijelo kepeken noka tu tu. jan wawa li kama. jan suli pi sewi pi nena ma."
akesi li tawa lili. soweli li tawa wawa mute. soweli li kama nanpa wan. taso soweli en akesi li pini ala e utala sijelo.
soweli li pilin e ni: "mi li nanpa wan li ken lape li pilin e wile lape suli". soweli li lape.
taso akesi li awen tawa.
akesi poki li tawa li tawa lon monsi soweli li tawa lon poka soweli li tawa lon sinpin soweli. akesi li kama nanpa wan!
utala sijelo li pini.
soweli pi nena kute suli li pilin sama ni: ona li kepeken ala e lawa ona li lili tawa jan pona ona.
jan ali li toki e pona tawa akesi poki tan pali ona.
pali li wawa lili. taso pali li awen.
jan Mato
|
79
|
Two Lonely Monsters (Monsuta Tu Pi Wan Taso)
| null |
[
"BivaxProductions"
] | null |
2012-02-24
|
day
|
[
"movie"
] | null | null |
[
"https://www.youtube.com/watch?v=Jnb5NMPFQpc"
] | null |
transcribed manually, punctuation based on English subtitles
| null | null |
JAN TEJOTOL: toki, jan Telepi.
JAN TELEPI: toki. jan Tejotol, mi wile tawa.
JAN TEJOTOL: tawa seme?
JAN TELEPI: tawa ma pi ike olin.
JAN TEJOTOL: taso... mi olin e sina!
JAN TELEPI: mi wile tawa! mi ken ala pilin pona lon ni.
JAN TEJOTOL: a. ni li ike mute tawa mi.
JAN TELEPI: mi sona, taso mi pana e soweli tawa sina. ona toki e seme?
JAN TEJOTOL: mi sona ala.
JAN TELEPI: ona toki e mu.
JAN TEJOTOL: a, pona. tawa pona, jan pona mi.
JAN TELEPI: pona.
|
80
|
jan lawa lili
|
A translation of Antoine de Saint-Exupéry's The Little Prince
|
[
"Micheal F."
] | null |
2013-01-20
|
day
|
[
"translation",
"story",
"prose"
] |
{
"title": "The Little Prince",
"authors": [
"Antoine de Saint-Exupéry"
]
}
|
CC BY-NC 4.0
|
[
"http://failbluedot.com/toki_pona/jan_lawa_lili/chap01"
] |
[
"https://web.archive.org/web/20151009153200/http://failbluedot.com/toki_pona/jan_lawa_lili/chap01"
] | null | null |
The older translation
|
jan lawa lili
01
tenpo pi lili mi la mi lukin e sitelen pona. akesi linja li moku e soweli suli. ni li sitelen:
lipu li toki e ni: “akesi linja li moku li tawa ala e nena uta. ona li moku la ona li lape.” mi pilin pona tan ni. mi pali e sitelen pi nanpa wan::
mi toki tawa jan suli: “o lukin! sina pilin ike ala pilin ike tan sitelen ni?”
ona li toki: “mi pilin ike tan len lawa anu seme?”
sitelen mi li ala e len lawa. sitelen mi li ni: akesi linja li moku e soweli suli mute.
jan suli li sona taso e toki pona. mi pali e sitelen pi nanpa tu. ona li insa pi akesi linja:
jan suli li toki: “o pali ala e sitelen akesi anu insa akesi. o sona e sona nanpa e sona ma e sona tenpo e sona toki!”
jan suli li pilin ike tawa sitelen mi la mi pali ala e sitelen sin.
mi pali e ijo ante. mi kepeken e tomo tawa kon. ni li lon: sona ma li pona tawa mi. mi ken sona e ante pi ma Kina en ma Alisona. tenpo pimeja la sona ni li pona.
tenpo lili la mi sona mute e jan suli. taso, mi pilin ike tan ni!
tenpo ijo la mi pilin e ni: jan suli ni li pona. mi pana e sitelen pi nanpa wan tawa ona. mi wile sona e ni: jan ni li jo ala jo e pi sona pona?
tenpo ali la jan suli li toki: “ni li len lawa.” mi toki ala e akesi e ma kasi e sike sewi lili tawa ona tan ni. mi toki e musi pi jan suli e nasin wawa e len pi anpa lawa. jan suli li pilin pona tawa mi tan ni…
02
mi jo ala e jan toki. tenpo wan la mi tawa kepeken tomo tawa kon mi li pakala e ona. mi anpa e ma Sahala. mi li wan li wile pona e tomo tawa kon mi. pali ni li ike mute. mi jo lili e telo.
mi lape. suno li lon. ijo kalama li toki “pona, o sitelen e soweli meli!”
“sina wile e seme?”
“o sitelen e soweli meli tawa mi!”
mi sewi, li pilin e oka mi. mi lukin e jan lili nasa! ni li sitelen:
sitelen ni li ike lukin; ona li pona lukin.
mi pilin nasa mute. jan ante li lon ma ni! jan ni li lukin kin pona lon ma pi telo ala!
mi toki: “sina pali e seme lon ma ni?”
ona li toki: “pona, o sitelen e soweli meli!” ona li suli tawa ona.
mi pana e lipu e ilo sitelen. taso, mi ken ala sitelen e soweli. tomo sona li pana ala e sona ni. mi toki e ni tawa ona.
ona li toki: “ni li lili. o sitelen e soweli meli.”
mi pali e sitelen mi pi nanpa wan. ona li toki: “ala! mi wile ala e ni: soweli suli li lon insa pi akesi linja. akesi en soweli suli li ike. mi wile e soweli meli.”
mi sitelen e ni:
ona li lukin, li toki: “ona li pilin ike. o sitelen e ante!”
mi sitelen e ni:
ona li lukin, li sike e uta. “sina lukin sama e seme? ona li soweli mije!”
mi sitelen e ni:
ona li lukin, li toki: “ona li soweli suli. mi wile e soweli lili.”
tenpo ni la mi wile pona e tomo tawa kon. mi sitelen e ni:
mi toki: “ni li poki. soweli li lon poki ni.”
sinpin ona li pona. “ona li pona mute!..soweli meli ni li wile moku e kasi mute ala mute?”
“sina toki e ni tan seme?”
“tan ni: ali li lili lon ma mi.”
“mi pana e soweli lili tawa sina!”
“ona li lili ala. o lukin! ona li lape.”
a! suno ni la mi sona kama e jan lawa lili.
03
mi toki e ni: “sina kama tan seme?”
ona li wile ala e toki. me sona e toki ona kepeken nasin ante.
ona li lukin e tomo tawa kon mi, li toki “ni li ijo seme?”
“ni li ‘ijo’ ala. ni li tomo tawa kon. ona tawa lon kon.”
mi pilin pona tan ni: ona li sona tan ni: mi tawa lon kon.
“sina anpa ala tan kon?”
“anpa.”
“ona li musi!” jan lawa lili li musi tan ni. mi pilin ike tan ni: ike mi li ijo suli! ona li toki: “sina kama tan kon! sina kama tan sike sewi seme?”
a! tenpo ni la mi kama sona e ni: ona li tawa tan seme. “sina kama ala kama tan sike sewi?”
ona li toki ala e ni. ona li toki: “sina wile ala tawa e nasin suli kepeken ilo sina…”
mi sona e lili. mi wile sona e mute. “sina wile pana e soweli meli tawa seme?”
“poki pi sitelen sina li pona li tomo soweli.”
“sina li pona la mi pana e linja tawa soweli.”
“me wile ala e linja!”
“soweli sina li weka!”
ona li musi mute. “ona li weka tawa seme?”
“mi sona ala. ona li tawa e sinpin ona.”
“ni li lili. ali li lili lon tomo mi.”
ona li toki kin: “jan li tawa e sinpin la jan li tawa ala e nasin suli ala”
04
mi kama sona: sike sewi pi jan lawa lili li lili sama tomo!
sike sewi suli li lon. nimi ona li sike ma li sike Upita li sike Masu. sike sewi lili li lon kin. nanpa ona li mute mute. nimi ona li nanpa taso.
sike sewi lili pi jan lawa lili li sike sewi pi nanpa 3251. tenpo pi nanpa wan la jan pi ma Tuki li lukin e ona. ona li toki e ni tawa jan pi sona sewi. taso, ona li len e len pi ma Toki. jan pi sona sewi li pilin e ni: ona li tokin pakala. jan suli li sama e ni…
tenpo lili la jan lawa pi ma Tuki li toki e ni: “o len taso e len pi ma Ilopa! sina len ala la sina moli!”. tenpo pi nanpa tu la jan pi ma Tuki li toki e sama tawa jan pi sona sewi. tenpo ni la ali li pilin e ni: ona li toki e lon!
tenpo mute la mi toki e ni: “sike sewi 3251″. mi toki e ni tawa jan suli. nanpa li pona mute tawa jan suli!
sina toki tawa jan suli: “mi jo e jan pona sin”. jan suli li toki ala e ni: “kalama ona li sama seme? musi seme li pona tawa ona? ona li jo ala jo e pipi mute?” ala! ona li toki e ni: “tenpo pi nanpa seme la ona li sike e suno? mama ona li jo e jan lili pi nanpa seme? papa ona li jo e mani pi nanpa seme?”
sina toki: “mi lukin e tomo. ona li loje li jo e kasi lon sinpin li jo e waso lon lawa.” jan suli li ken ala sitelen e ni kepeken lawa ona.
sina toki: “mu lukin e tomo. ona li sama e mani pi nanpa mute mute mute.” ona li toki: “a! ni li pona lukin mute!”
sina toki: “mi sona e ni: jan lawa lili li lon. mi sona tan ni: jan lawa lili li musi li pona li wile e soweli meli. jan li wile e soweli meli la ona li lon!” jan suli li pilin e ni: sina jan lili taso.
sina toki: “jan lawa lili li kama tan sike sewi pi nanpa 3251″. ona li pilin e ni: ona li lon.
jan suli li sama ni. o pilin ike ala tan ni!
jan lili o, sina sona e nasin lon. nanpa li lili tawa sina. mi wile e ni: open pi toki mi li sama e ni: “tenpo wan la jan lawa lili li lon sike sewi lili. ona li wile e jan pona…” ni li pona tawa sina. taso, ni li ike tawa jan suli. mi wile e ni: toki mi li suli kin tawa jan mute.
mi wile ala e ni: mi sona weka e jan lawa lili. sina sona weka e jan pona la ni li ike. jan ali ala li jo e jan pona. mi sona weka e ona la mi li sama jan suli la nanpa taso li pona tawa mi.
mi jo e ilo sitelen. tenpo suli mute la mi sitelen ala. mi sona ala e ni: sitelen mi li pona ala pona? tenpo lili la mi pali ijo ike lon sitelen mi. o pilin ala ike tan ni! ken la mi sama lili e jan suli…
05
tenpo lili la mi kama sona e ijo wan lon jan lawa lili. mi kama sona e lili lili.
ona li toki: “soweli meli li moku ala moku e kasi lili?”
mi toki: “moku”.
“ni li pona tawa mi!”
mi sona pona ala. ona li toki: “ona li moku kin e kasi suli anu seme?”
mi toki e ni: “kasi suli li suli mute. kulupu pi soweli suli mute li ken ala moku e ona!”
ona li musi tan kulupu pi soweli suli mute. “ona li lon tomo mi la ona li awen sama ni: soweli li lon anpa soweli.”
ona li toki pona: “tenpo open la kasi suli li lili.”
“lon. sina wile e ni tan seme: soweli meli li moku e kasi suli?”
“sina sona e lili!”
mi pilin e ni: tomo ona li jo e kasi pona e kasi ike. kasi kili li pona. kasi suli li ike. sina lukin e kasi suli lili la sina wile moli e ona. sina moli ala la ona li suli mute la sina ken ala moli e ona. tomo pi jan lawa lili li ken pakala mute tan ni!
ona li toki: “tenpo ali la mi pali e ni: mi telo li len e telo mi. mi telo li len e tomo mi. mi moli e kasi suli lili. tenpo ali la ona li pali sama. taso, ona li pali pona!”
tenpo wan la ona li toki: “o pali e sitelen pona! jan lili ali pi ma suli ni li lukin. sitelen ni li pona tawa ona. ona li tawa la ona li jo e sona pona. mi sona e sike sewi wan. pali li ike tawa jan pi sike ni. ona li moli ala e kasi pi nanpa tu wan. sina wile sona e ni: seme li lon…” ona li sitelen e sike sewi pi jan ni. mi wile ala e ni: mi toki e ni tawa jan: “o pali ijo en ijo!” taso, ni li ijo suli mute: kasi suli li ike. mi toki tan ni: “jan lili, o pilin ike tawa kasi suli!”
sitelen ali pi lipu mi li ike. sitelen ni li pona. ni li tan seme? mi wile mute mute e ni: tomo pi jan lili ante li pakala ala tan kasi suli!
06
a! jan lawa lili! mi sona kama e lon sina! tenpo suli la ijo taso li pona tawa sina: sina lukin e suno weka.
sina toki: “suno weka li pona mute tawa mi. o lukin e ni!”
“mi mute li wile e awen!”
“awen? mi mute li awen tan seme?”
“mi mute li awen e tenpo pi suno weka.”
sina musi li toki: “tenpo ali la mi pilin e ni: mi lon tomo mi!”
jan ali li sona e ni: suno li lon ma Amelika la suno li weka e ma Uransa. taso, ni li ante lon tomo pi jan lawa lili. sina ken tawa e lili lili la sina lukin e suno weka! tenpo ali la sina ken lukin e ni.
sina toki: “tenpo wan la mi lukin mute mute e ni.”
sina toki sin: “sina pilin ike la sina lukin e sona weka la sina pilin pona.”
“tenpo pi lukin mute ni la sina pilin ike mute anu seme?”
jan lawa lili li toki ala.
07
jan lawa lili li pilin e ike ni li toki: “soweli meli li moku e kasi lili la ona li moku ala moku e kasi loje?”
“soweli meli li moku e kasi ali.”
“ona li moku ala moku e kasi pi luka pakala?”
“moku.”
“luka pakala li pona tawa seme?”
mi sona ala. mi pali e ilo pi tawa kon. pali mi li ike. mi pilin ike tan ni: ken la mi awen e ma ni li jo ala e telo. mi toki e ijo ike: “ona li pona ala! luka pakala li tan ni: kasi loje li ike.”
ona li toki pi pilin ike “ala! kasi li wawa ala li sona lili. ona li pilin e ni: luka pakala mi li ilo utala wawa!”
mi toki ala li pali e ilo mi. ona li toki: “sina pilin ala pilin e…”
“ala! mi pilin ala! mi pali e ijo suli!”
ona li lukin nasa e mi. “ijo suli! sina toki sama e jan suli!”
mi pilin ike tan ni. ona li toki kin: “sina toki e ike!”
ona li pilin e utala. ona li tawa e lawa ona tan poka tawa poka.
“mi sona e sike sewi wan. tenpo ala la jan pi sike ni li lukin e sike seli sewi; li pilin e kasi loje; li olin e jan. ona li pilin taso e nanpa. ona li toki e ni: mi jan suli! mi jan suli! ni li sama e sina! ona li pilin pona mute tan ni. taso, ona li jan ala. ona li kasi jaki!”
“ona li seme?”
“kasi jaki!” sinpin ona li kule ala tan pilin utala.
“tenpo suli mute la kasi loje ali li jo e luka utala. tenpo suli mute la soweli meli ali li moku e ona!
kasi li pali e luka. taso ni li pona ala tawa ona. ni li lili anu seme??! utala pi soweli en kasi li lili anu seme?
nanpa pi jan suli li suli anu seme?
mi sona e kasi loje. ona li wan lon ali. soweli li ken moku e ona la ni li lili anu seme?!
jan li olin e kasi. sike seli sewi pi nanpa mute mute li ike tawa ona; kasi li pona tawa ona. ona li lukin e sewi li pilin e ni: kasi mi li lon sewi wan.
soweli li moku e ona la ni li sama e ni: seli ali li pimeja! a! ni li lili anu seme?!”
ona ken ala toki li telo oko mute. pimeja li lon. mi weka e ilo mi tawa ma. tomo pi tawa kon en lon en moli li lili tawa mi. jan li pilin ike lon sike sewi wan! mi sike e jan lawa lili kepeken luka mi. mi toki: “kasi sina li pona. tenpo lili la mi pali e sitelen pi len uta tawa soweli sina, e sitelen pi tomo tawa kasi sina.” mi sona ala e ni: mi ken toki e seme?
ma pi telo oko li ma nasa…
08
mi kama sona e kasi loje pi jan lawa lili.
kasi loje ali li pona li lili lon tomo pi jan lawa lili. tenpo pi suno kama la ona li open; tenpo pi suno weka la ona li weka. tenpo wan la jan lawa lili li lukin e kasi loje sin. lawa pi kasi li kama suli. ona li kama jo e kule pona mute. tenpo suli la ona li len e lawa ona. ona li wile ala e ni: ona li open li jo e nena sama kasi ante. tenpo pi suno kama wan la ona li open.
ona li toki: “a! mi pini e lape…mi pona lukin ala…”
jan lawa lili li toki: “taso, sina pona lukin mute!”
ona li toki suwi: “ni li lon, anu seme?”
kasi li pilin e ni: ona li suli mute. taso ona li suli mute lon!
kasi li toki: “mi wile moku. sina wile ala wile pana e moku tawa mi?” jan lawa lili li telo e ona.
tenpo pi open ona la ona li suli mute li pali e ni: jan lawa lili li lili pilin.
kasi li lukin e luka utala ona li toki: “mi pilin ike ala tan soweli wawa!”
“sike sewi mi li jo ala e soweli wawa. soweli wawa li moku ala e kasi laso jelo.”
ona li toki sewe: “mi kasi laso jelo ala!”
“a! mi toki nasa…”
“mi pilin ike taso tan tawa kon. sina jo ala jo e sinpin?”
“ni li nasa: kasi li pilin ike tan tawa kon!”
“tenpo pi suno weka la, o pana e poki tawa mi. tomo sina li lete li pona ala. ma pi kama mi li…”
ona li awen li sona e ni: tenpo pi kama ona la ona li sike kasi. ona li ken ala sona e ma pi kama ona. ona li pilin ike tan ni: ona li toki e ala. ona li tawa lete tan ni. “o pana e poki…”
“mi wile pana e ona. sina toki e mi!”
tenpo tu la ona li tawa lete. ona li wile e ni: jan lawa lili li pilin ike lili.
jan lawa lili li olin e ona. taso, toki ona li suli tawa jan lili. ona li pilin ike tan kasi.
jan lawa lili li toki tawa mi: “toki ona li lili tawa mi. tenpo weka la mi pona. o kute ala e kasi loje! o lukin taso e ona. o pilin taso e kon pona ona. kasi mi li pana e kon pona tawa tomo mi ali. taso, mi pilin pona ala.”
ona li toki sin: “tenpo weka la mi sona e ijo ala! mi sona ala e ni: pali ona li suli tawa mi; toki ona li lili tawa mi. ona li suno e lon mi. mi weka tan seme? ona li toki ike. taso ona li olin e mi. a! kasi loje li ike mute! tenpo weka la mi sona ala e olin.”
09
jan lili lawa li weka kepeken waso. tenpo sinpin pi weka ona la ona li pona e sike suwi ona. ona li pona e nena seli ona. ona li jo e nena seli tu. ona li pali e moku kepeken seli ona. ona li jo kin e nena seli pi seli ala. ona li pona kin e ona. “ken la ona li seli.” nena li pona la ona li seli lili taso. jan pi sike ma ni li lili li ken ala pona e nena seli ona. nena seli li ike tawa mi mute tan ni.
jan lili lawa li moli e kasi suli li pilin e ni: ken la tenpo ala la mi kama e tomo mi. pali ali ni li pona mute tawa ona tan ni.
tenpo pini la ona li telo e kasi loje. ona li telo oko lili li toki: “mi tawa!”
kasi li toki ala.
“mi tawa!”
kasi li tawa lete li toki e ni: “tenpo weka ali la mi nasa. o pilin ike ala tan mi! o pona!”
jan lili lawa li pana e poki li pilin nasa li sona ala e ni: ona li toki e ni tan seme?
kasi li toki: “lon la mi olin e sina. sina sona ala tan mi. sina nasa kin, sama mi. o pana ala e poki!”
“sina pilin ike ala tan kon?”
“kon li ike ala. mi kasi!”
“sina pilin ike ala tan pipi?”
“mi wile lukin e pipi pona la mi pilin lili tan pipi ike. pipi li toki ala e mi la seme li toki e mi? sina weka. mi pilin ike ala tan soweli wawa. mi jo e luka utala.”
ona li toki kin: “o awen ala! ni li ike. sina wile weka. o weka!”
ona li wile ala e ni: jan lili lawa li lukin e telo oko ona. ona li kasi loje suli mute…
10
jan lawa lili li tawa e sike sewi lili mute. ona li wile kama sona.
jan lawa suli li lon sike pi nanpa wan. ona li jo len suli mute li lon supa suli mute.
ona li lukin e jan lili lawa li toki “a! jan noka li kama!”
jan lawa lili li pilin e ni: “tenpo weka la ona li lukin ala e mi. ona li sona e mi kepeken nasin seme?” ona li sona ala e ni: jan lawa suli li pilin e ni: jan ali li jan noka ona.
“o tawa! mi wile lukin pona e sina.” jan lawa suli li pilin pona tan ni: tenpo ni la ona li ken jan lawa e jan ijo.
jan lawa lili li lukin e ni: ona li ken ala pilin e ma kepeken monsi ona. len pi jan lawa suli li pilin e ma ali. jan lawa lili li awen tan ni. ona li toki lape.
“o toki lape ala! ni li ante e nasin lawa.”
jan lawa lili li loje lili. “mi ken ala. mi tawa mute li lape lili.”
“a! o toki lape tan ni! tenpo suli la mi lukin ala e jan pi toki lape. ni li pona tawa mi. o toki lape! ni li toki wawa.”
jan lawa lili li loje suli. “tenpo ni la mi ken ala.”
jan lawa suli li toki “a! mi toki wawa e ante tan ni. tenpo ijo la, o toki lape. tenpo ante la o…”
jan lawa suli li wile e ni: ali li pilin e ni: ona li suli mute. ona li toki wawa la ona li wile e ni: jan li pali e toki lawa ona. taso, ona li jan pona li wile toki lawa e pona taso. ona li toki: “mi toki wawa tawa jan: ‘o lon waso’. jan li pali ala. jan li ike ala; toki wawa mi ike.”
jan lawa lili li toki: “mi ken ala ken pilin e ma kepeken monsi mi?”
“mi toki wawa: o pilin e ma kepeken monsi sina.” jan lawa suli li pana e len ona.
sike ni li lili mute. ni li musi tawa jan lawa lili. “mi ken ala ken toki e ijo?”
“mi toki wawa: o toki.”
“sina wawa e seme?”
“mi wawa e ali.” jan lawa suli li pana e luka tawa sike tawa sike ante tawa sike seli ali.
“sina wawa e ali anu seme?”
“wawa.” ona li jan lawa ali kin.
ni li ijo suli tawa jan lawa lili. jan lawa lili li jo e wawa ni la ona li ken pali e mute. ona li ken lukin e suno weka mute mute. ona li pilin e tomo ona li pilin ike li toki: “mi wile lukin e suno weka. pona, o toki wawa e ni tawa suno: o weka!”
“mi toki wawa e ni tawa jan: o tawa kon e kasi loje sama pipi, o pali e lipu pona mute, o lon akesi jelo laso. jan li pali ala. seme li ike?”
“sina ike.”
“lon. wawa li kama tan sona lon. sina toki wawa e ni tawa jan noka: ‘o tawa e telo suli!’ jan noka li moli e sina. mi ken toki wawa tan ni: mi toki tawa e pona.”
“pona. taso, mi wile e suno weka…”
“mi wile toki wawa e ni. taso, mi mute li awen. tenpo pona pona la suno weka.”
“tenpo seme la mi mute li awen?”
“a..a…tenpo lili mute.”
jan lawa li pilin lape. “mi jo ala e pali lon sike ni. mi weka.”
“a! o weka ala!” jan lawa suli li pilin pona tan ni: ona li jo e jan noka. “mi ken pali e ni: sina jan noka suli!”
“mi jan noka suli pi seme?”
“sina jan noka suli pi nasin wawa!”
“mi nasin wawa e seme? sike ni li jo ala e jan!”
“mi sona ala e ni. mi lukin ala e sike mi ali. tenpo suli la mi lon. mi ken ala tawa mute.”
jan lawa lili li lukin. “mi lukin e ali! sinpin ante li jo ala kin e jan.”
“a! sina nasin wawa e sina tan ni. ali li pona; ni li ike. sina ken nasin wawa pona e sina la sina jan pi sona mute.”
“mi ken nasin wawa e mi lon ma ali!”
“a! mi pilin e ni: sike mi li jo e soweli jaki. tenpo pimeja la ona li kalama. sina nasin wawa e ona. tenpo ijo la sina toki wawa e ni: o moli. tenpo lili la sina toki e ni tawa soweli: sina moli ala. sike mi li jo e soweli wan taso.”
“mi wile ala e toki wawa e ni: o moli. mi tawa.”
“ala.”
jan lawa lili li wile weka li wile ala e ni: jan lawa suli li pilin ike. jan lawa lili li toki: “ken la sina ken toki wawa e ni tawa mi: o tawa.”
jan lawa suli li toki ala. jan lawa lili li weka.
jan lawa suli li toki wawa: “o lon jan pona pi ma ante!”
jan lawa lili li pilin e ni: jan suli li nasa mute.
11
jan lawa lili li tawa e sike pi nanpa tu. sike ni li jo e jan suli suli.
ona li lukin e jan lili lawa li toki “a! jan li kama li pilin e ni: mi li pona mute!” jan suli suli li pilin e ni: ali li olin e mi.
jan lawa lili li toki: “toki! sina jo e len lawa musi!”
“mi tawa e luka mi kepeken len lawa. jan li kalama e mi tan ni. taso, jan ala li tawa e sike mi.”
“a?” jan lawa lili li sona ala.
“o pilin e luka wan en luka tu.”
jan lawa lili li pali e ni. jan suli suli li sewi e len lawa.
jan lawa lili li pilin e ona: “jan lawa suli li musi lili. jan ni li musi mute”. tenpo mute la jan lawa lili li pali e ni.
tenpo lili la musi ona li pini. “mi wile e ni: sina anpa e len lawa. mi ken pali e ni kepeken nasin seme?” taso, jan suli suli li kute ala. jan suli suli li kute e toki pona taso.
jan suli suli li toki: “sina pilin suli tawa mi anu seme?”
“mi sona ala e ni: pilin suli.”
“pilin suli li ni: ona li pilin e ni: jan ali pi sike ni li lili li ike li sona ala li len ike li ike lukin. mi suli li pona li sona mute li len pona li pona lukin.”
“a! taso, sina jan taso lon sike ni!”
“pona! o pilin suli e mi!”
“mi pilin suli e sina. taso, ni li pona tawa sina tan seme?”
jan lawa lili li weka li pilin e ni: jan suli li nasa mute.
12
jan lawa lili li tawa e sike pi nanpa tu wan. sike ni li jo e jan pi telo nasa. tenpo lili taso la jan lawa lili li awen lon ma ni.
jan pi telo nasa li awen li toki ala. poki mute pi telo nasa li lon poka ona. poki ijo li jo e telo nasa. poki ante li jo ala e telo nasa.
jan lawa lili li toki: “sina pali e seme?”
jan li toki ike: “mi moku e telo nasa.”
“sina moku tan seme?”
“mi moku tan ni: mi wile e sona weka.”
“sina wile sona weka e seme?” jan lawa lili li wile pona e jan pi telo nasa.
“mi wile sona weka e ni: mi pilin ike.”
“sina pilin ike tan seme?”
“mi pilin ike tan ni: mi moku mute e telo nasa!”
jan lawa lili li weka li pilin nasa li pilin e ni: jan suli li nasa mute mute!
13
jan lawa lili li tawa e sike pi nanpa tu tu. sike ni li jo e jan mani. ona li pali li lukin ala e jan lawa lili.
jan lawa lili li toki: “toki! kasi moli pi uta sina li seli ala.”
“wan en wan li tu. toki. tu en wan li tu wan. mi jo ala e tenpo tawa ni: mi seli e kasi moli mi. tu tu tu tu tu….en wan li…wan-wan-tu-tu-tu-luka-luka-nena-nena-suli-suli-mute.”
“ni li wan-wan-tu-tu-tu-luka-luka-nena-nena-suli-suli-mute pi seme?”
“a? sina lon ma ni anu seme? mi sona ala. mi jo e pali mute! mi jan suli li jo ala e tenpo tawa ni: mi toki musi. tu en tu tu li…”
“ni li wan-wan-tu-tu-tu-luka-luka-nena-nena-suli-suli-mute pi seme?” ona li wile kama sona la ona li toki.
jan mani li sewi e lawa. “tenpo pi tu wan la mi awen e pali mi. tenpo wan la pipi li anpa. ona li kalama ike mute. mi pali ike tan ni! tenpo tu la mi pilin ike lili. tenpo tu wan li tenpo ni! mi toki: wan-wan-tu-tu-tu…”
“…pi seme?”
jan mani li sona e ni: ona wile pali la ona wile toki e jan lawa lili! “…pi ijo lili lon sewi.”
“ni li pipi anu seme?”
“ala. ni li ijo lili seli.”
“ni li pipi seli anu seme?”
“ala! ala! ala! ni li ijo li pali e ni: jan awen li lukin e ona. taso, mi jan suli li jan awen ala!”
“a! ni li sike seli sewi!”
“lon.”
“sina pali e seme tan ona mute?”
“mi jan nanpa! sina wile toki e ni: tan ona wan-wan-tu-tu-tu-luka-luka-nena-nena-suli-suli-mute”
“sina pali e seme tan ona?”
“mi pali ala. mi jo e ona.”
“sina jo e sike seli sewi anu seme?”
“jo.”
“tenpo pi weka lili la mi lukin e jan lawa suli. ona li–”
“–jan lawa suli li jo ala. ona li wawa. ‘wawa’ en ‘jo’ li ante suli.”
“sina jo e ona tawa seme?”
“mi jan pi mani mute.”
“sina jo e mani mute tawa seme?”
“mi ken jo e sike mute.”
jan lawa lili li pilin: “ona li toki sama e jan pi telo nasa!”
“sina kama jo e ona kepeken nasin seme?”
“jan seme li jo e ona?”
“mi sona ala. ala li jo e ona!”
“lon. mi jo e ona tan ni: mi taso pilin e ni: mi jo e ona.”
“a! ni li pona mute anu seme?”
“pona mute. sina pana e kiwen pi jo ala la sina kama jo e ona. sina tawa e ma pi jo ala la sina kama jo e ona. sina sitelen e pilin pi jo ala la sina jo e pilin ni. mi nanpa e sike pi jo ala la mi kama jo e ona.”
“sina jo e ona. sina pali e seme kepeken ona?”
“mi nanpa e ona. ni li pali suli.”
jan lawa lili li ante: “mi jo e len la mi ken len e ona. mi jo e kasi loje la mi ken pilin e ona. sina ken ala pilin e sike seli!”
“ken ala. mi ken pana e ona tawa tomo mani!”
“ni li seme?”
“mi sitelen e nanpa pi sike mi lon lipu. mi pana e lipu lon poki.”
“taso?”
“taso.”
“ni li musi li pona. taso, ni li suli ala.” jan lawa lili li pilin ante e jan suli tawa ijo suli. “mi jo e kasi loje. mi telo e ona. mi jo e nena seli tu wan. mi pona e ona. (mi pona kin e nena seli moli. ken la ona li seli…) mi pona tawa nena mi, tawa kasi mi. sina pona ala tawa sike sina.”
jan mani li open e uta ona li sona ala e toki. jan lawa lili li weka li pilin e ni: jan suli li jan nasa.
14
sike pi nanpa tu tu wan li nasa mute. sike ali li suli. sike ni li lili. ona li jo taso e palisa suno en jan seli. jan lawa lili li pilin e ni: “pali ni li tawa seme? sike ni li jo ala e jan.”
ona li pilin kin e ni: “jan lawa suli en jan suli suli en jan mani en jan pi telo nasa li nasa. jan ni li nasa ala. pali ijo li nasa ala. ona li seli e palisa suno la ona li pali e sike sewi sin. ona li pimeja e ona la ona li lape e kasi loje. ni li pali pona tan ni.”
ona li toki: “toki! sina pimeja e palisa suno tan seme?”
“ni li toki wawa. suno li kama; toki!”
“toki wawa ni li seme?”
“toki wawa li ni: o pimeja e palisa. suno li weka; toki!” ona li seli e palisa.
“tenpo ni la sina seli e ona tan ni?”
“ni li toki wawa.”
“ni li suno ala tawa mi.”
“suno li lili — toki tawa li toki tawa. suno li kama; toki!” ona li pimeja e palisa li pilin e lawa ona kepeken len.
jan seli li toki: “ni li pali ike mute. tenpo weka la ona li pona. suno li kama la mi pimeja e palisa suno. suno li weka la mi seli e palisa suno. tenpo suno la mi awen. tenpo pimeja la mi lape.”
“tenpo ni la toki wawa li sama ala sama?”
“ona li sama. ni li ijo ike mute! tenpo ni la sike mi li tawa kepeken tenpo lili!”
“a?”
“tenpo lili lili la ona li sike. mi awen ala li lape ala. tenpo ali la mi pimeja li seli!”
“ni li musi mute! tenpo pi suno sike li lili lon sike lili ni!”
“ni li musi ala. tenpo toki la tenpo pi mun wan li tawa.”
“a?”
“tenpo pi mun wan li tenpo lili lon sike ni. suno li weka; toki!” ona li seli e palisa.
jan ni li pona tawa jan lawa lili tan ni: ona li pali pona e toki wawa. jan lawa lili li pilin e suno weka lon tomo ona, li wile pona e jan ni, li toki: “mi sona e nasin. tenpo ali la sina ken awen kepeken nasin mi.”
“tenpo ali la mi wile e awen.” ni li ken: jan li pali pona li jan awen.
jan lawa lili li toki: “sike ni li lili. sina tawa lili la sina sike e ma ni. tenpo ali la sina tawa. tenpo ali la sina lon suno tan ni. sina wile e awen la, o tawa!”
“ni li pona ala. lape li pona tawa mi. tenpo sama la mi ken ala tawa li lape.”
“a! ni li ike.”
“ni li ike. suno li kama; toki!” ona li pimeja e palisa.
jan lawa lili li weka li pilin: “jan ni li musi mute tawa jan ante ali. taso, ona li jan taso pi nasa ala. tenpo ijo la ona li pilin e ante ona.”
ona li kon e kon pi pilin ike. “ken la ona li jan pona mi. a! ni li ken ala. sike ona li lili la jan tu li ken ala awen.”
ona li sona e ni li toki ala e ni: ona li pilin ike tan ni: sike ni li jo e suno weka mute mute!
15
sike pi nanpa tu tu tu li suli. sike ni li jo e jan pi sona ma. ona li lon supa li sitelen e lipu mute.
ona li lukin e jan lawa lili li toki: “a! jan tawa li kama!”. jan lawa lili li pilin e supa kepeken monsi ona. ona li pilin wawa ala tan tawa ona!
jan pi sona ma li toki: “sina tawa tan seme?”
“lipu suli ni li seme? sina pali e seme?”
“mi jan pi sona ma.”
“jan pi sona ma li seme?”
“jan ni li sona mute li sona e telo suli e telo linja e ma tomo e ma nena e ma pi telo ala.”
“a! ni li sona pona!” jan lawa lili li lukin e sike ni. sike ali li lili; sike ni li suli. “sike sina li pona. ona li jo ala jo e telo suli?”
“mi sona ala.”
jan lawa lili li pilin ike. “a! ona li jo ala jo e ma nena?”
“mi sona ala.”
“ona li jo ala jo e ma tomo e telo linja e ma pi telo ala?”
“mi sona ala kin.”
“sina jan pi sona ma, anu seme?”
“lon. taso, mi jan tawa ala. mi wile mute e jan tawa. pali mi li sama ala e ni: mi tawa e ma li lukin e ona li nanpa e ona. jan pi sona ma li suli. ona li awen li jo e toki tan jan tawa. jan pi sona ma li toki e jan tawa li sitelen e toki ona. toki ona li pona la ona li lukin e pona pi jan tawa.”
“sina lukin e pona ona tan seme?”
“mi sitelen e toki pi jan tawa ike la sona ma li pakala. jan pi telo nasa li pakala kin e ona.”
“ni li tan seme?”
“jan pi telo nasa li lukin tu! ma li jo e nena wan la jan pi sona ma li sitelen e nena tu, tan ni.”
“mi sona e jan. jan ni li jan tawa la ona li jan tawa ike.”
“lon. mi pilin e ni: jan tawa li toki e pona. mi jo e ijo sona tan ma sin.”
“sina pana e jan tu tawa ma ni?”
“pana ala. ni li ike. mi toki e ni tawa jan tawa: sina jo ala jo e ijo tan ma ni e kiwen?”
tenpo ni la jan pi sona ma li wawa mute. “a! sina tawa tan sike ante! sina jan tawa. o toki e sike sina tawa mi!”
ona li pilin e ilo sitelen lili. (jan tawa li toki wan la jan pi sona ma li kepeken ilo sitelen lili. jan tawa li toki tu la jan pi sona ma li kepeken ilo sitelen suli.)
“o toki!”
“sike mi li pona ala. ali li lili. mi jo e nena seli tu tu wan. nena seli tu li seli. nena seli wan li moli. ken la ona li seli.”
“ken la ona li seli.”
“mi li jo sin e kasi loje.”
“jan pi sona ma li nanpa ala e kasi.”
“ni li tan seme? ali li ike lukin; kasi loje li pona lukin!”
“kasi li ijo pi tenpo lili.”
“ijo pi tenpo lili li seme?”
“lipu ali li lili. lipu pi sona ma li suli. tenpo ali la ona li lon. nena ma li tawa ala. telo suli li lili kama ala. mi sitelen e ijo la ijo li ijo pi tenpo ali.”
“nena seli moli li ken seli! ijo pi tenpo lili li seme?”
“ni li lili tawa jan pi sona ma: nena seli li seli li moli. nena li lon. ni li ante ala.”
“ijo pi tenpo lili li seme?” jan lawa lili li wile sona e ijo la ona li toki!
“ijo pi tenpo lili li ni: tenpo kama la ona li moli.”
“tenpo kama la kasi loje mi li moli ala moli?!”
“moli.”
“kasi mi li ijo pi tenpo lili. ona li jo taso e luka wawa pi nanpa tu tu! mi weka e ona! ona li wan!”
tenpo open la ona li pilin ike. tenpo lili la ona li pona.
“sina pilin e ni: mi wile tawa e sike sewi seme?”
“o tawa e sike sewi ma. jan li toki e ni: ona li pona.”
jan lawa lili li weka li pilin e kasi loje ona.
16
sike pi nanpa tu tu tu wan li sike pi mi mute li sike ma.
ali sike li suli ala; sike ma li suli mute. ona li jo e jan mute pi lawa suli e jan mute pi sona ma e jan mute pi mani e jan mute pi telo nasa e jan mute pi suli suli. ona li e jan suli mute mute.
mi wile e ni: sina sona e ni: sike ni li suli. tenpo weka la jan li jo ala e seli wawa. sike ma li jo e jan mute mute pi pali seli tan ni. sina lukin e ona tan sewi la ona li pona lukin. tenpo wan la jan seli pi ma Oselia li seli. ona li lape. tenpo lili la jan seli pi ma Kina en Sipilea li seli. tenpo lili la jan seli pi ma Lusia en Apurika en Iropa en jan seli ante li seli. tenpo ala la ona li pali ike. ona li lukin musi.
jan seli pi ma lawa en jan seli pi ma anpa li awen mute. tenpo pi sike suno la ona li pali taso pi nanpa tu!
17
sina wile musi la sina toki lili e ala. ni li lon: mi mute li jo e jan seli mute. taso, jan ali pi sike ma li lili.
sina wan e ona la jan ali li awen e ma lili lili. jan suli li pilin: ‘toki ni li ala! sijelo mi li suli; mi suli sama suli kasi’. o toki e ni: “o nanpa e toki mi!” nanpa li pona tawa jan suli. o weka ala e tenpo tawa ni!
jan lawa lili li tawa e sike ma li pilin nasa tan ni: ona li lukin ala e jan. ona li pilin: “ken la mi lon sike ante.” tenpo ni la linja li sike e noka ono.
“toki.”
akesi linja li toki: “toki.”
“mi lon sike seme?”
“sina lon sike ma lon ma Aperika.”
“a! jan ala li lon sike ni anu seme?”
“sina lon ma pi telo ante. jan ala li lon ma ni. sike ma li suli.”
jan lawa lili li lukin e sewi. “mi pilin e ni: sike sewi seli li seli tawa seme? ken la ona li seli tawa ni: ali li ken sona e nasin tomo ona. o lukin e sike mi! ona li lon sewi mi. taso, nasin ona li suli.”
“sike sina li pona mute. sina tawa tan seme?”
“mi pilin ike tan kasi loje.”
“a!”
“jan li lon seme? ma ni li taso pilin.”
“ma pi jan li taso pilin kin.”
tenpo suli la jan lawa lili li lukin e akesi. “sina akesi musi! linja sina li lili sama palisa luka.”
“palisa luka jan li wawa ala; mi wawa.”
jan lawa lili li musi. “sina jo ala e noka. sina ken ala e tawa.”
“tomo telo tawa li ken lili pana e sina. mi ken mute.”
ona li sike e noka pi jan lawa lili. “mi pilin e jan la ona li weka a ma. taso, sina li soweli ante. sina tawa tan sike sewi.”
jan lawa lili li toki ala.
akesi li toki: “sike ma li kiwen. mi pilin ike tan ni: soweli sina li wawa ala lon sike ni. mi ken pona e sina. sina wile weka e tomo sina la mi ken–”
“–mi sona suno e toki sina. sina toki sama sike tan seme?”
“mi linja e toki wan e toki ali.”
ona mute li toki ala.
18
jan lawa lili li tawa e ma pi telo ala. ona li lukin e kasi loje wan. kasi jo e lawa lili li suli ala.
“toki.”
“toki.”
“jan li lon seme?”
tenpo wan la kasi li lukin e kulupu jan. “mi pilin e ni: sike ma li jo e jan pi nanpa tu tu tu anu nanpa tu tu tu wan. tenpo weka la mi lukin e ona. mi sona ala e ni: ona li lon seme. ona li tawa tan tawa kon. ona li jo ala e anpa kasi.”
“mi tawa.”
“tawa pona.”
19
jan lawa lili li tawa e nena suli. tenpo ali la ona li sona taso e nena lili. nena lili li sama e noka ona. “mi lon nena suli. mi ken lukin e ali e jan ali e ma ali tan ni.” taso, ona li ken lukin e nena palisa taso.
ona li sona ala e ni: nena li toki ala toki? ona li toki: “toki!”
kalama weka li toki: “toki!..toki!..toki!..”
“sina li seme?”
“sina li seme…sina li seme…sina li seme”
“o lon e jan pona mi. mi jan taso!”
“mi jan taso…mi jan taso…mi jan taso.”
ona li pilin: “a! ni li sike sewi nasa! ma ni li jo ala e telo li jo palisa li suwi ala. jan pi ma ni li jo ala e sona pona. ona li toki tu taso e toki mi. tenpo weka la mi jo e kasi loje. mi toki ala la ona li toke e mi!”
20
tenpo suli la jan lawa lili li tawa. ona li tawa e nasin li sona e ni: nasin li tawa e jan.
“toki!” ona li awen lon ma pi kasi loje.
kasi loje li toki: ” toki!”
jan lawa lili li lukin e ona li pilin e ni: “ona li lukin sama e kasi mi”.
ona li toki: “sina seme?”
“mi mute li kasi loje.”
“a!” ona li pilin ike mute. kasi ona li toki e ni tawa ona: “mi kasi loje taso.” tenpo ni la ona li lukin e kasi loje mute mute!
ona li pilin e ni: “kasi mi li lukin e ni la ona li pilin ike. ona li tawa lete mute li pali e ni: ona li moli lukin. ona li wile e ni: mi pona e ona. mi wile e pona ona. mi pona ona ala la ona li moli lon tawa ni: mi pilin ike.”
jan lawa lili li pilin kin: “tenpo weka la mi pilin e ni: mi jo e mute. tenpo ni la mi sona. mi jo e kasi loje lili e nena tu wan lili. mi jan lawa lili ala!”. ona li anpa lon ma kasi li telo oko.
21
tenpo ni la soweli loje li tawa.
ona li toki: “toki!”
“toki.” jan lawa lili li ken ala lukin e ona.
“mi lon anpa pi kasi palisa.”
“sina seme? sina pona lukin mute.”
“mi soweli loje.”
“o tawa! o musi e mi. mi pilin ike mute.”
“mi ken ala musi e sina. mi soweli tomo ala.”
“a! ike.”
jan lawa lili li toki kin: “soweli tomo li seme?”
“sina tawa tan ma ante. sina lukin e seme?”
“mi lukin e jan. soweli tomo li seme?”
“jan li jo e ilo moli li moli e soweli. ni li ike! taso, ona li jo e waso moku. ni li pona. sina lukin ala lukin e waso moku?”
“lukin ala. mi lukin e jan pona. soweli tomo li seme?”
“tenpo mute la jan li sona weka e soweli tomo. soweli tomo li ‘pali e wan’.”
“‘pali e wan’ anu seme?”
“pali e wan. mi pilin e ni: sina jan lili taso li sama e jan lili ali tawa mi. sina pona ala tawa mi. mi pona ala kin tawa sina. mi soweli loje li sama e soweli loje ali tawa sina. taso, sina soweli tomo e mi la mi mute li jan pona la sina jan lili suli tawa mi la mi soweli loje suli tawa sina.”
“a! mi kama sona. mi sona e kasi loje sama ni. ona li soweli tomo e mi.”
“ken la ona li soweli tomo. mi lukin e ijo mute lon sike ma.”
“a! kasi ni li lon sike ante.”
ni li ijo sin tawa soweli. “sina tawa ala tawa tan sike ante?”
“tawa.”
“a! sike ni li jo ala jo e jan pi moli soweli?”
“jo ala.”
“a, pona! sike ni li jo ala jo e waso moku?”
“jo ala.”
soweli li kon e kon ike: “ali ala li suwi.”
soweli loje li toki kin: “tenpo ali la mi pali e sama. mi tawa e waso mute. jan li tawa e mi. mi pilin lili tan ni. sina soweli tomo e mi la lon mi li suno! mi kute e kalama noka pi ante ali.
jan ante li kalama noka la mi tawa li anpa.
sina li kalama noka la mi tawa sewi li kalama musi.
o lukin e ma pi kasi pan ni! kasi pan li lili tawa mi. mi moku ala e ona. taso, linja lawa sina li jelo sama ona. sina soweli tomo e mi la ali li pona. mi lukin e kasi pan li pilin e linja lawa jelo sina. tenpo kama la kalama pi ma kasi pan li pona mute tawa mi…”
tenpo mute la soweli loje li toki ala li lukin e jan lawa lili.
soweli li toki: “pona! o soweli tomo e mi!”
jan lawa lili li toki: “ni li pona tawa mi. taso, mi li jo e tenpo lili. mi wile jo e jan pona li wile kama sona e mute.”
“sina ken sona taso e soweli tomo. tenpo ni la jan ali li jo ala e tenpo. ona li sona e ala. ona li kama jo e ali lon esun. esun pi jan pona li lon ala la jan li jo ala e jan pona. sina wile e jan pona la, o soweli tomo e mi!”
“mi pali e seme?”
“tenpo mute la o awen lon kasi laso jelo. mi lukin e ona kepeken poki oko. mi mute li toki ala. tenpo ijo la toki li ike. tenpo lili la o tawa lili e mi.”
tenpo lili la jan lili li kama.
soweli li toki: “tenpo sama la o kama. tenpo pi tu tu la sina kama. tenpo pi tu wan la mi pilin pona. tenpo pi tu tu li kama la mi pilin pona mute. tenpo pi tu tu li mi pilin ike lili. mi olin la tenpo ijo la mi pilin ike tan ni! taso, mi mute li wile pali tenpo.”
“‘pali tenpo’ li seme?”
“tenpo mute li jan li pali ala e pali tenpo. pali tenpo li ni: tenpo wan li sama ala e tenpo ante. mije pi moli soweli li jo e pali tenpo. tenpo pi suno tu tu la ona li musi kepeken meli. tenpo ni li pona mute tawa mi! mi wile tawa mute. tenpo ali la ona li musi la tenpo ali li sama la mi ken ala awen!”
jan lawa lili li soweli tomo e soweli loje. tenpo weka pi jan lawa lili li kama.
soweli li toki “a! mi telo oko!”
“ni li tan sina. mi wile ala e ni: sina pilin ike. sina wile e ni: mi soweli tomo e sina!”
“mi sona.”
“tenpo ni la sina telo oko!”
“mi sona.”
“sina pona ala tan ni!”
“toki sina li ala. mi pona tan kasi pan.”
soweli li toki kin: “o lukin tu e kasi loje! tenpo ni la sina sona. kasi sina li wan lon ali. o tawa li toki e ni tawa mi: ‘mi tawa’. mi toki e ijo suli tawa sina.”
jan lawa lili li tawa e kasi loje mute li toki: “sina sama ala e kasi mi. jan ala li soweli tomo e sina; sina soweli tomo e jan ala! sina li sama e soweli loje pi tenpo weka! ona li sama e soweli loje ali. tenpo ni la ona li jan pona mi la ona li wan lon ali!”
kasi loje li pilin ike.
jan lawa lili li toki: “sina li pona lukin li suli ala. jan ken ala moli tan sina. mi sona e ni: jan ante li pilin e ni: sina li sama e kasi mi. taso, sina mute li lili; ona li suli. mi telo e ona taso li poki e ona taso li moli e pipi tan ona taso. (mi mute moli ala e pipi tu la ona li ante e pipi pona.) toki ona en toki suli ona en toki ike ona en toki ala ona li suli tawa mi. ni li tan ni: ona li kasi mi.”
jan lawa lili li tawa e soweli loje. “mi tawa.”
“tawa pona. tenpo ni la mi toki e ijo suli. sina ken lukin e lon kepeken pilin taso. oko li ken ala lukin e ali suli.”
“oko li ken ala lukin e ali suli.” jan lawa lili li toki tu tan ni: ona li wile sona awen.
“ni li suli: tenpo mute la sina pali mute e kasi sina.”
“ni li suli: tenpo mute…”
“jan ante li sona weka e ni. o sona weka ala! sina soweli tomo e ijo. tenpo ali la sina wile poki e sijelo ona. sona wile poki e kasi sina.”
“mi wile poki e kasi mi…”
22
jan lawa lili li toki “toki!”
jan pi tomo tawa linja li toki: “toki!”
“sina pali e seme?”
“mi pana e jan tawa tawa kulupu mute. mi pana e tomo tawa lijna tawa nasin wan tawa nasin tu.”
tomo tawa linja li kama li suno li kalama.
jan lawa lili li toki: “ona li tawa mute. ona li lukin e seme?”
“jan ala li ken sona e ni.”
tomo tawa tu li kama kepeken nasin ante.
“ona li kama tu anu seme?”
“tomo ni li tomo ante. tomo tu li tawa e ma ante.”
“ma ona li ike ala ike tawa ona?”
“ma jan li pona ala tawa jan ni.”
tomo tawa kin li kama.
jan lawa lili li toki: “jan pi tomo ni li tawa e tomo pi nanpa wan anu seme?”
“jan li tawa e ala. jan li lon insa li lape. jan lili taso li lukin e ma li pilin e lupa pi tomo tawa kepeken sinpin ona.”
“jan lili taso li sona e ni: ona li lukin e ijo. tenpo mute la ona li pali sule e jan musi. jan musi li suli tawa ona. jan suli li weka e jan musi la jan lili li pilin ike li telo oko.”
jan pi tomo tawa linja li toki: “jan lili li jo e pona lon tan ni.”
23
jan lawa lili li toki “toki!”
jan esun li toki “toki!”
jan esun li esun e moku ni: tenpo wan la sina moku e ona. tenpo mute la sina ken moku ala e telo.
jan lawa lili li toki: “sina esun e ni tan seme?”
“ilo ni li pona li mute e tenpo jan. jan sona li nanpa e ona. sina ken mute e tenpo mute.”
“mi pali e seme kepeken tenpo sin ni?”
“sina ken pali e ni: sina wile pali.”
jan lawa lili li pilin: “mi jo e tenpo sin la mi tawa e telo kepeken tenpo ni.”
24
tenpo mute la mi lon ma pi telo ala. mi moku e telo ali la jan lawa lili li toki e toki ni.
mi toki: “toki sina li pona mute! taso, tomo tawa kon mi li pakala. mi jo ala e telo. sina wile tawa e telo kepeken tenpo mute. mi ken tawa e telo kepeken tenpo mute la mi pilin kin pona mute!”
“soweli loje mi li–”
“–tenpo ni la soweli loje li lili!”
“ni li tan seme?”
“tenpo ni la mi mute li moli tan telo ala.”
ona li sona kama ala li toki: “mi moli la jan pona li pona tawa mi. mi pilin pona tan ni: soweli loje li jan pona mi.”
mi pilin: “ona li sona ala e pakala ni. ona li moku ala. ona li wile taso e suno.”
ona li lukin e mi li sona e ni: mi pilin ike. ona li toki: “mi wile kin e telo. o lukin e lupa telo.”
mi sona e ni: mi lukin e lupa telo la mi nasa. ma ni li suli mute.
tenpo suli la mi mute li tawa. pimeja li lon. sike sewi lili li seli. mi lukin nasa e sike tan telo ala. toki pi jan lawa lili li tawa musi lon lawa.
mi toki: “sina wile ala wile e telo?”
“ken la telo li pona tawa pilin mi.”
mi sona kama ala li toki ala.
jan lawa lili li wawa ala li awen. mi awen. tenpo suli la mi mute li toki ala.
ona li toki: “sike lili li pona lukin tan ni: sike wan li jo e kasi loje.”
“lon.” mi lukin e nena pi ma ni lon suno mun.
ona li toki kin: “ma pi telo ala li pona lukin.”
mi sona e ni: ona li lon. tenpo ali la ma pi telo ala li pona tawa mi. sina awen lon nena. sina lukin e ala li pilin e kalama ala. taso, ijo li lon.
ona li toki kin: “ma li pona lukin tan ni: ona li jo e lupa telo.”
mi sona kama e ijo lon ma ni. tenpo pi lili mi la mi awen lon tomo suli. jan li toki e ni: ijo suli li lon anpa tomo. jan ala li lukin e ijo ni. tomo li suli tawa mi tan ni. tomo li jo e ijo suli.
mi toki: “a! oko li ken ala lukin e suli ali, e tomo e sike seli e ma pi telo ala!”
“ni li pona tawa mi. sina pilin sama e soweli loje mi.”
jan lawa lili li lape. mi pana e sijelo ona li tawa. mi pilin pona ike. mi pilin e ni: mi pana e ijo suli. ali pi sike ma li wawa; ona li lili. mi lukin e sinpin walo ona e oko pini ona. lijna ona li tawa lon tawa kon. mi pilin: “mi lukin e telo taso. oko mi ken ala lukin e ijo suli ona.”
ona li open lili e uta li toki pona lili lon lape. mi pilin: “mi pilin pona tawa ona tan ni: ona li olin e kasi loje. sitelen pi kasi loje li lon lawa ona. tenpo lape la sitelen li seli sama ilo seli.” mi wile poki e sijelo ona e ilo seli ni. ken la kon li ken moli e ona…
tenpo pi suno kama la mi tawa e lupa telo.
25
jan lawa lili li toki: “jan li tawa e tomo tawa linja. ona li sona ala e ni: ona li lukin e seme? ona li pilin ike li tawa sike.” ona li toki kin: “ni li pali ike.”
lupa telo pi mi mute li ante e lupa telo ali. lupa telo ali pi ma Sahala li lupa lon ma jelo. lupa ni li lupa telo kiwen. lupa li sama e lupa telo pi ma tomo. taso, ma tomo li lon ala. mi pilin e ni: mi lape. mi toki: “ni li nasa. ilo ali pi lupa telo li lon. linja en poki telo li lon…”
jan lawa lili li musi li pilin e linja en lupa telo. lupa telo li kalama sama ni: tenpo suli la ona li lape; tenpo ni la ona li lon.
jan lawa lili li toki: “sina kute ala kute? mi mute li lon e lupa telo. ona li toki musi.”
mi wile ala e ni: ona li pana e telo. ona li wawa ala. “mi pali e telo. poki li suli mute tawa sina.”
mi pana e poki telo lon ma. kalama li lon nena mi. mi lukin e suno tawa lon telo tawa lili. jan lawa lili li toki: “mi wile mute e telo. o pana e telo tawa mi.”
mi kama sona e ni: ona li lukin e seme. mi pana e telo. jan lawa lili li moku li pini e oko. telo ni li pona tawa ona li ante e telo ali li suwi tan ni: mi mute li tawa suli e ona. telo ni li sama e ijo pana. tenpo musi pi lili mi la mi pilin pona tan ijo pana.
jan lawa lili li toki: “jan pi sike sina li jo e kasi loje mute. taso, ona li jo ala e wile ona.”
“ona li jo ala.”
“ona li ken jo e wile ona tan kasi wan anu telo wan.”
“ni li lon.”
ona li toki kin: “oko li ken ala lukin e lon. o lukin kepeken pilin sina.”
mi moku e telo mute li pilin pona. suno li kama. kule pi ma jelo li sama e ko suwi. taso, mi pilin ike tan seme?
“sina wile e pali ni tawa mi.”
mi toki: “mi wile pali e seme?”
“sina wile sitelen e ilo uta tawa soweli meli mi. mi wile poki sijelo e kasi loje mi!”
mi pana e sitelen mi tan len mi. jan lawa lili li lukin e sitelen li musi: “kasi suli sina li lukin sama kasi moku!”
“a!” tenpo ali la mi pilin pona tan sitelen mi pi kasi suli!
“nena pi soweli loje li lukin sama ilo musi. ona li suli mute!”
tenpo tu la ona li musi.
mi toki: “ni li ike! tenpo ali la mi ken taso sitelen e akesi linja en insa pi akesi linja…”
“a! sina ken sitelen e ali. jan lili li sona.”
mi sitelen e ilo uta tawa soweli meli ona. mi pana e sitelen li pilin ike. mi toki: “sina weka ala weka?”
“tenpo lili la ni li lon: tenpo pi sike suno la mi lon sike suli sina…mi kama e ma pi nasin lili tawa tomo mi…”
ona li loje sinpin. mi pilin ike mute li toki: “tenpo wan la mi lukin e sina. sina tawa ala tawa e ma ni: sina kama e sike ma lon ma ni?”
ona li loje sinpin tu.
mi toki kin: “sina tawa ala tawa tan ni: tenpo pi sike suno la sina lon sike ma?”
tenpo pi nanpa tu wan la ona li loje sinpin. ona li toki ala. taso, mi sona e ni: jan li loje sinpin la jan li toki “lon”.
ona li toki: “o pona e tomo tawa kon sina! mi awen. tenpo pimeja tu li, o kama.”
mi pilin pona ala li sona e toki pi soweli loje: “jan li soweli tomo e sina. ken la sina li telo oko tan ni…”
26
sinpin kiwen li lon poka pi lupa telo. mi kama tan pali mi li lukin e ni: jan lawa lili li lon sewi pi sinpin. noka ona li lon kon. ona li toki: “sina sona ala! ni li ma sama ala pi kama mi!”
ijo li toki. jan lawa lili li toki kin: “tenpo li lon! ma li lon ala!”
mi tawa e sinpin li lukin e ala. jan lawa lili li toki: “a! mi ken lukin e lupa pi noka mi lon ma jelo. o tawa e open pi linja noka mi. tenpo lili la mi kama.”
mi lon poka e sinpin li lukin e ala. ona li toki kin: “telo moli sina li pona ala pona? tenpo lili lili la mi pilin ike anu seme?”
mi pini li sona ala. jan lawa lili li toki: “o weka! mi wile e anpa.” mi anpa e oko li tawa e kon! akesi linja jelo li lon anpa sinpin. tenpo lili la akesi ni li ken moli e sina. mi pana e ilo moli mi li tawa e akesi. akesi li pilin e kalama mi li weka.
mi pana e sijelo pi jan lawa lili. ona li walo mute. mi toki: “ni li nasa ike! tenpo ni la sina toki ala toki e akesi linja?!” mi pilin e len pi anpa lawa ona li telo e sinpin ona li pana e telo tawa ona. mi toki ala. ona li lukin e mi li pilin e sijelo mi kepeken luka ona. mi pilin e ni: sike insa ona li tawa lili sama waso moli.
ona li toki: “sina pona e tomo tawa kon! ni li pona tawa mi. sina ken tawa e tomo.” ona li toki lon. mi wile toki e ni tawa ona: mi pona e tomo tawa kon mi.
mi toki ala.
ona li toki kin: “mi tawa tu e tomo.” ona li toki kepeken kalama pi pilin ike: “tomo sina li nasin lili. tomo mi li nasin suli. tawa mi li ike…”
mi sona e ni: tenpo lili la ijo suli li lon. mi pana e ona lon luka sama jan lili. tenpo lili la ona li weka e pimeja! mi ken ala e pini ni.
ona li toki: “mi jo e soweli meli e poki e ilo uta.” ona li musi ike. tenpo suli la mi awen. ona li pona lili.
“sina pilin ike.”
ona li musi lili: “tenpo ni la mi pilin ike lili. tenpo pi kama pimeja la mi pilin ike mute…”
mi pilin lete li pilin e ni: mi ken ala lukin e ona la mi moli. ona li sama e ni: telo li lon ma pi telo ala.
mi toki: “mi wile kute tu e kalama musi sina.”
“tenpo pimeja la tenpo suli li lon. sike seli mi li lon sewi pi ma ni.”
“akesi linja en lupa noka lon ma jelo en sike seli li lape ike taso anu seme?”
“oko li ken ala lukin e ijo suli.”
“mi sona.”
“ona li sama e kasi loje. sina olin e kasi lon sike seli la sina lukin e sewi la sina pilin suwi. sike seli ali li kasi jelo laso.”
“mi sona.”
“ona li sama e telo. sina pana e telo tawa mi. telo li kalama musi tawa mi tan linja en lupa telo en poki telo. sina sona awen e pona pi telo ni anu seme?”
“mi sona.”
“tenpo pi pimeja ali la sina ken lukin e sike seli. sike mi li lili. ni li pona. sike mi li sike wan taso lon sike ali. sina olin e sike seli ali tan ni. sike ali li jan pona sina tan ni. mi pana e ijo pona tawa sina.”
ona li musi. mi toki: “a! musi sina li pona mute tawa mi!”
“ijo pana mi li sama ni: sina moku e telo.”
“sina toki e seme?”
“jan ali li jo e pilin tawa sike seli. sike seli li toki tawa jan tawa. sike seli li ijo lili tawa jan mute. sike seli li pali pona tawa jan sona. ona li mani tawa jan mani. taso, ona li kalama ala tawa jan ali ni. sike seli li ante tawa sina.”
“sina toki e seme?”
“tenpo pimeja la ona li lukin e sewi. mi awen lon sike wan li musi lon sike. sina kute e kalama musi pi sike ali tan ni. sina taso li jo e sike seli pi kalama musi!” ona li musi kin li toki: “tenpo kama la sina pilin ike ala tan weka mi. tenpo kama la pilin ike ali li pona! sina sona e ni la sina pilin pona. tenpo ali la sina jan pona mi. tenpo ali la sina en mi li musi. tenpo ijo la sina open e lupa tomo sina. jan pona sina li lukin e ni: sina lukin e sewi li musi. sina toki e ni tawa ona: sike seli li musi tawa mi! jan pona li pilin e ni: sina nasa. ijo pana mi li ike lili!” ona li musi. “ni li sama ni: mi pana e ilo kalama tawa sina.”
ona li musi li musi pini. “tenpo pimeja ni la, o kama ala!”
“mi weka ala.”
“tenpo lili la mi ike lukin. mi lukin e ni: mi moli. ni li wile. o lukin ala e ni!”
“mi weka ala.”
ona li pilin ike li toki: “o kama ala tan akesi. akesi li ken ike. ken la ona li moku lili e sina.”
“mi weka ala.”
ona toki pona: “lon. akesi linja li jo ala e telo moli tawa moku lili pi nanpa tu.”
tenpo pimeja la mi lape li lukin ala e weka ona. ona li weka kepeken kalama ala. mi tawa e ona. ona li toki: “a! sina lon.” ona li pilin e luka mi kepeken luka ona.
tenpo lili la ona li toki: “kama sina li ike. ni li ike lukin tawa sina. mi lukin e ni: mi moli. taso, mi moli ala!”
mi toki ala.
“sina sona ala. nasin mi li suli. mi ken ala pana e sijelo. sijelo mi li suli sama kiwen.”
mi toki ala.
“mi weka e sikelo mi. ona li sama e poki open. sina pilin ike tan poki open tan seme?”
mi toki ala.
tenpo ni la ona li pilin ike mute. ona li toki e ni tawa pilin pona: “ni li pona. mi kin lukin e sike sewi. sike sewi ali li jo e lupa telo tawa mi. sike sewi ali li pana e telo tawa mi.”
mi toki ala.
“ni li musi anu seme? sina jo e ilo kalama mute mute. mi jo e lupa telo mute mute.”
tenpo ni la ona li pini kin e toki li telo oko kin.
“ni li ma mi. mi tawa taso.” ona li awen li wile ala lili e tawa. “kasi loje mi…mi wile poki sijelo e ona! ona li wawa ala li sona ala! ona li jo taso e luka utala pi nanpa tu tu!”
mi ken ala e awen li pilin e ma kepeken monsi mi. ona li toki: “a! mi weka.” tenpo lili la ona li awen. ona li tawa wan. mi tawa ala.
mi lukin e linja jelo lon anpa noka pi jan lawa lili. tenpo lili lili la jan lawa lili li awen. ona li anpa sama kasi palisa. ona li kalama ala tan ma jelo.
27
tenpo mute mute li weka. tenpo ala la mi toki e toki ni. jan pona mi li lukin e mi li pilin pona tan ni: mi moli ala lon ma jelo. mi pilin ike lili. mi toki e ni tawa ona: “mi ike lili tan pilin wawa ala.”
tenpo open la mi pilin ike mute. tenpo ni la mi pilin ike lili. mi pilin pona tan ni: jan lawa lili li tawa e tomo. mi sona e ni tan ni: mi ken ala lukin e sijelo ona lon ma jelo.
tenpo pimeja la kalama musi pi sike suli li pona mute tawa mi.
taso, mi sona weka e ni: mi pali ala e linja tawa ilo uta pi soweli meli! jan lawa lili li ken ala wan e ilo e soweli. mi toki e ni: “ken la soweli li moku e kasi loje!” tenpo ijo la mi pilin e ni: “ona li ken ala! tenpo pimeja ali la jan lawa lili li poki e kasi ona. ona li lukin mute e soweli meli.” mi pilin pona. sike sewi li musi.
tenpo ante la mi toki: “tenpo wan la jan ali li ken lukin lape! ken la ona li sona weka e poki kasi. ken la soweli meli li weka.” sike sewi li telo oko!
sina olin e jan lawa lili la ni li ijo suli. soweli wan li moku ala moku e kasi loje lon sike sewi wan?
o lukin e sewi. o seme e sina: soweli wan li moku ala moku e kasi loje?? ali li ante tan ni.
jan suli ala li ken sona e ni: ona li ijo suli mute!
|
81
|
lipu Tili: lipu nanpa wan
| null |
[
"soweli Peka"
] | null |
2013-04-18
|
day
| null | null | null |
[
"https://tokisoweli.blogspot.com/2013/04/pu-tili-pi-pu-lili-wan.html"
] | null | null | null | null |
lon li ike tawa jan mute. kulupu lawa li lukin e lon pi jan ali li lawa kepeken wawa ali. jan mute li pali mute tan mani lili. taso jan lawa li pali lili li kama mani tan jan mute. ona lawa li jo e kulupu lawa e nasin sewi e mani mute. jan lawa li ike tawa jan mute. jan mute li jo e wawa ala.
lon ni li pana e jan Tili. jan Tili li jo e mama mije wan pi jan Loki. tenpo pini mute la jan Loki li jan utala tan jan lawa. taso jan Loki li kama jo e noka pakala. tan ni la ona li pana mani tan ma moku li kepeken e ma ni tan mani. ona li kama sona e meli Kikon li kama olin e jan Kikon. jan Loki en jan Kikon li kama wan. ona li pilin pona. taso tenpo unpa la jan Kikon li jo e jan Tili lon insa. ona li pana e jan Tili li moli. tan ni la jan Loki li pilin ike mute li pilin wawa ala li wile moli. taso ona li moli ala tan jan Tili. jan Tili li lili mute li jo e wawa ala.
jan Loki li suli e jan Tili li pana sona tawa ona. tenpo suno sike lili la jan Tili li pana e pona tawa ma moku pi jan Loki. tenpo la jan Loki li kama jo e sike suno mute li jo e wawa lili li pana e pona lili tawa ma moku. tan ni la jan Loki li lukin e lipu mute li kama e sona mute.
tenpo suno ijo la jan Loki li lukin e lipu pi sona kon. lipu ni li pana e sona ni: sina ken wile la sina jo e kon ike anu kon pona kepeken toki sina. ken la kon ni li kute e jan. ken la kon ni li moli e jan. jan wawa taso li ken lawa e kon ni.
jan Loki li pilin monsuta tan lipu ni. jan Loki li weka lipu ni lon poki lili lon tomo ona kepeken tenpo lili. jan lawa pi ma ali li pilin e ni tawa lipu ni: kon en wawa kon li ike tawa jan mute. kulupu lawa li lukin e jan poka lipu ni la jan ni li moli kepeken tenpo mute. jan Loki li toki ala tan ni tawa jan ante.
|
82
|
lipu Tili: lipu nanpa tu
| null |
[
"soweli Peka"
] | null |
2013-04-21
|
day
| null | null | null |
[
"https://tokisoweli.blogspot.com/2013/04/pu-tili-pu-lili-tu.html"
] | null | null | null | null |
suno li kama mute li tawa mute. jan Tili li suli li kama wawa li kama sona. jan Loki li weka e wawa. tenpo suno ijo jan Loki li tawa jan Tili li toki e ni: "jan lili mi o kama o kute! tenpo ni la sina jan pi lili ala. sina wile seme kepeken lon sina? mi jo e sona utala li jo e sona mani li jo e sona pi ma moku. o toki tawa mi."
jan Tili li lukin tawa oko pi jan Tili li toki e ni: "sina suli. tenpo pini la sina pona tawa mi li suli e mi. sina wile pana e sona tawa mi la mi pilin apeja ala. mi wile e ni: tenpo kama mute la mi jo e sona mute. tenpo pini la sina pana e sona pi ma moku tawa mi. tenpo ni la mi wile kama sona utala. sina wile ala wile pana e sona ni tawa mi?"
jan Loki li pilin namako li toki e ni: "wile. sina jan lili mi li olin mi. mi pana sona ni tawa sina."
jan Loki en jan Tili li tawa e ma lili. ma ni li lon selo pi tomo jan Loki li suli lili. ma moku li lon selo ma ni. jan Loki li lukin tawa jan Tili li pana e palisa kasi tawa jan lili. jan Loki li kama palisa ante. jan Loki li toki e ni: "jan Tili o open e utala. sina jo e palisa utala. o sewi e ni o anpa e ni tawa mi."
jan Tili li lukin e palisa ona li lukin e jan Loki. jan Tili li tawa e jan Loki li sewi e palisa li anpa e palisa tawa jan Loki. jan Loki li sewi e palisa pi jan Loki li pini e palisa pi jan Tili.
jan Loki li toki e ni: "pona! o open sin!"
jan Tili li pilin pona. ona li sewi e palisa ona li anpa e ona tawa jan Loki. jan Loki li sewi e palisa ona. taso palisa pi jan Tili li tawa ante li tawa poka pi jan Loki. palisa pi jan Tili li pilin e sijelo pi jan Loki. taso palisa pi jan Loki li pilin e sijelo pi jan Tili.
jan Loki li toki e ni: "pona! o open sin!"
jan Tili li pilin sona. ona li anpa e palisa ona li tawa e jan Loki li tawa poka pi jan Loki. jan Loki li lukin ala e ni. palisa pi jan Tili li pilin e sijelo pi jan Loki. taso tenpo ni la palisa pi jan Loki li pilin ala e jan Tili.
jan Loki li toki e ni: "pona! o open sin!"
tenpo suno mute la jan Loki en jan Tili li utala. jan Tili li kama sona utala kepeken tenpo lili. ni li pona tawa jan Loki. jan Tili li suli.
|
83
|
lipu Tili: lipu nanpa tu wan
| null |
[
"soweli Peka"
] | null |
2013-04-22
|
day
| null | null | null |
[
"https://tokisoweli.blogspot.com/2013/04/pu-lili-tu-wan.html"
] | null | null | null | null |
jan Tili li jo e sona utala tan jan Loki. ni li pona tawa ona. jan Tili li jo e sona pi ma moku taso. jan Tili li wile ala e sona mani li jo e sona pi ma moku. ni li pona tawa jan Loki.
jan Tili en jan Loki li lon ala poka ma tomo. tawa tenpo suno tu wan la ma tomo Liliti li lon. jan Tili li wile tawa e ma tomo. jan Loki li wile ala e ni. tenpo suno ijo la jan Tili li toki e ni tawa jan Loki: "jan Loki o mi wile tawa e ma tomo Liliti. ma tomo Liliti li suli ala li lili ala li jo e jan li jo e esun mute. mi wile tawa ma tomo ni tan ni: mi alasa mani tan moku. mi tawa kepeken tenpo suno tu tu tu tu wan. ni li pona ala pona tawa sina?"
jan Loki li toki e ni: "jan Tili o ni li pona ala. mi jo e tenpo mute li jo e wawa ala. mi wile e sina poka mi."
jan Tili li toki e ni: "ken la mi tawa kepeken tenpo suno tu tu tu wan. ni li pona tawa sina anu seme? mi wile e ni: sina pilin pona tawa mi."
jan Loki li toki e ni: "tawa pi tenpo lili ni li pona tawa mi. sina ken tawa. mi wile e ni: len noka sin. sina ken ala ken pana e mani tan ni?"
jan Tili li pilin pona li toki e ni: "pona! mi wile e ni tan sina. tenpo suno kama la mi tawa. tenpo pimeja ni la mi en sina lape pona."
tenpo pimeja ni li pona.
|
84
|
telo nasa
| null |
[
"tobiah"
] | null |
2013-10-10
|
day
|
[
"original",
"lyrics",
"bitpop",
"electronic music",
"electronica",
"retrowave",
"synth"
] | null |
CC BY-SA 3.0
|
[
"https://tobiah.bandcamp.com/track/telo-nasa"
] | null | null | null | null |
telo nasa li pona.
telo nasa li pona.
telo nasa li pona.
telo nasa li pona.
telo nasa li pona.
telo nasa li pona.
|
85
|
kalama musi pi jan sewi meli - A few toki pona Goddess chants
|
kalama musi Pekan li pona mute tawa mi. mi kepeken ala e nasin sewi Pekan. taso, nasin ni li pona tawa mi. sina wile e ni: mi toki sin la o sitelen e ijo. mi toki kepeken e ijo sina.
|
[
"jan Minasa"
] | null |
2013-10-21
|
day
|
[
"music"
] | null | null |
[
"https://www.youtube.com/watch?v=IW1GkHioQ6Y"
] | null | null | null | null |
mama pimeja, mama suno
ma pi lon anpa mi
kalama musi olin
o tawa e mi mute
mi mute li kama tan
jan sewi meli
mi mute li
tawa jan sewi meli
lawa, en noka
li moli la li lon kin
pan en pan, moku pan
li moli la li lon kin
kiwen kon seli telo
o kama, o kama, o kama
(tu) (x2)
ae ae ae ae ajo ajo ajo ajo
(tu) (x2)
|
87
|
mi lon!
| null |
[
"soweli Peka"
] | null |
2014-04-02
|
day
| null | null | null |
[
"https://tokisoweli.blogspot.com/2014/04/mi-lon.html"
] | null | null | null | null |
mi wile e ni: mi toki mute kepeken toki pona.
tenpo suno sike pini la mi kama jo e sona pi toki pona. sona mi pi toki pona li suli. mi toki kepeken uta mi. mi toki tawa jan lili mi kepeken toki pona. ni li pona tawa mi.
mi kama sona e ijo mute.
ike la mi toki kepeken nimi mute. pona la mi toki kepeken nimi lili.
ni li ike: jan utala suli lawa li tawa e ma pi tomo suli lili kepeken telo wawa anpa pi soweli nasa. ni li pona: jan utala li tawa e ma tomo.
ijo ike li ike. o sona e ni!
mi wile pana e sona pi toki pona tawa jan lili mi. nimi pi jan lili mi li nimi 'Ase'. ona li toki lili kepeken toki Inli. jan Ase li sona e toki pona. taso ona li toki ala kepeken toki pona.
ni li ike tawa mi: mi jo e sona lili pi toki pona. mi toki ike kepeken toki pona. mi toki e toki pona la mi toki kepeken tenpo mute. taso mi sona e ni: tenpo ni la mi toki kepeken tenpo mute. taso tenpo kama la mi toki kepeken toki lili.
ni li ike kin tawa mi: toki pona li ike tawa jan ante. jan ante li toki e ni tawa jan Ase. jan Ase li kute e ni. ike a!
kin la mi wile utala e jan ante!
taso mi wile e ni: mi jan pona.
jan Ase li kama jo e sona pi toki pona. mi sona e ni. jan ante li apeja la jan Ase li suli li kama jo e sona pi toki pona. (nimi 'apeja' li sama nimi 'toki ike'. taso nimi 'apeja' li ike tawa jan ijo.)
jan Ase li toki e toki pona la mi en ona li pana e sona pi toki pona tawa jan Malaki. jan Malaki li jan lili mi ante.
ni li pona mute tawa mi.
ali li pona.
|
88
|
soweli li toki e soweli.
| null |
[
"soweli Peka"
] | null |
2014-04-03
|
day
| null | null | null |
[
"https://tokisoweli.blogspot.com/2014/04/soweli-li-toki-e-toki-soweli.html"
] | null | null | null | null |
mi wile e ni: mi toki pona e toki pona.
ni li pona li pini.
taso mi wan taso. tan ni la mi ken ala pali e ni. sina wile ala wile toki tawa mi? sina ken toki tawa mi kepeken ilo 'Gmail' anu ilo 'Skype anu ilo Twitter anu seme? o toki!
tenpo suno ni la mi toki lili.
tenpo kama lili la mi ken sitelen e toki pona kepeken ala e toki Inli lon lawa mi. ni li pona tawa mi. sina toki tawa mi la mi mute li kama e sona pi toki pona kepeken tenpo lili a!
pona a!
mu.
|
89
|
sina toki ala toki?
| null |
[
"soweli Peka"
] | null |
2014-04-15
|
day
| null | null | null |
[
"https://tokisoweli.blogspot.com/2014/04/sina-toki-ala-toki.html"
] | null | null | null | null |
mi wile e ni: mi ken pilin kepeken toki pona.
tenpo pimeja pini la mi lape. mi lape la mi lukin e ni: ma lape li lon. mi tawa e ma nasa li lukin e jan mute.
tenpo ni la mi kama sona e ijo. mi en jan ante li toki e toki pona. mi lape li pilin e toki pona! ni li pona mute tawa mi. tenpo kama la mi ken toki pona e toki pona. ni li pona mute tawa mi.
mi pilin e ni: mi toki kepeken uta mi. mi wan taso. taso mi toki kin. tan ni la mi ken toki pona e toki pona. sina toki ala toki kepeken uta sina? o toki! o lon e sitelen tawa! o pana e ni tawa lipu 'Youtube'! sina pali e ni la sina kama jo e toki pona. mi sona e ni.
mi toki kepeken toki pona ti toki kepeken toki Inli. ike la mi pali e ni: mi pana e toki pi toki Inli tawa toki pona. ni li ike tan ni: sina toki ala e toki Inli la sina sona ala e nimi mi. tenpo kama la mi pali ala e ni.
mi wile kama sona e toki ante. taso mi jo e tenpo lili. mi wile kama sona e toki Losi en toki Epanja en toki Epelanto en toki Kanse. ni li pona. sina ken toki e toki ni? o toki e ni tawa mi. mi jan pona.
pona a!
|
90
|
soweli li toki e soweli.
| null |
[
"soweli Peka"
] | null |
2014-04-22
|
day
| null | null | null |
[
"https://tokisoweli.blogspot.com/2014/04/toki-ijo.html"
] | null | null | null | null |
mi jo e pilin mute. taso mi jo e tenpo lili.
mi wile toki tawa jan kepeken ilo Skype. tenpo kama lili la mi kama jo e ilo ni.
sina wile ala wile toki tawa mi? mi ken toki kepeken toki pona en toki Inli. mi toki lili e toki Epanja. taso mi wile kama sona e toki ante!
tenpo ni la mi lon pali mi li moku mute. kulupu pi pali mi li pana e pan tawa jan pali tan ni: tenpo suno ni li tenpo suno ma. pan ni li pona mute. =]
mi wile e ni: tenpo suno ni li pona tawa sina!
|
91
|
wile
|
Performed for my NCEA Level 1 music solo. Or, in other words, it contains a lot of dramatic-ness and whatnot. I hope you like it! :)
mi kalama musi tan pali pi tomo pi kama sona. mi tawa mute. mi wile e ni: kalama musi ni li pona tawa sina! :)
|
[
"jan Minasa"
] | null |
2014-10-23
|
day
|
[
"music"
] |
{
"title": "Życzenie",
"authors": [
"Stefan Witwicki"
]
}
| null |
[
"https://www.youtube.com/watch?v=TRTKqhyvxNw"
] | null | null | null | null |
mi suno jelo pi lon sewi laso
la mi suno tawa sina taso!
tawa ala telo. tawa ala kasi.
taso, lon tenpo ali
la mi suno tawa sina taso.
ike la mi lon ala sewi laso!
mi waso lili pi lon sewi laso
la mi kalama tawa sina taso!
tawa ala telo. tawa ala kasi.
taso, lon tenpo ali
la mi kalama tawa sina taso.
ike la mi ken ala kama waso!
|
92
|
mu tu
| null |
[
"soweli Peka"
] | null |
2014-12-10
|
day
| null | null | null |
[
"https://tokisoweli.blogspot.com/2014/12/mu-tu.html"
] | null | null | null | null |
mi lon.
mi jo ala e lipu pi toki pona. ni li ike. tan ni la mi sona ala e toki pona sin. mi kepeken e toki pona pi sin ala. ni li pona ala pona? mi sona ala.
mi sitelen lili lon lipu ni. taso mi toki kepeken toki pona. mi wile pana e sona pi toki pona tawa jan lili mi. taso mi jo e tenpo lili. ni li ike. taso mi ken ante e seme?
tawa pona!
|
93
|
lipu Tili: lipu nanpa tu tu
| null |
[
"soweli Peka"
] | null |
2014-12-17
|
day
| null | null | null |
[
"https://tokisoweli.blogspot.com/2014/12/lipu-tili-lipu-lili-tu-tu.html"
] | null | null | null | null |
jan Tili li tawa esun pi ma tomo Liliti. ona li lukin e jan mute. ona li tawa e jan esun. jan esun ni li suli li kepeken ilo kiwen li pali e ilo ante.
jan Tili li toki e ni: 'toki!'
jan esun li toki e ni: 'toki! ken la mi pana e pona tawa sina anu seme?'
jan Tili li toki e ni: 'mi wile e ni: sina ken ala ken pana e pali lili tawa mi? mi wile mani. taso tenpo lili la mi lon e ma tomo ni.'
jan esun li lukin e jan Tili li toki e ni: 'sina jo ala jo e nimi? sina wile e mani lili la mi jo e pali lili.'
nimi ni li pana e pona tawa jan Tili. ona li toki e ni: 'mi jan Tili. nimi sina li seme?'
jan esun li toki e ni: 'nimi mi li nimi Mukinuni. tenpo suno seme la sina lon ma tomo Liliti?'
jan Tili li toki e ni: 'tenpo suno tu tu tu tu wan la mi lon e ma tomo ni.'
jan Mukinuni li toki e ni: 'jan Tili o kama pona.'
jan Mukinuni li wile e ni: jan Tili li pona e anpa li suli e seli li pali e moku. ni li pona tawa jan Tili.
tenpo suno tu wan la jan Mukinuni li pana e mani tawa jan Tili. jan Tili li pana e mani tawa jan ante tan ni: len en moku. jan Tili li tawa jan Loki li pana e ijo tawa jan Loki. jan Loki li moku li kama jo e len noka. jan Tili li pona tawa jan Loki.
jan Loki li toki e ni: 'jan Tili o sina pona kin!'
jan Loki li pali mute.
|
94
|
mi musi ala.
| null |
[
"soweli Peka"
] | null |
2015-01-07
|
day
| null | null | null |
[
"https://tokisoweli.blogspot.com/2015/01/mi-musi-ala.html"
] | null | null | null | null |
mi lon esun Jinko.
kon telo li lon. tenpo kama lili la suno li weka kin.
kon telo li pona tawa mi tan ni: mi ken ala lukin e ma weka. mi ken lukin taso e ma poka.
ni li pona mute.
jan lili mi li lon poka mi. jan ante li lon li toki lili.
lon mi li kalama ala li utala ala li ike ala. tenpo ni la ale li pona. mi pilin e ni: tenpo ni li awen la mi pilin pona.
o jo e tenpo suno pona! o jo e musi! o awen! o lukin e mun.
ale li pona.
|
95
|
pona li kama
| null |
[
"Anne Campbell"
] | null |
2015-01-07
|
day
|
[
"music",
"original"
] | null | null |
[
"https://soundcloud.com/anne-campbell-4/pona-li-kama"
] | null | null | null | null |
jan pi kalama sewi:
a pona
a pona
a pona
pona li kama, a-a
mi sona
mi sona
mi sona
a-a mi sona, a-a
jan pi kalama sewi lili, pi kalama anpa lili, anu pi kalama anpa:
pona li kama
pona li kama
pona li kama, a mi sona
a-a mi sona
a-a mi sona
a-a mi sona, a mi sona
|
96
|
tenpo pimeja
| null |
[
"soweli Peka"
] | null |
2015-01-13
|
day
| null | null | null |
[
"https://tokisoweli.blogspot.com/2015/01/tenpo-pimeja.html"
] | null | null | null | null |
mi wile toki. taso mi ken toki ala. mi jo e pilin lili.
ken la mi musi ala.
tan ni la mi pana e sitelen ni tawa sina.
-open-
jan Liki li jo e soweli lili.
jan Liki li suli e soweli lili.
tenpo kama la soweli lili li lili ala. soweli ni li suli! tan ni la jan Liki li toki e ni: 'soweli lili o. sina suli! ni li ike tawa mi! o weka!'
soweli suli li pilin pakala li kama weka. ona li tawa ma kasi li lon ma ni.
tenpo kama la monsuta suli li tawa tan ma kasi!
ona li tawa e jan Liki li toki e ni: 'tenpo pini la mi soweli lili. taso tenpo ni la mi monsuta suli!'
jan Liki li toki e ni: 'o weka! mi pilin monsuta a tan sina!'
monsuta suli li toki e ni: 'sina ike! mi moli e sina li moku e sina!'
tenpo ni la monsuta suli li moli e jan Liki li moku e jan Liki. tan ni la ma ale li pona.
mi toki e ni tan ni: mi sona ala.
-pini-
|
97
|
utala pi akesi monsuta
| null |
[
"soweli Peka"
] | null |
2015-01-13
|
day
| null | null | null |
[
"https://tokisoweli.blogspot.com/2015/01/utala-pi-akesi-monsuta.html"
] | null | null | null | null |
ni li sitelen lili sin.
---open
|
98
|
NASA
|
One track even features a verse written in Toki Pona, a little something from me for the Toki Pona fans out there. This also makes it the first rap record ever to feature Toki Pona lyrics (if you haven't guessed, the track is NASA).
|
[
"Djemynai"
] | null |
2015-06-21
|
day
|
[
"music",
"rap"
] |
{
"title": null,
"authors": null
}
| null |
[
"https://djemynai.bandcamp.com/track/nasa"
] | null |
transcribed manually
| null |
Most of the song is in Lojban. Only the Toki Pona verse is included here.
|
jan ale li tawa tenpo ale la ona li tawa
taso ona li sona ala e tan
mi pilin e ni: ni li pona ala
jan li wile e jan pona
jan li wile e ni: jan ante li lon poka
taso meli en mije li wile ala toki
jan li sike e sike sinpin lawa li kiwen
taso jan ni li ken ala lukin anu kute anu pilin
ni li ike
tan ni la ona li pana e wawa tawa jan lawa
taso jan lawa li nasa a
tenpo kama la
jan lawa li pakala li pona ala
jan li sama kala
kala suli li alasa e kala lili
tenpo pini la sina mute e ni li wile lukin e kute en olin e pilin
|
99
|
Sina Suno Mi
| null |
[
"jan Kulisa"
] | null |
2015-07-25
|
day
|
[
"music",
"cover"
] |
{
"title": "You Are My Sunshine",
"authors": [
"Christina Perri"
]
}
| null |
[
"https://soundcloud.com/christa-hansberry/sina-suno-mi"
] | null | null | null | null |
sina suno mi,
a! sina suno mi.
sina lon la
mi pilin pona.
sina sona ala
e olin suli mi.
o weka ala e suno mi!
|
100
|
ale ala li pona tawa mi
| null |
[
"jan Sotan"
] | null |
2015-12-20
|
day
| null | null |
All Rights Reserved
|
[
"https://www.youtube.com/watch?v=JMn71HY0Z-Q"
] | null |
Section headers are wrapped inside square brackets.
| null | null |
[open]
toki! mi jan Sotan. sina pilin e seme?
sina tawa nasin seme? mi tawa nasin lete.
sina tawa nasin sama la, mi mute li ken toki.
sina sona ala e ijo la, mi jo e musi lili.
[musi #1]
sina wile sona e ni: mi pali e musi la,
mi moku e palisa moli e telo mute e moku ala.
sina wile pilin e ni: mi nasa li pakala.
tenpo mute lili la mi awen sitelen la,
mi kama jo e musi lon ilo nanpa mi.
mi pali kepeken ni la, mi kama pilin moku kin.
ona li jo ala e kon. ona li ijo nasa taso.
mi mute li toki sama ni lon ma Mosijo.
mi jo e linja suli e linja lon sinpin mi.
mi jo e sitelen awen lon luka wan mi.
mi jo e sona suli la, meli mi li ma seme?
mi jo e meli la, mi pilin ike tan seme?
[sike]
musi sike lon ilo sitelen? ona li pona tawa mi.
toki tawa ilo awen toki? ona li pona tawa mi.
unpa e meli sina? ona li pona tawa mi.
moku e palisa moli ala? ona li ike tawa mi.
[pini]
mi wile awen lon ma ni.
mi tawa! ken la mi toki
lon tenpo kama. ken la mi toki ala.
tenpo ni la sina wile toki e ni: tawa pona!
|
101
|
musi lili taso lon tenpo pimeja
| null |
[
"jan Sotan"
] | null |
2016-01-23
|
day
| null | null |
All Rights Reserved
|
[
"https://www.youtube.com/watch?v=Wjlewm7rojY"
] | null |
Section headers are wrapped inside square brackets.
| null | null |
[toki]
ona li musi tenpo pimeja la
sina wile ala kute e ni lon tenpo suno.
ona li akersi ala li ike ala.
ona li e… musi lili tan mi taso.
[musi #1]
ni li tenpo pimeja. ni li pimeja lon ma.
sina ken ala kute e kalama.
jan ante li lape. taso mi sitelen e ijo.
mi wile sona e ni: ona li seme lon
tenpo kama la ken la mi awen e kalama ni.
ken la mi pali e pilin ike tawa mama mi.
noka mi li kiwen ala. noka mi li ko taso.
pilin mi li suwi ala. pilin mi li kiwen. taso
mi ken pilin e ali. mi ken pilin e pilin sina
e kon sina e olin sina e kalama pi kulupu sina.
mi wile lape. ona li tenpo pimeja.
tenpo suno li kama tawa la mi wile e wawa ala.
ni li nimi mute a. oko mi li loje kin.
lawa mi li jo ala e wawa. ona li ike.
ni li kule ala. mun taso li ante–walo.
mi wile mute lape. taso mi jo ala e ilo.
"lawa pi esun o, open e lupa ni!
mi wile moku e palisa moli lon tenpo ni.
mi wile mute moku. mi ken ala pali e ni
la tenpo kama la mi pana weka e lawa mi."
[sike]
ona li musi lili taso lon tenpo pimeja.
ona li tenpo pimeja la wawa li tawa weka.
kule pi kasi kiwen li ken laso anu walo.
mi sona ala e kalama ni. ken la ona li waso.
jan pona li lape. jan nasa ni li sitelen.
mi wile pali e ni. taso lon nasin seme?
mi moku e kili. ona li ike. pakala!
mi moku e telo walo. ona li pona. o mama…!
[musi #2]
mi pilin wawa ala. [tan ni la] mi wile e lape.
"mi monsuta li ala suwi" – ona li musi ante.
soweli suwi mi li lape kin.
meli mi lon tenpo pini li lape kin.
taso mi lon supa la linja mi li nasa.
mi jo ala e moku. mi wile alasa.
mi moku e ala la mi moli lon tenpo kama.
la noka en luka mi li lete e weka
tan sewi mi. monsi mi li lukin e kon laso.
tomo moli anpa ma la mi jan ala taso.
mi wile ala e ni la mi wile lape lon
tenpo ni. mi wile lukin sike e suno jelo.
ona li kon nasa taso li suli ala.
mi kama lape. akesi ala anpa supa.
mi pilin ala lete lon len lape.
mi kute e kalama. ona anu jan li seme?
[musi awen]
ona li seme?
o! ona li soweli mi taso.
sina wile ala wile lape kin?
o kama tawa ma ni!
ni li ma wan tawa sina lon supa mi.
lape pona! o, soweli suwi mi!
[sike]
ona li musi lili taso lon tenpo pimeja.
ona li tenpo pimeja la wawa li tawa weka.
kule pi kasi kiwen li ken laso anu walo.
mi sona ala e kalama ni. ken la ona li waso.
jan pona li lape. jan nasa ni li sitelen.
mi wile pali e ni. taso lon nasin seme?
mi moku e kili. ona li ike. pakala!
mi moku e telo walo. ona li pona. o mama…!
|
102
|
kiwen
| null |
[
"jan Minasa"
] | null |
2016-02-06
|
day
|
[
"music"
] |
{
"title": "Crystals",
"authors": [
"Of Monsters and Men"
]
}
| null |
[
"https://www.youtube.com/watch?v=q8MANOWaIBY"
] | null | null | null | null |
lon sewi pi ko jelo,
poki lon kon walo,
lon wile pi ala taso,
la mi anpa a la mi tawa ma.
*a mi, mi seli.
o weka e selo.
pimeja
la ala li suno.
mi monsuta. taso
mi ken sona e ijo.
mi sona e ijo.
**a a a a.
o oko li pini.
o pilin e kalama musi ni.
a a a a.
o oko li pini.
o wan e kule pi sina en mi.
tawa e ko pimeja.
ko li tawa lon luka.
noka pimeja sin mi li
lete a. selo mi li lipu pilin.
* **
a mi ike
la mi sona.
taso mi pona
lon insa.
mi lon lawa ni,
tenpo ale la
ale la.
**
|
Subsets and Splits
No community queries yet
The top public SQL queries from the community will appear here once available.